
'दूरै दा रिश्ता' नाटक संग्रह च बड़े मार्मक नाटक न। इ'नें नाटकें गी 
लिखने आस्तै सेही होंदा ऐ जे लखारी ने बिच्च बेहियै इंदी वेदना गी अपना 
बनाइये लिखे दे न। में फोन उप्पर नाटक 'सैहकदियां धारां' संखेप च सुनेआं 
ते आकखना जे 'सैहकदियां धारां' जनेहा नाटक लिखने आस्तै मनै च ओह्‌ 
वेदना होनी चाहिदी ऐ जिसने पहले संतोश सांगड़ा दे मनै गी चिरेआ ते फ्ही 
पाठकें ते दर्शकें गी दुआस करी दित्ता। उ'आं संतोश सांगड़ा दियां ' कहानियां 
gam gg, मतियां, उचाइयां, अलख निरंजन, काली गंगा, शकार ते नाटकें 
गी पढ़िये मने च त्रि'क्खे सोआल सिर सोआकदे न। बड्डा सोआल ते एह 
हा जे नारी दे हिस्से च इ'न्नी वेदना की आई। कनै गै ओहदे मनै च दुएं 
आस्तै इन्नी संवेदना कीऽ ऐ।' 


सोआल एह बी ऐ जे मौका औने उप्पर कदें-कदें ओह्‌ महाशक्ति दा 
रूप कि'यां धारी लैंदी ऐ। 

नारी दे इ'ें रूपें गी गुआड्ने लेई इ'नें नाटकें गी लिखियै संतोश सांगड़ा 
अपने नारी होने गी सार्थक कीता ऐ। में ते फोन उप्पर नाटक सुनियै अंदाजा 
लगाऽ करना के तुस भाग्यशाली ओ जे तुसें गी नाटक दिक्खने ते पढ़ने दा 
मौका मिलेआ। 


वेद राही 

मेरे Ya नाटक 


कुतै प्रदर्शनी जां मेले च अपना कोई बिछड़ी-गुआची जा ता माईक उप्पर 
इक सूचना दित्ती जंदी ऐ जे जिं'दे साथी गुआची गेदे न ओह्‌ गेट नंबर 2 उप्पर 
आई जान-में सोचनी आं जे भीड़ै च गुआचे दें बास्तै गेट नंबर 2 ऐ ते जीवन 
दी भीड़ च गुआचें बास्तै कोई गेट नंबर है तां ओह्‌ ऐ साढ़ा साहित्य-क्हानियां, 
कवितां, नाटक, उपन्यास बगैरा; जिं'दे माध्यम कन्नै अस इक-दुए दे कोल 
आनियै जानी-पछानी सकने आं; इक नमां रिश्ता जेहड़ा '“दूरै दा रिश्ता होंदा 
ऐ कोला दा रिश्ता” बनी जंदा ऐ। मेरे सारे रिश्ते दूरै दे रिश्ते न, जन्मजन्मांतर 
दे रिश्ते-जेहड़े मेरे खूनी रिश्ते कोला बी बड़े नजदीक न, खूनी रिश्तें च में 
इक सदस्य रूपी मोम दी गुड़ी आं जां जींदी-जागदी कठपुतली पर मेरे दूरै दे 
रिश्तें मेरे अंदर इक नमी चेतना बझाली, नमें शब्द दित्ते ते एह मेरे बास्तै 
संजीवनी बने। 


नाटकें दे स्रेश्ठ होने दा निर्णा ते पाठक करदे न जे नाटक किन्ने शैल न, 
किन्ने सार्थक न; पर इ "नें नाटकें दे डूंहगे च ब्यापी दी मेरी वेदना मेरे ते नाटकें 
दे बिच्चै दे सरबंधै दी पक्की डोरी च बज्झी दी ऐ। जि नें करदारे गी लेइयै में 
नाटक लिखे न उं'दा अहसास बी हर नाटक च जीवंत ऐ, जेहड़ा सिद्धा मेरी 
छातियै दा दोआर खड़काइयै मेरी नाड़िएं च उतरी औंदा ऐ। नाटकें दे एह सारे 
पात्र मेरे बेहड़े च बैठे दे न। रस्ते भामें बक्खरे-बक्खरे ते विपरीत दिशाएं पास्सै 
की नेई जंदे होन, पर फ्ही बी एह संभावना बनी दी रौंहदी ऐ जे कुतै नां कुतै 
मिली बी सकदे न। दुएं दे अनुभवे, उं'दे जीवन दे किश हिस्सें ते कन्नै गै 
मेरी चगिदीं दुनियां दियें हकीकतें चानचवक मिगी नाटककार दे रूपै च 
आकर्शत कीता ते में उ'नें गी उ'आं गै नाटक दे रूपै च ब*नी लैता। इस सब 
दे पिच्छें कुतै अनजाने ते अचेतन मनै च मेरा अपना निजी अनुभव हा, जेहड़ा 

में उं'दे राहें बुहास्सरेआ ऐ-इस लेई मेरे एह नाटक दुएं दी नेई मेरी अपनी 
मानसिक अवस्था दे नाटक न, जि'दे करदार लिखदे होई में उ'दे ब्हाने बनाए 
न-में आपूं इक अदाकार ते उं'दे करदार गी मंचत करदे होई में आपूं उ'दे 
च बलीन होई जननी आं ते उ'दी पीड़ मेरी अपनी बनी जंदी ऐ ते उस बेल्लै 
मिकी इ'यां बझोंदा ऐ जे उं'दी प्रेत आत्मा मेरे अंदर समाई गेई ऐ ते में उ'दी 
गै बोल्ली बोलला करनी आं-गल्त बी नेई ऐ। में आपू इक औरत आं। सैह हर 
औरत दी पीड़ मेरी अपनी पीड़ बनी जंदी ऐ-उ'आं अजै तक मिगी कोई बी 
पुरश बुरा नेई लग्गा ते नां लब्भा; पर फ्ही बी पता नेई जिसलै मेरी काहून्नी 
कुसै इक पुरश गी लेइये उसदे बारे च अपनी निजी रा5 लिखन लगदी ऐ तां 
मेरी काहननी दे इर्द-गिर्द औरतें दा जमघट लग्गी जंदा-ते सारी दियां सारी 
औरतां बोल्ली उठदियां न-पहलें मेरी गल्ल, मेरी गल्ल सुन ते उस जमघरै दे 
बिच्च ओह्‌ अच्छा पुरश पता नेई कु'त्यै गुआची जंदा ऐ ते में फ्ही कुसै निक्की 
जनेही मेंढकी दी कथा-व्यथा गी कुसै कहानी जां नाटक दे करदार च घडन 
लगी पौन्नी आं। ओह्‌ मेंढकी जेहड़ी निक्के जनेह्‌ तला5 च खेढदी सप्पै दी 
'फन दे साए च अपना घर बसांदी ऐ-कि'यां जे घरै दे बाहर धुप्प ऐ ते माऊ- 
बब्ब बेटी दे सिरे बास्ते छाया खरीदनी ऐ। भाएं सप्पै दा फन गे की नेई होऐ- 
अपनी धी दी नेकनामी इज्जत-आबरू आस्तै डंग्गे दा खतरा भाएं उसदे सिर 
उप्पर तनोए दा र'वे। इत्थै इक गल्ल इ'ब्बी स्पष्ट करना चाहून्नी आं जे केई 
पैहलुएं WA भाएं औरत शक्तिशाली गै होग पर शरीरक बल उप्पर जीने आहले 
मर्द समाज कोला अपने अस्तित्व दा अधिकार नेई लेई सकी-''इ'यां गै की'' 
नाटक-कुसै परिवार च घटी दी ब्यथा पर अधारत ऐ जेहड़ी मिगी अपना 
व्यक्तिगत रूप लग्गन लगी-ते उस नाटक दी नायिका घरै गी बनांदी-सुआरदी 
बचित्तर स्थिति च गे रेही ते ओह्‌ इन्नी हुट्टी- त्रुट्टी गेई जे उस बिच्च जांदा 
रौहनें दी समर्थ गै नेई रेही, फ्ही पति दी निहालप करदे-करदे उसने ओह्‌ 
घड़ियां अपनी जेलै दी चारदिवारी ते नेई पर मना दी चारदिवारी दे पिच्छें घुटदे 
गे गुजारियां-इ'नें नाटकें दे करदार घड़दे होई में अपराधबोध च ग्रस्त पांदी पर 
फ्ही मिगी लगदा जे उस इक इक्ल्ली औरते दी व्यथा नेई ऐ केई औरतें एह्‌ 
त्रासदी भोगी दी ऐ ते भोगा करा करदियां न। उं'दे दुख यातना दे पल मेरे अपने 
न, जिननें गी में प्योकै ते सोहरे घर दी दुआठने च जाने-भोगे दा ऐ- इस करी 

अगर इं दी अमारत में क्हानियें-नाटकें च नेई खडेरी दी होंदी तां खबरे मेरी 
जिंदगी दा मता सारा हिस्सा yA खिल्लरी गेदा होंदा-अज्ज बी इ'नें करदारे 
दे सूतर सुलझान लग्गनीं आं, तां उं'दी प्रेतछाया मिकी कोसदी ऐ-ते ओह्‌ 
औरतां मिगी गलांदियां न-जे खरी मैत्री नभान लगी तूं-साढ़ी जिस कलंक गी 
साढ़े अपने भुलली गेदे न ओह्‌ रहस्य कुसै मुरदे साहीं मिट्टी च दबोए पेदे न 
ते तूं उ'नें गी दुनियां दे सामने उजागर करा करनी एं-असें गी पता ऐ जे लिखदे 
होई तूं साढ़े नांऽ बदली देने न-पर में गलान्नीं- ओह तुं'दा कलंक नेई हा- 
तुं'दे चरित्रें गी में लिखियै औने आहली नसलें गी सचेत करना ऐ ते उं'दे च 
जागृति लेऔनी ऐ-धरती उप्पर अमन लेऔने कोला पैहलें असें धरती दे अंदर 
अमन लेऔना ऐ, कि'यां के एह धरती साढ़ी काया ऐ, शरीर ऐ, जिसगी असें 
जरीले झाड़-झखड़ें कोला बचाना ऐ, ते दुखें दी दोआ5 असें अपने अंदर गै 
तपाशनी ऐ। 


अज्ञ ओह्‌ करदार, भामें दूर होई गेदे न पर मिकी इ'यां बझोंदा ऐ जे 
नाटक मेरे अपने न सारें कोला प्यारे न। 

नीलासर नाटक 


(इक आदमी जिसदी उमर कोई 70 बरें कोला उप्पर गै होनी, मानसर झीलै 

दे कंढे उप्पर इक बेंच्यै उप्पर बैट्टे दा ऐ-जागत कुड़ियां छूह्‌-छपाई AÈ करदे 

न। मते सारे लोक पिकनिक मनान आए दे न। स्कूल दे जागत-कुड़ियें दी रौनक 

लग्गी ऐ ते बुड़ा बिट-निट दिक्खा जा करदा-) 

बाबा : अपने आपै च - समें दा किश बी पता नेई चलदा ऐ....इक 
थाहरे उप्पर खड़ोई नेई रौंहदा। समें चलदा रौंहदा ऐ। नेई- 
नेई YA नेई चलदा ते चलदियां न मनुक्खै दियां हीखियां- 
' मनुक्खे दियां कामनां-इच्छां। समें ते इक पुल ऐ जेहदे उप्पर 
माहूनू Rai सोचां द्रौड़दियां रॉह्दियां न (हौका भरियै) मेरे 
मनै च केई तांहगां हियां इच्छां हियां- जे एह नीलासर इक 
बारी रस्सी-बस्सी जा5 | एह मेरे बापू हुंदा सुखना हा। अज्ज 
ओह्‌ साध पूरी होई ऐ। (झीलै च कमल खिड़े दे न....मरगाइयां 
तेरा करदियां न) नागें दे थान्ने उप्पर लोकें दा हजूम किद्रा 
होए दा। मून्नन सैरामनी...च लोक ढोल बजाइयै अपने बच्चें 
दी खुशी च देवते दियां राह-रीतां करा करदे दे न...शैहरा दा 
केई स्कूली बच्चे पिकनिक मनान आए दे न। इक कुड़ी 
द्रौड़दी-द्रौड़दी औंदी ऐ ते बेंच हेठ बाबा दी चादरी दे 
ओहले छप्पी जंदी ÙI 

जागत ; बाबा...तुसें इक कुड़ी गी ते नेई दिक्खेआ ? 

वावा : बच्तू....में ते रोज गे दिकखनां। छड़ी इक नेई मतियां कुड़ियां 
दिक्खा करनां...ते उं'दी छूह्‌-छपाई बी रोज दिक्खनां। 
(जागत चली जंदा ऐ-उसी किश बी समझा नेई औंदा) 

बाबा 


कुडी 


बाबा 


अम्मा 


शौंकू 


अम्मा 


शौंकू 


अम्मा 


: कुड़ी गी बाहर कढदा ऐ...जा बच्चुआ तूं हत्थ नेई आई-तूं 


e. 


जित्ती: गेई...(ताड़ी बजांदा ऐ) 


` थैंक्रयू-बाबा। 


: (आप मुहारें)...तूं नेई बच्चुआ....अ'ऊं जित्ती गेआ। अज्ज 


मेरी साध पूरी होई...नीलासर झौंगरा...हराभरा होई गेआ...अ'ऊँ 
दिक्खा करनां इसदा छलैपा....सूरज दियां किरनां एहदे उप्पर 
पवा करदियां न...ते एह इ'यां चमका करदा ऐ जि'यां कुसै 
ने; कैंह दा थाल ya टकाई दित्ता होऐ...नीलासंरे दा पानी 
कि'यां लश्कारे मारा करदा, S-S हस्सा करदा ऐ। 


थाली दे बिच्च पानी कंबै मनुआ मेरा डोल्लै 


: छदे कीते तरले पाए, गोरी झुंड निं खेहलै। 


मुख गोरी दा चन्न पुन्नेआं दा, मेरे नैन चकोर, 

अपने हत्थें आप बझोआ पाई हिरखै दी डोर।। 

थाली दे निच्च पानी काम्बै... 

(घोड़े दी टाप कन्नै-शौंकू गीतड़ गांदा-गांदा मस्त होइयै 
चला दा ऐ। इक घोड़े उप्पर इक जुआन कुड़ी बैठी दी ते 
दुए उप्पर 45 ब रे दी इक जनानी) 


: (साह्‌ चढ़े दा) ओ...ओ मोआ FÀ पुजञे आं ? नग्गरा 


चले हे- मसां नङ्ड A ते लगा हा गलान जे आई ya! 
बस आई A बू...पर मेरी ते हून बस होई गेई ऐ। 


: बस नू आई पुज्जे चैन्नी, बिंद awis, करी लैओ। तां जे घोड़े 


बी बिंद बसोई लैन। केङ्डा ढक्क चढ़ी आए न। 


. उ'आं दसस जे किन्‍्ना पैंडा बाकी ऐ अजें ? 
: नू-इ'यै कोई अट्ठ क्रोह्‌ होर... 
: (साह चढ़े दा) मिगी पता होंदा जे एङ्डा करड़ा ढक्क T, 


तां अ'ऊं घरा दा गै पैर नेई पुटदी, लोक गलांदे हे जे बू तूं 
JÀ चली È जित्यै कांऽ बी हड्डी लेइयै नेई जंदा। 

Wp 
अम्मा 


शौंकू 


अम्मा 


शौंकू 


मां 


शौंकू 


मां 


शौंकू 


: ओह घाबरो नेई बू जी-आओ ताहीं इस भेठा आई 


जाओ...ओह्‌...दिक्खो इस टिब्ने परा...ओह नीलासर लब्भा 
दा...दिक्खो पानी कि'यां लश्कारे मारा दा Bi s 


: अग्ग लग्गै. इत्यै पुजदे-पुजदे हडु-गोडे उट्ठली गे ने मेरे। 
`: अच्छा बिंद ताहीं आई जाओ बू! अम्बै हेठ, ठंडी-ठंडी बाऊ 


दा फंडूका लग्गै तां दिक्खेओ सुर्त फिरी जानी ऐ। तां तग्गर 
अ'ऊं सूहटे दा ठंडा पानी लेई आमां-एहं बस, बिंद गेआ तां 
झट्ट आया समझो। 


(शौंकू चली जंदा ऐ) 


: (अपने आपै च) मोआ छड़ियें गल्लें गी गै ऐ...पर उ'आं 


मोआ है बड़ा रौनकी, गल्लें-गल्लें पुज्जी गै पे। 


: (औं) ...लैओ...मां जी...पियो पानी। पानी पींदे गै सारा 


हुट्टन हटी जाना ऐ...जे आखो तां हेठ मीनकू दी हट्टियै 
पर बफी बना दी ऐ, जे खानी ऐ...तां...देओ पैहे...लेआन्नी 
दिन्नां बू-मीनकू ताजा-ताजा खोआ मारा दा ऐ। हा-हा बड़ी 
गै सुआदली बर्फी बनांदा ऐ...हां...केह्‌ बचार ऐ। गलांऽ 
उसी ? (आला दिंदा ऐ) मीनकू...ओए...ओ मड़ा....पाऽ, 
इक बरफी तोलेआं। आया अ'ऊं...घट्ट निं तोलेआं...तसीलदारै 
दे परौहूने न...लाहमा नेई दोआएआं मिगी। 


: हसदी ऐ...मोआ गल गै पेई जंदा...लै पैहे... 
: पैहे रौहन देओ! (ते उठी जंदा ऐ।) ओह मीनकू...लै हां 


पैहलें इक टुकड़ी मिंगी चखां हां मिटूठा घट्ट ते नेई ? 
(बर्फी खंदा ऐ)...ओह्‌ मड़ा पता गै नेई चलेआ...बिंद होर 
दे मासा। (परतोई औंदा) लैओ बू! खाओ बर्फो ते बिंद 
पानियै दा घुट्ट भरो। 


: लै मड़ा...तूं बी खा। 
: नेई मां जी तुस खाओ....अच्छा...देओ देओ। थुआढ़ा मान नेई 

मां 


शौंकू 


मां 


शौंकू 


'लाजो 


रखगा तां तसीलदार होरें गी मेरा लाहमा देगियां। देओ चकखां 
उ'आं बनाई कनेही जेही ऐ ? उ'आं बू तसीलदार होर 
इत्थुआं इस्सै हट्टियै दा गै बर्फी लेई जंदे न। 


: एं-बे अस चले हे ते तूं तसीलदारै दा रागड़ा लाया हा- सै 


सारा पैंडा तूं गल्लें-गल्लें पिच्छें तसीलदार दा गै राग लाई 
रकखेआ-उ'आं, है एह कु'न ऐ। कु'त्थुआं दा ऐ ? 


: ओह्‌...बू....कोई देवता ऐ धरती उप्पर उतरे दा। साढ़े गरीबें 


दे भाग जागे। अज्ञ एह स्कूल डाकखाने सब इं'दी गै बदौलत 
न। बुआ इस्सै नीसलरै दी धरती उप्पर जम्मेआ ते इस धरती 
दे भाग सोआरे.... 


: शौंकू...ओह. सामने तम्बू कनेह्‌ लग्गे दे न ? कुत फौजी ते 


नेई। 


: नेई बू...एह बी तसीलदार हुंदी गै मेहर ऐ...गलांदे न जे कोई 


सरबा पार्टी आई दी ऐ। ओपर प्हाड़ें जंगलें-जाड़ें फिरदे 
रौंहदे ते केई-केई दिनें मगरा औंदे ते झोले भरी-भरी जननी 
बट्टे लेई औंदे न। इक दिन में बाबू गी पुच्छेआ...बाबू जी 
एह जन्नी-बटूटे ल्यौने लेई प्हाड़ें उप्पर जाने दी केह लोड 
ऐ ? अ'ऊं तुसेंगी इत्थुआं किट्ठे करी दिंदा। तां बाबू 
हस्सेआ-गलान लगा। शौंकू एह जन्नी-बट्टे गै साढ़ी रोजी- 
रुटूटी ऐ। में मनै च सोचेआ जे कुतै मिरगे दे ढाऽ चढ़ी गेआ 
तां...बू मेरे गै बेंहूतरें उप्पर जंदे हे। उ'नें जाड़ें च जित्थै में 
कदें पैहलें नेई हा गेदा....। 


: ओ मां! मड्यि ओह्‌ सरबा पार्ट Geological survey of 


India दी ऐ...इ'नें पत्थर चट्टानें च बड़ा किश लभदा ऐ। 


: शुकर ऐ कुतै रानो होरें बी मूंह खोहड़ेआ....ओह्‌ दिक्खो 


रानो जी...ओह्‌ सामने! तसीलदार होर गलांदे जे एह सरब 
पार्टी ऐ...इ'नें शिड़का दा सरबा करना ऐ...शिड़क बनी 
जानी। बस हून दूई बारी तुसें मेरे बैहतरें उप्पर थोहड़ा 

औना...गड़ी च औना ऐ। 


: ओह्‌ मोआ...एड्डे तौले थोहड़ी शिड़क बनी जानी ऐ - केई 


बरें लग्गी जाने न। 


: उ'आं बू शिड़क बनने दी बड़ी खुशी नझोई मिगी | उप्पर 


(सांबे) आओ नां तां गै गड्डी दिक्खनेआं बो झूटा नेई लेआ 
कदें। गडी च बौंहदे गै अक्खी मटोई जंदियां होनियां न बू ? 


: अच्छा चल तूं....दुआगे तुगी झूट्टा गड़ियै दा। 
: इक दिन बू में तसीलदार होरें गी गलाया, जे गड़ी आई गेई 


तां मेरे बैंहतरें दा केह होग ? अ'ऊं ते भुक्खा गै' मरी जागा। 
ब्होआ बी नेई....कुआरा मरी जागा तां भूत बनियै इ'नें डिडुले 
जाड़ें च गै फिरदा रौहगा। तां ओह्‌ गलान लगे, शौंकू तुगी 
छोड़ियै कोई बी इत्यै भुक्खां नेई लगा रौहून। असें तेरे बैहतरें 
गी शिड़का दे कम्मै लाई देना। पैहे गै पैहे होई जाने न तेरे 
कोल। 


: (शौंकू दी चुप्पी दिक्खी)...एह्‌...बै शौंकू चुप्पी की होई 


Ae 


गेआ तूं ? 
मां जी छड़े पैहें कन्नै थोहड़ा ब्याह होंदा। अ'ऊं इक्कला हा 
कोई भैन-भ्रा नेई मेरा। केहरे दा केहरा गै रेहा। 


: केह्रा ? केह मतलब ? 
: सत्त ज्याने जम्मे म्हाड़ी मौरी ने बी इक्कला इक अ'ऊं गै 


बचेआ। कोई भ्रैन होंदी तां दोहरी गै करी लैंदा। 


: में समझी नेई-केह्री-दोह्री केह मतलब ? 
: अम्मां...इक कुड़ी देनी ते दूई लेआनी। इसी गलांदे न दोहरी। 


तां ब्याह होंदा। नेई तां कोई दुहाल...पर दुहाल लेई अ'ऊं 
नेई मनदा। 


: एह्‌ कनेह्‌ रवाज न थुआढ़े प्हाड़ें दे। 
: रवाज ? हूं। अजें होर उप्पर RÈ उप्पर उठी जाओ नां, तां 

उत्थें प'जें दस्सें बीहें कुड़ी गी ब्याही लेआओ ते फ्ही ब'रा 
खंड घर रक्खी, YA नुहाड़ा मालिया लेइयै अगड़ी थाहूर 
बुहाली देनी। बस फ्ही अगड़ी-अगड़ी...गवै-बच्छी साहीं 
ओह्‌ बिकदी जंदी। जेकर धीऽ जम्मी पवै तां कुड्ये दी 
कीमत लाइये जनानी दा मोल बी बधी जंदा ऐ। पर साढ़े इत्यै 
बस दोहरी गै चलदी...जां फ्ही दुहाल...। 


: बूजी...रानो होर किश घट्ट गै कूंदियां न। उ'आं एह बी 


नीलासर दिक्खन आइयां न केह ? 


: ओह्‌ तूं बिंद साहू लैन दे तां...कोई होर बी बोल्लै-इस्से पिच्छे 


ते में आई आं। एह. इत्यै थुआढ़े जागत कुड़ियें गी पढ़ाने 
आस्तै मास्टरनी बनियै आई Ùi 


; हैं...खरा होआ। सच्च पुच्छो तां बैह्ले जागत सारा-सारा दिन 


जाड़ें च फिरदे रौंहदे। चार अक्खर पढ़ी जाङन तां सौसां 
देङन रानो होरे गी। बू जी तुस इत्यै रेहियै दिक्खओ-साढ़े 
लोकें सुखै-दुखे च तुसेंगी अपने हिरख कन्नै ब'न्नी लैना ऐ। 
असें गरीबें होर देना बी केह ऐ...बिंद घरा दा दुद्ध-घ्योऽ जां 
YA कुक्कड्यिं दा आटा-बस। 


: पर असें रौहना कु'त्थै ऐ ? गलांदे जे इस नीलेसंरै दे लोक 


आपूं नग्गर जा करदे न। 


: बस्सन गै लगे हे पर साढ़े तसीलदार साहब मनुक्ख नेई देवता 


न इस धरती उप्पर...इत्थै कम्म काज किश रेहदा नेई पर feg 
ते लग्गे दा नां। 65 दी लड़ाई लग्गी ते छम्ब जोड़ियें दे उज्जड़े : 
दे लोकें गी इत्थै गै बसाया...नग्गर जा करदे बपारी लोक 
परतोई आए। बिजली नलके लग्गी गे। ओह्‌...आई पुज्जे 
नीलासर, अजकल जोका इसी मानसर आखदे न। मां-जी, 
ओह्‌ दिक्खो टिब्बे उप्पर तम्बू लगे दे। 


: पर असें रौहना कु'त्यै ऐ ? 
: एह्‌ लैओ करी लैओ गल्ल...मां...तुस तसीलदार हुंदे परौहने 

ओ...उं'दे गै घर रौहना। शैहर पक्के मकानै च बड़ा चिर रेही 
लेआ...हून साढ़े कोठुएं च बी रेही दिक्खो। 
मां : ओह्‌ कच्चे कोठुएं च सप्प-बिच्चूं पुड़ी गेआ तां ? 
लाजो : मां...शुभ लगनियां गल्लां करा करो। अजें में ज्वाइनिंग पाई 
नेई जे सप्प बिच्चूं पैहलें गै लेई ओहदे। 
(द्रिश्श परिवर्तन) 


किरपा : ओ-रसिया। 
रसिया : जी! शाह्‌ जी। 
किरपा : मोआ तुआहीं दिक्ख...ओह्‌ जोत आवा करदी घोड़े उप्पर 


चढ़ी दी। तसीलदारै दी मस्ट्रैनी। शौंकू हा लैन गेदा...दिक्ख 
तूं नजारा, कि'यां नठान्नां इ'नें, गी। तसीलदारै दा स्कूल 
चलान आई ऐ। (किरपा हत्थें गी गोल करी मिरगै चितरे दी 
बोल्ली बोलदा ऐ। ते घोड़ा हिनहिनांदा ते त्रभकदा ऐ ते मां 
ख'ल्ल डिग्गी पौंदी ऐ।) 

किरपा : (झाड्यिं चा निकली सामने आई जंदा ऐ।) मोआ घोड़े दी 
लगाम निं पकड़न होंदी। परौहने गी ध्यानै कनै लेआ5 | हाए 
मती लग्गी ते नेई तुसेंगी कुतै। मोआ शौकूं-एह्‌ केह जानन 
जे इननें प्हाड़ें च 'छड़े चित्तरे न। मिरगें दे डेरे आई पुज्जयां 
तुस...खलोने गी। IÀ (हत्थ पकड़न गै लगदा ÙI) 


मां : नेई नेई अ'ऊं ठीक आं हेठ घा च पेई, नेई ते हड गोडे त्रुट्ने 
हे। ; ! 
किरपा : शुकर ऐ परमेसरा दा जे ठीक-ठाक पुजी गेइयां। निक्की मुट्टी 


दा केह्‌। ओह्‌ कुतै मिरगै दे ढै नेई चढ़ी गेइयां। राती असेंगी 
बाहरी बी नेई सौन होंदा, खबरे कुसलै चित्तरे ने आई बड़ना। 
केई कुत्ते लेई गेआ। हूं....खैर डरने आहूली गल्ल कोई नेई 
कालजा बड्डा करना....डर कैहदा। 

` .(तां जे बंदूकै दा फायर होआ तां इक पक्खरू जख्मी होए 

मां 


लाजो 
किरपा 


लाजो 


शौंकू 
-लाजो 
तसीलदार 


दा ख'ल्ल पेआ) 


: हाए माए....मरो बेहिये ओए! कु'त्यै आई A आं! कनेह्‌ 


जालम लोक न! इस पक्खरू ने केह्‌ बगाड़ेआ जे मारी 
टकाया। 


: मां चुप्म....कोई शकार खेडन आए दे होन न। 
: रानो जी...तुस कोई सुक्खन चाढन आए ओ जां सेर सपाटा 


करन। जो ध्यानै कन्नै गै दिक्खेओ। इस सरै च बड़े-बड़े 
qa, खचोपड़ां न ते शिकल दपैह्री चित्तरा बी पानी पीन 
औंदा ऐ। 


: अस सैर सपाटा करन नेई, इत्यै रौहने गी आए. आं। में इत्यै 


जागतें-कुड्यिं गी स्कूलै च पढ़ान आई आं। मेरी माऊ गी 
तुस खाहमखाह्‌ डरओ नेई। चितरे, सप्प-बिच्छुएं कोला नेई 
अस डरदे, उं'दे कोला बचना बी औंदा ऐ... 


: (बल्ले) ओह्‌ नस्स ओए। पसतो मारा करदी ऐ। ओह त्रिड्टियें 


गी बी फंघ लग्गी पे न। (चली जंदे) 


: मुच्छड-बदमाश YA पासे दा। 
: लैओ मां जी आई A अस...तुस अंदर ब'वो....। ओह 


Ra तसीलदार साहब बी आई पुज्जे-लभदे न। 
(द्रिश्श परिवर्तन) 


: महाराज में परौहने गी लेई आयां...:बड़े आरामै कन्न (तौलै- 


तौले बोलदा ऐ) ...मीनकू दी हट्टिया बर्फी बी खलाई सगंध 
गवै दी। सूहटे दा ठंडा पानी बी पलाया.... 
(देव ...कमल...मास्टेनी...ते मां...) 


: एह न साढ़े तसीलदार साहब। 
: नमस्ते जी, में लाजबंती ते एह मेरी मां न। 
: नमस्ते जी, नमस्ते मां-जी-कनेहा लग्गा तुसेंगी साढ़ा प्हाड़- 


मानसर। 

लाजो : बड़ी शैल जगह...शैहरे दे रौले-रप्पे कशा शान्त। 

देव : अच्छा-मां-जी एह मेरा दोस्त ए कमल। रस्ते च तुसें टैंट 
दिकखे होने। एह सर्वे पार्टी लेइयै इत्यै आए दे न। इ नें प्हाड़ें 
दा सर्वे करने लेई। मानसरै कोला लेइयै सांबे तगर सड़क 


बनानी ऐ। 

मां : पुत्तरा, असें सुने दा हा जे मानसर तीर्थ स्थान ऐ ते लोक इत्थै 
अपने जागतें दे (जगाल) बाल तुआरन औंदे न। 

देव : अच्छा तुस अराम करो। शैंकरी मासी जी तुं'दी दिक्ख-रिक्ख 


करग...तुसेंगी चाह-पानी...हां राती रुट्टी तुसें साढ़े घर गै 
खानी। में कमल कन्नै कुदरै जाना ऐ...रातीं मिलगे तुस अराम 
करो। 
(प्रस्थान) 

कमल : यरा तेरी मास्ट्रैनी उप्पर ते नजर गै नेई ठेहरा- दी जि'यां 
संगमरमर दी मूरत होऐ। प्हाड़ें च आई पुज्जी मेनका बची 
र'वेआं। 
(द्रिश्श परिवर्तन) 
आ चल यरा अज में तुगी ओह्‌ '' थानै आहले प्हाड़ै '” उप्पर 
लेई चलां जिसी तूं रोज रसोई च खड़ोते दे गै दिखदा हा। 

कमल : तेरा एह्‌ निक्‍का जेहा ग्रां चबकखै प्हाड़ें कन्नै घिरे दा इ'यां 
सेही होंदा जि'यां प्हाड़ें ओहलै करिये इस ग्रां गी छपालै दा 
होऐ...नेई तां....दिक्ख घाटी च बी दूर-दूर प्हाड़ लभदे पर 
एह ते भलेआं गै कोल न। चबकखी खड़ां ते खडु पार करदे 
गै चढ़ाई- 

देव : अच्छा आ चल तुगी में इस ग्रांऽ दे भांति-भांति दे चश्में दा 
पानी पलांऽ...ओह्‌ सामने दिक्ख चश्मा....इसदा नां5 सूही 
आहली खड़ा दा सूहटा ऐ। इसदा पानी बड़ा नरोआ...बमारें 
गी इसदा पानी पलांदे न। ओह दूई भेठा डंगे आहली खडु...ते 
इत्थै ठंडा ते भिट्ठा कोरजू पानियै दा सूहटा ऐ। चल उत्थे गै 

कमल 
देव 
'कमल 


देव 


पानी पीगे। 


(पानी पीने दी छेड़) -आ-हा-हा मजा आई गेआ। मड़ा 


शैहरै दे नलके दा पानी पी-पी असल कोरजू पानी दा सुआद 


गै भुल्ली गेदां। 


: मड़ा प्हाड़ें दे इ'नें बेजान पत्थरें दे कालजे फटदे न ते तां 


ठंडा ते मिट्ठा हिरखै भरोचे दा नीर बगदा ते माहनुएं गी तृप्ति 
करोआंदा ऐ। 


: हिरखै दा कोई मुल्ल नेई ऐ...दिक्ख इ'नें शब्दें च निग्घ ऐ 


प्यार ऐ। देव तेरे इ'नें प्हाड़ें, चीड़ें, कोरजू पानी ने मिगी 
ब'न्नी लेआ ऐ..मन करदा जे भगमी टल्ले लाई समाधि लेई 
लैं। 


: तां जे कोई मेनका आइये विश्वामित्र दी समाधि भंग करी 


देऐ। 


: मेरी मेनका इत्यै ते आई नेई सकदी। पर तेरी मेनका एड़ी दूरै 


दा प्हाड़ें च आई पुज्जी ऐ...संभली YA नेई तां तेरे नीले- 
सरै दे रस्सने बस्सने आहूले सुखने धरे दे गै रेही जाने-ब, 
अच्छा हून उतर ख'ल्ल ते चल। 


` 


: बिंद ठैहर...में 'देहरी माता' दे मत्था टेकी लैं। 
: एह दहरी माता केहड़ी माता ऐ भई। 
: एह इक लम्मी कहानी ऐ फ्ही कुतै सनागा-ओह्‌ बड़ी परतक्ख 


ऐ, जेहड़ी बी सुक्खन करो पूरी होई जंदी ऐ। 


: तां में जरूर सूनङ...सना5 यरा रस्ता बी कटोई जाग। 

: माऊ-पुत्तरे दी समाधि ऐ इ'दे च। 

: में समझेआ नेई। 

: तूं नेई समझी सक्तदा। बापू हुंदे मुहां सुनेदा ऐ जे इक जनानी 


गी मते चिरें जागत होआ तां उसदी जठानी ने उसी नीला 
थोथा चटाया ते मरी गेआ। मां पानी भरन गेदी ही। आई 

दिक्खेआ ते उस आल-माल किश नेई कीता, जागत चुक्केआ 
ते इस जाड़े दी दब्बड़ी च लकड़ियां किट्ठी करी चिता बनाई 
ते जागतै गी लेइये बेही गेई। उ'नें दिनें एह रस्ता हा। ते 
औंदे-जंदे आदमी गी गला5 जे अग्ग लाओ। पर कोई इ'यां 
कि'यां जींदे-जागदे गी अग्ग ला। तां जे इक कोई अद्ध बतोए 
दा आदमी लंघेआ। उस गलाया सुन जे तूं मिगी अग्ग लागा 
तां मालोमाल होई जागा। नेई तां तेरा घर-बाहर सब खत्म 
होई जाग...नेई तां पड्गोत्रे खानदान दा परोहत खुआगा। 


कमल : ते फ्ही...उस लाई अग्ग...? 

देव : उसी बचैरे गी किश समझा नेई आवै...उसदा श्राप सुनी उस 
अग्गें-पिच्छें दिक्खेआ ते अग्ग लाई दित्ती ते आपूं नस्सी 
गेआ। 

कमल : वाह्‌ क्या अंधविश्वास ऐ जे जींदे जी माहनुएं गी अगा लाई 
देनी ते अपने कुलै दी बुद्धि करनी...महा मूर्खता ऐ, पाप È... 

देव : पर अग्गें ते सुन...ओह आदमी केई चिर जंगलें जाड़ें बतोए 


दा फिरदा रेहा, डर बी जे पुलस नेई फड़ी लै। फ्ही ओह्‌ 
ग्रां “बट्टल'” कोल इक जगह बबौर ऐ...एहं मनासंरै दा 10 
क्रोह दूर ऐ। उत्थै खंडर च छप्मे दा रेहा सै इक दिन उसी 
उत्थुआं मोहरें दा चग्घरा दबोए दा लब्भा ते फ्ही ओह्‌ अपने 
घरै गी परतोआ। घर दें सोचेआ जे मरी मुक्की गेदा होना ऐ। 
उसदे दिन-बार बी करी चुके दे हे सै घर आइयै उसने सारी 
गल्ल सुनाई ते मानसर TÄ दे थढ़े उप्पर बाबा गी चौंकी आई 
ते पढ़गोत्रे दा परोहत बनाया ते इस जगह माऊ-पुत्तर दी 
देहरी ऐ। इस देहरी मां, आखदे न। पड्गोत्रे बरादरी दे लोक 
मानसर आइये अपने जागते दे मून्रन करने कोला पैहलें बालें 
दी इक लिट इत्यै देहरी अग्गें तुआरदे न फ्ही मानसर नंगें 
दे थढ़े उप्पर बाल तुआरदे न-बड़ी साक्षात ऐ “'देहरी मां'' 
जेहड़ी बी सुक्खन करो पूरी होई जंदी ऐ। 

: बड़ी अजब गल्ल ऐ। इक गल्ल दस्स देव, साढ़ा हिन्दोस्तान 


अज्ञ बी उस्सै थाहरा उप्पर खड़ोते दा ऐ...ते औरत दी 
जिंदगी अज्ञ बी न्हेरे च ऐ ते अदूं बी न्हेरे च गै ही...अस 
pÀ जा करने आं...इक औरत आपूं अग्गी च फकोइयै 
पूजनीय बनी गेई-जे अदूं उसी उसदे अस्तित्व दा ज्ञान...अपने 
वजूद दी पंछान होंदी तां ओह्‌ कदें नेई फकोंदी....इक बच्चा 
मरी गेआ तां अपने आपै गी खत्म करी दित्ता। उसी पता हा 
जे मेरे जागत जम्मने कन्नै मेरी इक पन्छान बनी ऐ। 


: इस्सै करी पढ़ाई-लखाई दी लोड ऐ औरत-कुड़ी आर्थिक 


रूप च आत्मनिर्भर होऐ तां खबरे इ'यै नेहियां हरकतां नेई 
होंदियां। इस्सै लेई एह मुहिम चलाऽ करनां। तां जे लोकें गी 
अपने वजूद दी पन्छान होऐ ते सिर चुक्की इक-इक Tis 
चलन। 


: चल यरा न्हेरा होआ करदा ऐ...तूं अजें स्कूलै दी सौंपना 


करनी ऐ...कल स्कूल जाइये सारा जायजा बी लैना ऐ। 
(द्रिशश परिवर्तन-बुडुले दा समां) 


(स्कूलै दा द्रिश्श। इक बड्डा जेहा कमरा इक कुसी) 


: नमस्ते जी। 

: नमस्ते तसीलदार जी 

: कैसा लग्गा तुसेंगी स्कूल...कनेहा चला करदा ऐ ? 

: अजें चलने दी गल्ल नेई खड़ोते दा गै सब किश। लोकें गी 


अजें समझ गे नेई। पढ़ाई दी कोई जानकारी नेई। अजें ते 
शुगल मेला समझी आवा दे न। फसलें दी बुहाई-कटाई 
छोड़ी स्कूल पढ़ना किश उं'दे बस च नेई, पढ़न बी की ? 
पढ़ाई करी केह्‌ लब्भना ? इस गल्ला दी समझ नेई। 


: लाजवंती जी....आओ बिंद बाहर बौहन्ने आं... 
: लाजवंती जी...में जाननां तुसेंगी ओह्‌ सुख-सुविधां-सहूलतां 

लाजो 
देव 


इत्यै नेई लब्भन लगियां जेहड़ियां इक नग्गर जां R च 
होंदियां न। पर जित्यै तग्गर होग थुआढ़े दुखें-सुखें च में 
कोई कसर नेई रक्खङ बराबर दा साथ देङ। 


: तुस कनेहियां गल्लां करा करदे ओ तसीलदार जी! मिगी इत्यै 


कोई तकलीफ आहूली गल्ल नेई लब्भा करदी जिसी में 
तकलीफ समझां। एह. ते मेरा सौभाग्य ऐ जे में अपने मुल्कै 
आस्तै किश करां। बड़े-बड़े शैहरें च मते लोक होंदे न ... 
ओह्‌ बी पढ़े लिखे दे। पर इ'नें भोले-भाले लोकें च जागृति 
लेऔनी इस च कुसै नां कुसै गी पैहल करनी गै पौनी ऐ। 
साढ़ा भारत ग्राएं च ते ग्रांएं दे लोकें च बसदा ऐ ते इ नें 
पिछड़े दे लोकें गी मजबूत बनाइयै अग्गें बधाने दी लोड़ ऐ। 


: लाजवंती जी थुआढ़ी सोच ते लगन दिक्खी मिंगी बड़ी राहत 


मिली ऐ। में सोचेआ पता ने? तुस इत्थै रौहना चाहो जां 
परतोई जाओ। तुसेंगी नेई पता जे में किस चाल्ली एह स्कूल 
खल्हाया ऐ.। केई झूठ-सच्च मारे किन्ने लोकें दियां गुआहियां 
दुआइयां। किन्ना चिर एह भरम बनाई रक्खेआ जे मते सारे 
जागत-कुड़ियां पढ़ा करदे न मेरी भनेई जेहड़ी आपूं चार 
जमातां पढ़ी दी ऐ ओह्‌ छुट्टियें च इत्थै आइये इ 'नें जागें 
कुड्यं गी मक्के के दाने भुजां बछाई-बछाई अ-आ-इ-ई 
सखांदी रेही। कुड़ियां-जागत यूनीफार्म थ्होने दे लालचै च 
YA HA लगे। 


: ARI 
: बस पही केह! पैहलें लोक कुड़ियें-जागतें गी पढ़ाने आस्तै 


राजी नेहे होंदे, सै घरें च कम्म करदियें जनानियें पढ़ना शुरू 
कीता ते बस फ्ही इ'यां गै में फरिस्त बनाइये जम्मू टी:ई.ओ. 
साहब हुंदे अग्गें रक्खी ते इत्यै पजमीं तक स्कूल खु'ल्लौ 
गेआ। शैहरा दा कोई पढ़ाने लेई औने गी त्यार नेहा होंदा। 
इस थाहरै दी किस्मत जागी जे तुस इत्यै आइयां ओ। 

लाजो : थुआढ़े जनेह्‌ नौजवानें दी सोच गै इस मुल्कै च तरक्की 
लेऔग। तुस फिकर नेई करो- में अपने आपै गी पूरी चालली 
इस स्कूलै ते इस ग्रां दे कम्म सोआरने आस्तै समर्पत करने 
गी त्यार आं। स्कूलै दी तरफा तुस बेफिकर र'वो। तुस मेरे 
FA इं'दे बच्चें दे घरें चलो, इं'दे माऊ-बब्बै कन्नै मिलियै 
उ'दे नै गल्ल-बात करिये समझाया जाई सकदा ऐ-में ते कुसै 
गी जानदी नेई। पर एह ध्याई लेदा ऐ जे इ'नें भोले-भालें 
लोकें गी जागृत करना ऐ ते एह स्कूल चलाना ऐ....पजमां 
गै नेई इसी दसमीं तगर बनाने दा प्रण करनी आं। 

देव : खुश होइये - अज्ञ hA शैल ध्याड़ी चढ़ी ऐ। जिस सड़का 
उप्पर में इक्तला चलेआ हा उस्सै सड़कै उप्पर मिगी तुस ते 
कमल मिली गे। हून मेरे मानसंरै गी रस्सने-बस्सने कोला 
कोई नेई रोकी सकदा। इत्थै डाक बी नेई ही औंदी। हां हून 
डाकिया AÀ दिन सांबे दा प्हाड़ चढ़िये औंदा ऐ ते डाक 
देई जंदा ऐ। हून सड्कै दा कम्म लग्गी गेआ। पक्की नेई तां 
कच्ची सड़क ते बनी गै जाग नां। 

'लाजो : कह्लै कशा चलो फ्ही चलचै घर-घर शिक्षा दी लोऽ जगान। 
(Kwa परिवर्तन) 
(देव ते लाजवंती मास्ट्रनी होर कालू दे घर जाई कालू गी 
समझांदे न) 

देव : कालू अस तुगी मजबूर नेई करदे। पर तूं साढ़ी गल्ल ध्यानै 
कन्ने सुन। मड़ा तुस अपनी सारी उमर शाहें दी जिमीं-ढेरी 
रांहदे-बांहदे रेह्‌ ते रुट्टी खंदे रेह । कम्म नेई होआ तां 
भुक्खे, बगेर दुआ-दारू दे मरदे रेह्‌। क्या तुस चांहदे ओ 
तु'दी लुआद बी बंधुआ मजदूर बनी इ'यां गै बुढ़दी र'वै ? 
दुनियां किन्नी तरक्की करा करदी ऐ-तेरे जागत सोनू गी पढ़ने 


दा शौक ऐ.। ....जेकर एह पढ़ी-लिखी बड़ा अफसर बनग 
तां केह माड़ ऐ ? 

कालू 


लाजो 


देव 


किरपा 
रसिया 


किरपा 


रसिया 


किरपा 


रसिया 


: दिवखो साहब थुआढ़ियां गल्लां मतियां शैल न लग्गा करदियां, 


पर रूहै गी....ढिड्टे गी नेई। ढिड्डै गी रुट्टी लोड़चदी ऐ। 


: पढ़ी जाग तां आपूं गै नेई तुसेंगी बी रुट्टी खलाग-शैल उल्लू 


मकान सब किश मिलग। हां दूआ...स्कूलै च बच्चें गी इक 
बेल्ले रुट्टी ते उल्ले यानि (uniform) लाने गी बर्दियां बी 
मिलङन...तुस बेफिकर र'वो। 


: कालू रामा तूं बेफिकर रोह्‌-तेरे जागते अफसर बनना ऐ बड़ा 


होशियार ते होनहार जागत ऐ....सै कल भेजेआं इसी। 
(लाजो ते तसीलदार दा कुसै दुए घर गी प्रस्थान) 
किरपा ते रसिया शकार खेढन गेदे हे। घोड़े दी टाप 


: ओह्‌ रसिया....बै किश लब्भा ? 
: नेई मालको तित्तर-बटेर...बो कोई पाड़ा बी नेई लब्भा। 


लब्भी-ओह्‌...जोड़ी 


: तित्तर बटेर नेईं...ओए...ओह दिक्‍्ख जोड़ी कि'यां घर-घर 


चक्कर ला करदी एऐ। हां की नेईं...इस्से ब्हान्नै रंगरलियां 
होआ करदियां...केह्‌ ? ... समझेआ किश। 


: मालको किन्ना चिर....जैलदार साहबै गी आई लैन 


देओ...कच्तियां गोलियां निं खेढी दियां--लोक उं'दी मुट्ठी च 
AI 


: पर मूर्खा! लोक इं'दी गल्लें च नेई आई जान। किन्ने सिद्धे 


ते भोले लोक न एह ? 


: (किश सोचिये) जेकर लोकें आपने जागत-कुड़्य स्कूल 


टोरना शुरू करी दित्ते तां उं'दी सोच बदलोन लगी पौनी ऐ। 
ते अस मैहकमे आहलें गी रिश्वतां देई-देइयै सारे ग्राएं दे ठेके 
AA आं। ते घटूट पैहे देइयै इ'नें लोकें शा मजूरी करान्ने 
आं। पर इस मश्ट्रैनी ने ते तसीलदारै ने जेकर साढ़ा सच्च 
गुहाड़ी ओड़ेआ तां अस केह करगे ? 

'लाजो 


: घाबर नेई यरा। मेरी तुरप चाल निं दिक्खी तूं अजें। अ'ऊं 


लोकें च जैहर घोलनां जे तसीलदार ते इस मेनक दे सरबंध 
खरे नेई। कुतै थुआढ़े जागत-कुड़ियां बरबाद निं होई जान। 
बचियै र'वेओ। ओह्‌ यरा इद्धर गै आवा दी जोड़ी...आ छप्पी 
जन्ने आं...दिक्खने आं इं'दी रंगरलियां। कल प्यागा स्कूल 
जागे। 

(द्रिश्श परिवर्तन) 


: मस्ट्रैनी जी। खु'ल्ली गेआ स्कूल ? आई गे बच्चे मैडम जी। 
: स्कूल बी खु'एली जाग ते बच्चे बी आई जाङन। रस्ते च भाएं 


किन्ने पत्थर आई जान पर पानी अपना रस्ता बनाई गै लैंदा 


ऐ। 


: मैडम जी दिनें दिकखे दे सुखने कदें पूरे नेई होंदे। एह मानसर 


ग्रां ऐ ते ग्रां गै A ऐ। ओह बी पिछड़े दा ग्रां। इसदी 
तरक्की कदें निं होई सकदी। कैंह मगजमारी करै करदियां? 
उस सिरफिरे तसीलदारै गी दिक्खी त्रै बारी अपनी तरक्की 
होंदी-होंदी रेही गई। अज्जै गी बड़ा तसीलदार बने दा होना 
हा पर रेहा नायब तसीलदार गै। बड़े-बड़े सुखने दिखदा 
अस्पताल खोढ्ने लेई, डाकखाना खोढ़ने लेई अड्डी चोटी दा 
जोर ला करदा। ओह... साढ़े इत्थें बमारी गै कोई नेई। होई 
बी जा कोई तां कौडू नाई दी पुड़ी खाओ ते ठीक...ऐहमें 
जानी दा खप्प-खाना...तुस बी चुप्पचाप तबादला कराई लैओ 
ते रामै दे र'वो। तसीलदारै दा केह्‌ ऐ सिर फिरा ब्याह गै नेई 
करदा जे बेड़ियां पौन इक बारी तां घरैआहली ने सारे सुखने 
उड्न-छूं करी देने न। ते तुसी बी ऐहम-जानी खजल होआ 
करदियां ? 


: में इस ग्रांऽ दे भोले-भालें लोकें गी दिक्खेआ हा ते ध्याई 


लैता हा जे इस मानसंरै आस्तै अपनी WA जान लाई देनी 
ऐ। इस नीलासर दी तरक्की लेई अग्गी दे दरिया बी पार करीं 


28, 


CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


किरपा 


'लाजो 

इक जनानी 

कुंड़ी 


लाजो 
सीता-सोनू 


सोनू 


लेने न। 


: (हसदा ऐ) कैंह अपनी नमोशी कर दियां ओ। ओह ग्राईं 


लोक ग्रां दी तरक्की ते नेई लगे करन। हां तुं'दे ते तसीलदार 
दे सरबंधें दी कथा जरूर वाचङन ते तुसेंगी बदनाम करने 
च कोई कसर नेई लगे छोड़न...इस करी समझी जाओ। 


: केह्‌....एह्‌ तुसें केह आखेआ ? | 
: हे-हे-हे। इस ग्रां दे लोक बड़े भोले न-के गल्लें दे गुंझलें 


च बड़ी तोलै फसी जंदे न। 


: (करलाइयै) गल्लें दे गुंझलें च बड़ी तौले फंसी जंदे न ते 


कोई कढने आला होऐ ता पलेसें चा बाहर बी बड़े तौले गै 
आई जंदें न। 

(सब्भै WA होई जंदे न) 

इक कुड़ी नसदी-नसदी औंदी ऐ...टीचर जी टीचर जी। 


: तूं-तूं कु'न एं | 
: में-में गीता....टीचर दीदी...एह सोनू...अस पढ़ना चाहन्ने 


आं....एह्‌ सारे जागत-कुड़ियां असें सारें ध्याई लेआ जे असें 
कुसै दियें गल्लें च नेई औना। अस दिक्खा करा करने आं- 
द्‌'ऊ म्हीनें दे तुस दवैं कि'यां घर-घर जाइयै साढ़े आस्तै 
लड़ा करदे ओ, ते साढ़े माऊ-बब्बै कोला सौ-सौ गल्लां 
सुना करदे ओ जे बच्चें गी स्कूल टोरो सै अज्ज अस बस्ता 
चुक्किये, आपूं स्कूल पढ़ने लोई आई गे आं। 


: (खुश होइये) गला भरोए दे-केह्‌ गीता! तुस सच्चे गै 


पढ़गेओ मेरे स्कूल ? 


: हां! टीचर जी अस जरूर पढ़गे ते अपना ते अपने देसै मानसंरै 


दा नांऽ रोशन करगे। (गीता) में डाक्टर बनना ऐ... 


: टीचर जी में इंजीनियर बनिये बड़े-बड़े पुल ते मता किश 


'बनाङ। 

लाजो 


* टीचर जी में नेता बनना ऐ...वोट मंगने आहला नेता। तुस 


मिगी पढ़ाओ...नरगेजी.... 


: ए कुड़ियो-तुस बतोई ते नेईं गेदियां ? जाओ घर सोत फंड 


भांडे मांजो, रुट्रियां पकाना सिक्खो ते अगड़े घर जाओ....घर 
बसाना तुसें जां नेई....नेई तां सस्सू ने मारी-मारी हड त्रोड़ने 
न... 

इस माश्ट्रैनी ने नां अपना घर बसाना ते नां तुं'दा। पुद्डियां मत्तां 
देइयै gA गी बी कुते जोगा नेई छोड़ना। 

(अपने बच्चें गी लेइयै आई दी इक जनानी) 


: मोआ बस कर शाह्‌ दी शैह्‌ उप्पर बढ़कां मारा करनां। तुस 


ते साढ़े ग्रां दा कलैंक ओ। ओह्‌ सारी उमर शाहें दी ताबेदारी 
करदे WI कुड्ये शा भांडे मंजोआई-मंजोआई दऊं टुक्कड़ 
रुट्टी साढ़ी झोली च पांदे रेह्‌। भला होए मस्ट्रेनी हुंदा जिने 
साढ़ी अक्खीं खोहल्लियां न। हून तुं'दी गल्लें दे झांसे च नेई 
अस औंदे। 


: टीचर जी तुस असेंगी पढ़ाओ अस पढ़ना चाहन्ने आं। 
: भेन जी...असें गी बी दों अक्षर पढ़ाओ, नेई तां साढ़े जागत 


जे किश पढ़ी लै करङन अस बी उं'दे शा कायदा पढ़ा 
करगे। डाकिया औंदा तां चिट्टी पढ़ाई लैन्नें। होर नेई पर 
अपना नांऽ गै लिखी सकगे। नेई तां नूठा लाने पौंदा ऐ। 


: अंगूठा की लाना...तुसेंगी जिसलै बेहल लग्गै तुस मेरे घर बी 


आई पढ़ी सकदियां ओ....। 
(द्रि्श परिवर्तन) 
घोड़े दा टप-टप-टप 


जैलदार साहब आवा'रदे न। चबूतरे उप्पर लोक चौपड़ 
खेढा'रदे न। त्रै-चार चिमचे ते किरपा शाह उं'दे कन्त हुक्का 
RÀ करदे न। 

रसिया : ओह्‌ जैलदार साहब आई गे न (द्रौड़दा ते झट्ट घोड़े दी 
लगाम फड़दा ऐ) ओह तुस आई पुज्जे मालको (हुक्का लेई 


औंदा ऐ।) 
जैलदार : सुनाऽ रसिया....ग्रां च सब सुखसांद ऐ नां ? 
रसिया : साहब तुस आई गे ओ दुख लागै बी नेई फटकना सुख गै 


सुख ऐ। इक गल्ल सुनांऽ माहराज...ग्रां च नमां स्कूल 
खु'ल्ली गेआ ऐ....कोई जागत बेहल्ला नेई लभदा...ते इक 
जुआन मुटियार माश्ट्रैनी कुलबैंती ऐ आई दी...ओ...ओ माह्राज 
जीभ गे नेई साथ देआ'रदी इ'यै नांऽ ऐ...कुल...सुख...हां आं 
बैंती। तसीलदार गलांदा जे ग्रां दे सारे जागतें पढ़ना ऐ...ते 
फ्ही बड़े-बड़े अफसर बनना ऐ.... 

जैलदार : अच्छा दिक्खी लैगे उस बैंती गी बी। 


रसिया : मालको इक बारी अक्ख चुक्की दिक्खी लैगे तां कालजा 
अपने-आप छड़्कियै बाहर आई जाना ऐ। 

जैलदार : हूं-हूं-तां एह सारी करामात तसीलदारै दी ऐ इसदा किश 
करने गै पौना ऐ...सोचनां (अपने आपै च) उ'आं बी इलैकसन 
RÈ पर ऐ....ते मंत्री होर बी अगले म्हीने आवा'रदे न। 
(मंदरे दी पौड़ियें पर देव बैठे दा ऐ...द्रिश्श मंदर दा) 

देव : साह्‌ चढ़े दा देव ते कमल...पत्थरें दे थेल्ले चुके दे। 

देव : वाह्‌ भई वाह्‌ किस्मत भाएं बदलोऐ. जां नेई, पर जन्नी बट्ट 
ते घरे गी लेई चले अस, बड़ी कमाई करियै। जे कारी दे 
नेई निकले तां मेरे सिरे उप्पर मारेआं...हां चेता आया H 
दियां पौड़ियां न भज्जी दियां। चलो अस इ'यां गै रोज प्हाड़े 
उप्पर जंदे रौहगे तां पत्थर लेआनियै धरमे-पुन्नै दा कम्म ते 
करगे। इस चाल्ली मंदरे दियां सारियां पौड़ियां बनी जानियां 
न। 

कमल : क्या हौसला बधाऽ करनां तूं यरा! 

देव 


कमल 


देव 


देव 


लाजो 


देव 
'लाजो 
देव 


'लाजो 
देव 


लाजो 
देव 
लाजो 
देव 


: नेई यरा...काश कोई पत्थर ऐसा निकले जे मेरे प्हाड़ें दे भाग 


जागी जान...ते सर्वे आहली पार्टी बी खुशी-खुशी परतोऐ। 
सिड़कां बनन, गड्डियां औंदी-जंदियां रौहन। लोकें गी रोजी- 
रुट्टी मिलै। मेरे मानसंरै दे भाग जागन ते मेरे बापू हुंदा 
सुखना पूरा होऐ...ते अच्छा...तूं जा हून में बिंद ठेहरियै 
aai.. HA आहूला भेठा जाना T| 


: कोई सुक्खन मन्नत ते नेई करन जाना...जां फ्ही कोई पुजारन 


ते नेई बलगा करदी...? 


: पुजारन ते नेई पर कोई जोगन जरूर मिलग कि'यां जे 


तरकालें डैनें-भूतें दा बेल्ला जे होंदा ऐ। 


: (अपने आपै च) अज थक्की गेआ में....बिंद भर इस बोहड़ी 


दे बूह्टे हेठ बसोई Na... 


: मंदरे कोल पुजदे गै ठोकर लगदी ऐ ते सारे फुल्ल उत्थै बैठे 


दे माहनुएं उप्पर पेई जंदे न....ते आपूं बी डिगदी-डिगदी...बचदी 
ऐ...माफ करना गल्ती मेरी ऐ में R च दिक्खी निं सकी। 


: ओह्‌ तुस....इस बेल्ले ? 
: तसीलदार जी तुस ? 


: हां में हुने प्हाड़ै दा परतोआ हा, सोचेआ बिंद बसांऽ करियै 


मंद्र मत्था टेको आमां ते इत्थै बेही गेआ। जे...तुस.... 


: मेरी IRI 
: में नेई पकड़ी दी जी...तुस डिग्गी पेइयां ते तुं'दी चादर मेरी 


घड़ी कन्नै अटकी गेई...में नेई पकड़ी ....सवां तुसें बगैर दिकखे 
पैर टकाया मेरे उप्पर। 


: हां गल्ती मेरी गै ही। 
: गल्ती मन्नने कन्नै किश नेई होना। 
: तां फ्ही केह स'जा ? 


: करना किश नेई...बस अक्खी बंद करिये दबारा टप्पना। 

“लाजो : टप्पना-मतलब ? 


` देव : मतलब इ'यै जे बजुर्ग आखदे नेई टप्मो तां मठोन नेई हुंदा.... 
लाजो : अच्ा तां एह्‌ लैओ टप्पेआ। 
देव : अच्छा जाओ तुस मंदर मत्था टेकी आओ। स'जां घरोई 
गेदियां न ते चलो तुसेंगी घरै तगर छोड़ी आमां। 
लाजो : मंदर केह जाना फुल्ल ते सारे डु'ल्ली गे जेहड़े देवते उप्पर 


चढ़ाने हे ओह्‌ तुं'दे उप्पर डु'ल्ली गे....अज्ज सौन म्हीने दा 
पैहला सोमवार हा...मेरा बर्त बी था...पाप लग्गना। 

देव : पाप नेई जी पुन्न समझी लैओ। देवता नेई देव उप्पर चढ़ी 
गे। हूं....अस बी ते देशभगत इक किस्मै दे साधू-सैंत आं 
ओह्‌ बी....बाल ब्रह्मचारी । 

लाजो : अच्छा में मत्था टेकी आमां। 
(मंदर RA दी अवाज) 
(QA दा प्रस्थान) 

देव : लाजवंती जी कुदरै लग्गी ते नेई पैरै गी...लग्गी गेई जां परे 
गी मोह्‌ चली गेआ तां सवाय नग्गर सांबे दे कोई बी नेई 
लब्भना - 

लाजो : तुस बेफिकर होइयै चलो ....इस बेल्लै भूतें दा बेल्ला बी होई 
जाना...(चलने दी बाज) तसीलदार...जी एहू सामने बड्डी- 
बडी शिलां कनेहियां न ? 

देव : सारे कोला पैहलें ते तुस...तसीलदार जी निं आखा करो छड़ा 
देव आखा करो। (अपने आपै च लाजवंती बी इक शिला 
गै ऐ अपने मन हिरदे उप्पर परत चाढ़ी लैंदी ऐ।) 


लाजो : केह सोचा करदे ओ ? 

देव : किश नेई। 

लाजो : जेकर पत्थर कुसै गी रास आई जान di किस्मत चमकी जंदी 
TI 

देव : केह्‌ गल्ल पत्थरें उप्पर इन्नी दया द्रिश्टी...केह्‌ गल्ल कुतै 
देवते ते नेई प्रगट करने। 

लाजो : देवते ते नेई पर मनुक्ख प्रगट करने न। देवतें उप्पर फुल्ल 
चढ़ाए जंदे न ते मनुक्खें गी पलाई जंदी ऐ चाह्‌। चलो तौलै- 
तौलै। घर चाह पीगे- 

देव : लाजबंती जी इननें 'पत्थरें चा अगर किश निकलै तां मेरे 
मानसंरै दे भाग जरूर जागङन। तुसेंगी नेई पता में कि'यां- 
कि'यां किसान बनी शेख साहब कोल गेआ...अपनी परमोशन 
बी छोड़ी। कि'यां क इक बारी में इत्थुआं चली गेआ तां मेरा 
सुखना ते मेरे बापू हुंदा सुखना जे एह मानसर रस्सै-बस्सै, 
सांबे दा लेइयै उधमपुर तक धार-रोड बनै, इ'यां गै मरी-भुरी 
जाना ऐ। इस करी मेरी जान बी भामें की निं चली जा, में 
अपने सुखने गी पूरा करने लेई पूरा बचन बद्ध आं। ते इस 
बत्ता चलदे मेरे कन्ने एस.ओ. कमल ते तुसेंगी भगवान ने 
भेजी दित्ता। इक बारी सिड़क सांबे तोड़ी बनी जाऽ...फ्ही में 
ओ.एन.जी.सी. आहलें दा सर्वे कराना...गलांदे न जे इस 
सरूईसरै चा तेल निकलने दी संभावना ऐ। 
(द्विश परिवर्तन) 


(एम.एल.ए. आए दा ऐ रसिया किरपा बी उत्थै न राती दा 
बेल्ला) 

किरपा : हे-हे-हे। माहराज देसी कुक्कड़ ऐ सुद्धा खाओ, एह. 
गुच्छी ....गुच्छियें आहूला पलाऽ। माहराज सेर हारी गुच्छियां 
जनाबें आस्तै बी मंगवाई दियां न....बोतल देसी बी ते बलैती 


बी है। 

रसिया : ओए...साहबें दे गलासै होर पा...कन्नै मच्छी बी लेई आ...(पींदे 
न) 

किरपा : एह्‌ एम.एल.ए. साहब। मौजां गै मौजां हियां पर साढ़े ग्रां च 


तसीलदार ते बैंती ने साढ़े नक्क प्राण लेआंदे दे न। 

M.L.A. : केह...एह्‌ बैंती. केह बला5, ऐ भई ? 

किरपा : साहब...बैंती नेई मेनका ऐ अक्र निं ठैहरदी नुहाड़े उप्पर . 
माहराज...तसीलदार ते मेनका दा अक्ख-मटक्का ऐ चला 
करदा। भोले-भाले लोकें गी उल्टी-सिद्धी मत्ता देआं करदे 
न जेकर बोटें दा ज्ञान देई दित्ता तां जाएओ सुक्रे गै। 


एम.एल.ए. : सुक्क की जाना....कलल बडुलै अस आपूं मिली लैगे ते कन्नै 
स्कूलै गी बी दिवखी लैगे ते कन्न... 


रसिया : माहराज कुसी-कुसी दिखगेओ। तसीलदार देव ते नुहाड़ी 
पौंहच दूरै-दूरै तगर ऐ... इसने इत्थै ट्रांसफर करोआइयै लोकें 
गी कुसै जोगा नेई छोड़ेआ। लोक हून पैहले आहूले लोक 
नेई रेह दे-सिर सुआहकन लगी पे न- 

(द्रिश्श परिवर्तन) 
(स्कूल दा द्रिश्श-बच्चें दा रौला) 

लाजो : आओ साहब नमस्ते जी। में लाजबंती आं इस स्कूल दी 
अध्यापिका। . 

M.L.A. : बड़ा मन खुश होआ तुसेंगी दिक्खियै...वाह क्या स्कूल 
ऐ...तुसें ते कमाल करी दित्ता। इस निक्के जेह ग्रां च इन्ने बच्चे! 
वाह्‌-दस्सो साढ़े लायक केह सेवा ? 

लाजो : सर प्राइमरी स्कूल ते शैल चला करदा इत्यै जेकर मिडल 
स्कूल बनी जाऽ भगवान करै तुस बड़े मंत्री बनो ते इत्थै हाई 
स्कूल तक बनोआई देओ तां इत्थुआं दे बच्चे दे लोक तुसेंगी 
सीसां देङन। 

MLA : तुं'दी सूझबूझ ते मेहनत-लगन गी दिक्खी तुसेंगी दाद देनी 
चाही दी ऐ। थुआढ़े जेह लगन आहूले लोक साढ़े मंत्रीमंडल- 
साढ़ी पार्टी च आई जान तां एहू ग्रां पिछड़े दे नेई रौहून लगे । 
में तुं'दी गल्ल उप्परै तगर पुजाङ-तुस इ'यां करी तंरकालें डेरे 
पर आओ। हां इक एप्लीकेशन जिं'दे उप्पर ग्रां आहलें दे 

रसिया 
किरपा 
रसिया 
"किरपा 


रसिया 
किरपा 


गीता 
सोनू 


'लाजो 


दस्तखत जां अंगूठे गै लुआई लैएओ। में तौलै कोला तौलै 
तुं'दा कम्म करोआङ। 


: (अपने आपै च) बड़ी काढ दसदी ही। कुसै गी मूंहू नेई ही 


लांदी। आया ऊंट प्हाड़ै हेठ 
(द्विश्श परिवर्तन) 


: बै तसीलदार कु'त्थै ऐ ? 
: साहब ओह्‌ ते सर्वे पार्टी कन्नै प्हाड़ें पर न गेदे। त्रै-चार दिन 


ते लग्गी गै जाने न। 


: तरकालें मश्ट्रैनी ने औना ई। इ'यै मौका ऐ इसी इत्थूं नठाने 


दा ते MLA. साहब गी खुश करने दा ते फ्ही दिक्ख 
साढ़ियां मौजां गै मौजां। 


: नो इक गल्ला दा ध्यान रकखेआं....कुसै गी बी पता नेई लग्गै। 


है कु'न ऐ इत्थै....तसीलदार दूर गेदा च'ऊं-पं'जें दिनें परतोना 
उस। 


(द्रिश्श परिवर्तन) 
(स्कूल दा EN) 


: मैडम जी...मिगी बाहरे दा प्हाड़ा बी आई गेआ ऐ। कल तुस 


मिगी मल्टीप्लाई दे सुआल बी समझाओ। 


: ते मिगी अंग्रेजी नेई औंदी। में गीता कोला पढ़ाई च पिच्छें 


रेही गेआ की जे मिंगी स्कूल बाद च दाखिल कराया हा। 


: कोई गल्ल नेई। तुस दवैं मेरे घल चलो में तुसेंगी पढ़ाङ। 


रोज गै तुसें स्कूलै दे बाद मेरे कन्नै मेरे घर चलना ते इ'यां 
तुं'दा कोर्स बी पूरा होई जाग-दिक्ख सोनू तूं इक दिन बडा 
इंजीनियर बनगा ते गीता डाक्टर ते नांऽ रोशन कुसदा होना- 
मेरा-(हसदी....ऐ)। | । 


(रसिया ते किरपा aÉ न) 


A है :36 - 
CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


रसिया 
किरपा 
लाजो 
रसिया 


लाजो 


रसिया | 
'लाजो 


'लाजो 


गीता ते सोनू 


सोनू 


M.L.A. 
'लाजो 

: नमस्ते मै-ड-म जी। 

: ओह्‌ साढ़ी बी नमस्ते लेई लैओ-नमस्ते जी। 

: नमस्ते जी-तुस कि'यां आऐ ओ- 

: ओह्‌ M.L.A. साहब गी कल gÀ ग्रां जाना पेई गेआ ऐ ते 


राती बी खरै उत्थै गै रौहन। तुस अपनी दरखास्त ते देई आओं 
मैडम जी! बड़ी हिम्मत आहूलियां ओ तुस, आखर स्कूल 
खोहूल्ली गै लेआ-साढ़े ग्रां दा नांऽ उच्ची कीता तुसें आखरः 


: एह ते मेरा फर्ज बनदा ऐ....में ध्याई लेदा हा जे जिन्ने चिर 


स्कूल नेई चलग....में कुतै नेई जाना। 


: ताँ फ्ही चलो। 
: तुस चलो में तौलै गै आई जननी आं- 


(M चली जंदे न) 


: गीता, सोनू....में अज्ञ नेई पर कत्ल तुसेंगी पढ़ाना शुरू 


करङ। चलो पें उस्सै पास्सै जाना ऐ चलो तुस बी। 


: गीता मिगी इ'यां सेही होंदा जे कोई चाल नेई होऐ ओह्‌ इ'यां 


जे रसिया ते किरपा मैडम हुंदे बड़े खलाफ हे....ते अज ते 
बड़ी तमीज कन्नै गल्ल करा करदे हे। 


: टीचर जी ते अंदर उठी गेइयां न, आ-अस चोरी चोरी इं'दियां 


गल्लां सुनचै कन्नै दिखने आं-साढ़ी टीचर जी कनै किश 
गल्त नेई होऐ। 

(सोनू उप्पर चढ्दा ऐ रोशनदानै च दिखदा ऐ....) 

किरपा शाह्‌ ते M.L.A. दारू पियै करदे न। 

(द्रिश्श परिवर्तन) 


: आओ-आओ मास्ट्रैनी साहिबा-बेही जाओ। 
: सर एह लैओ दरखास्त में सारे लोकें दे अंगूठे बी लुआए 


दे न...सर बड़ी मैहनत कीती...लोक सोचदे पता नेई अंगूठा 

M.L.A. 


किरपा 


लाजो 


लाजो 


M.L.A. 


'लाजो 
M.L.A 


लाइयै उ'नें गी केह मिलना ऐ। सर बड़ी गरीबी ऐ इत्थैं। 
बमारें आस्तै कोई लौहका-मुट्टा क्लीनक नेई-कोई डाकखाना 
नेई तां केह जीन ऐ  इं'दा। 


: मास्ट्रैनी जी सब किश होई जंदा....बस YA लोकें कोला बोट 


दुआने ते असें अस्पताल डाकखाने सब किश बनवाई देना ऐ। 


: लैओ मस्ट्रैनी जी शकंजवी पियो...इत्यै इ'यै ....जां चाह्‌ जां 


शकंजवी। 


: (शकंजवी YA ऐ ते उसी चक्कर जन औना लगदा Ù.. À 


fent पौंदी ऐ- M.L.A. साहब झट अपनी बाहे च लेई 
लैंदा ऐ)। 
सोनू झटपट ख'ल्ल उतरी सारें ग्रां दे लोकें गी किट्ठा करी 
लेऔंदा ऐ। 


'लाजबंती गी होश आई जंदी ऐ ते ओह्‌ खिच्चियै तमाचा 
मारदी ऐ उसी। 


: what none sense! ओह्‌ दरवाजा खटखटांदी ऐ ते M.L.A 


FA हत्थापाई होई जंदी ऐ...तूं केह मिगी शैहर दी रंडी 
समझी लेआ जे में तेरे झांसे च उठी औङ एह भुल्ल ऐ 
तेरी...में तुगी किसे जोगा नेई छोड्न लगी Stop it, 1 say 
stop it... i 


: चुप्प-चाप आई जा मेरे कोल, नेई तां सारे ग्रां च नशर करी 


देड-तुगी। स्कूल निं खलोहाने डाकखाने निं बनोआने ? सब 
'किश करोआई देङ। 


: मेरे नेडै निं आवेआं...मारी देंड जां मरी जाङ। 
: नां नां नां खूबसूरत कुड्यां कुसा गी मारदियां नेई खाल्ली 


“प्यार करदियां न प्यार। 


(लोकें दा रौला....दरोआजा खोहूलो नेई तां त्रोड़ी 
देगे...रोशनदानै चा सोनू करलांदा टीचर दीदी तुस घबराओ 

नेईं....सारा ग्रां आई गेदा ऐ बाहर दरोआजे गी थप-थप करी 
भन्‍नने दी बुआज) 
इक आदमी : पूरा ग्रां इत्थै ऐ की जे साढ़े ग्रां दी इक धीऽ साढ़े गै M.L.A. 
अग्गें अपनी रक्षा दी भिक्ख मंगा करदी ऐ। 
दूआ आदमी : की जे ओह्‌ साढ़े ग्रां लेई इक अस्पताल ते इक डाकखाना 
खु'ल्लने दी मंग करा करदी ऐ। 
त्रिया आदमी : को जे साढ़े जागतें-कुड़ियें गी पढ़ाइयै बड्डा बनाना चांहदी 
ऐ। 
चौथा आदमी : एह सरकारी कर्मचारी साढ़े चुने दे नमायंदे नेहियां करतूतां 
साड़ा करदे न। एह चांहदे न जे अस मूर्ख बने रौह्चै ते हर 
बारी इ'नें गी जिताइयै इं'दी मौज मस्ती ते इं'दे खजाने भरदे 
रौहचे ते एह साढ़ी धीएं-भेनें गी जलील करन ते एह शाह्‌ 
लोक साढ़े नूठे लोआइयै असें गी मूर्ख बनांदे रौहून। एह 
देवता सरूप साढ़े तसीलदार ते इस देवी पर लांछन लाइयै 
असें गी भलकेरा करदे न। 
साढ़ी अवखीं खु'ल्ली गेइयां न। दिक्खा केह करदे ओ मारो- 
मारो इ'नें कसाइयें गी जेहड़े साढ़े मुल्खै दा सत्यानास करा 
करदे न। 
(मारो-मारो-मारो-सारें दियां आवाजां) 
M.L.A. : (रोइयै)...मिगी माफ करी देओ-मिगी माफ करी देओ में 
` पावर दे नशे च सब किश भुलली गेआ हा-अज् तुसें मेरी 
. अक्खीं खोहल्ली दित्तियां न-एह्‌ सारा कसूर तुं'दें शाह- 
किरपा ते रसिया दा ऐ जिनें मिंगी तसीलदार ते इस मास्ट्रैनी 
दियां YA गल्लां सनाइयै भड्काई दित्ता। 
इक जनानी : झूठ बोलला करदा ऐ। इसगी बख्शो नेई। ओह्‌ ते भला होऐ 
सोनू ते गीता दा जि'नें असेंगी किट्ठा कोता ते इज्जत बची। ' 
M. L.A. : नेई भैनो...मिगी होर शर्मिदा नेई करो। में नशे च अन्ना होई 

इक आदमी 
M.L.A 
ग्रां दे लोक 


M.L.A. 


इक आदमी 


त्रीआ आदमी : 


'लाजो 


'लाजो 


गेदा हा। लाजबंती जी में थुआढ़ा गुनाहगार आं-तुस जेहड़ी 
बी स'जा देगियां मिगी मंजूर ऐ.पर मिंगी माफ करी देओ। 


: कि'यां पता चले जे तुस सच्च बोलला करदे ओ ? 
: तुस मेरे शा जो लखाना चांहदे ओ में लिखने गी त्यार आं। 
: अस थुंआढ़े जनेह्‌ लीडरें उप्पर भरोसा नेई करी सकदे इक्कै 


लाज ऐ-ते असें सारे ध्याई लेदा ऐ जे साढ़े इलाके दे लोक 
बोट नेई पाडन...दूरै-दूर तगर असें एका करी लैना ऐ। 


: में इस ग्रां दी बेहतरी लेई अस्पताल खोहूला करनां। डाकखाना 


ते इक मिडल स्कूल खोहली देङ....दिक्खो मित्तरो गल्ती 
कोहदे कोला नेई होंदी। पर प्राहचित करने दा मौका तां 
देओ-इलैक्शन दे पैंहलें गै इत्थै डाकखाना ते मिडल स्कूल 
खु'ल्ली जाग। 


: लीडर लोकें उप्पर भरोसा कि'यां कीता जा5 ? 
दूआ आदमी : 


यरा गंगा जली रक्खो सिरे पर पही बी मुक्करी जाग तां नरकै 
च बी नेई लगा थाहर लब्भन। i 
(इक आदमी गंगा-जली लेई औंदा ऐ) 

जेकर मास्ट्रैनी साहा माफ करन तां अस सब्भै माफ करी 


देगे। 


: आगर इननें कुसै दे उकसाने उप्पर गलत कदम चुक्केआ ऐते 


हून शर्मसार न ते अपने ग्रां मानसरै दी बेहतरी लेई इत्थे स्कूल 
डाकखाना खोहलने दा लिखित प्रमाण देआ करदे न तां इस 
नामसझी हरकत जेहूड़ी क माफ करने जोग नेई ऐ, में माफ 
करनी आं। अस चाहने आं जे एह इस तीर्थ स्थानै गी 


- बनाने-सुआरने च अपना योगदान देन तां इस कोला बडा 


प्राहचित होर केह ऐ। 


: 'लोको थुआढ़े अग्गें बी मेरी अर्ज ऐ जे इस गल्ला गी दब्बे 


दे गै रक्खेओ। तसीलदार साहब तगर नेई पुज्जै। कुर्ता YA 

देव 


मां 


देव 


लाजो 


देव 


लाजो 


देव 


लाजो 


देव 


'लाजो 


देव 
'लाजो 


देव 


तां fsg अपना गै नंगा होंदा ऐ। 
(द्रिशश परिवर्तन ) 


: लाजबंती एह केह ? यह सम्यान पैक करियै कु'त्यै जा 


करदियां तुस्स मां-धी ? 


: पुत्तर, बस्स, इन्ने बरे गै साढ़ा रिश्ता हा थुआढ़े मानसंरै 


कन्नै। हून अस चले परतियै शैहर। 


: (घाबरियै) क-केह्‌ ? श-शैहर पर की ? 
: देव जी, मेरी ट्रांसफर होई गेई ऐ। वैसे बी हून इत्थुआं दे 


सारे कारज पूरे होई गे न। मानसर थुआढ़ा रस्सी बस्सी गेआ 
ऐ। हून मेरी लोड़ बी केह ? 


: (भरडोई दी बाजै च) मानसरै गी नेई पर मिगी ते है। लाजो 


में-में तुसेंगी अपनी जीवन संगनी बनाना चाहन्नां। 


: नेई देव जी-ऐसा सोचेओ बी नेई जे में कदें थुआढ़ी जीवन 


संगनी बनङ में .थुआढ़े कन्नै अपने अतीत गी साझां नेई करी 
सकदी, बड़ा डरौना अतीत ऐ मेरा...न्हेरा गै RTI 


: डरौना ? न्हेरा....में समझेआ नेई 
छ looo 


लाजबंती चुप्प की ओ दस्सो नां...असें इन्ने बड्डे- 
बड्डे मसले सांझे करिये हल कीते...ते एह बी करी 
लैगे...बोल्लो। 


; किश नेई देव जी! मेरी जिंदगी दी स'ज घरोई गेदी ऐ...बड़ी 


पैहलें दी। 


: मतलब..ःफलौहनियां की पा करा दियां ओ...सच्च-सच्च दस्सो। 
: (इक हौका भरियै) में विधवा आं देव जी। बेह्‌ फुल्ल देवतें 


उप्पर नेई चढ़दे। 


: (इक पल ga) विधवा....एह तुस केह आखा करदियां ओ। 

लाजो : सच्च दस्सा करनी आं...ते एह सच्चाई सुनियै तुस जाननी लैओ 
जे मेरा डरौना सच्च गै मेरा अतीत ऐ ते परतियै ब्याह नेई 
करने दी सोच बी मेरी गै। 

देव : में इ'नें कुरीतियें गी नेई मनदा...एह्‌ शोशन ऐ। में ते तुसेंगी 
अपनी जीवन संगनी बनाना चाहन्नां, उस न्हेरे चा कङ्डना 
चाहन्नां, थुआढ़े अतीत गी रोशन करना चांहन्ना- 


लाजो : देव जी इत्यै आई-स्कूलै दे कम्म-काजै च में सब किश 
भुलली गेई ही। 

देव : उ'आं उ'नें गी होआ केह ? 

लाजो : (सोचें च पेदी) 13 एं बरें दी उमरी च मेरा ब्याह होआ 


ते सुहें रंगै.दे डोले च में सौहरे घर गेई। दुए गै दिन मेरे 
घरैआहूले गी सप्पै ने डंगी लेआ ते उसदी मौत होई गेई बस 
फ्ही केह्‌ चिट्टे डोले च में अपने प्योकै आई गेई। सारे गलान 
इसी बड़ा करड़ा मंगल ऐ, विधवा योग ऐ...मेरे पिता जी ने 
मिगी पढ़ाई लखाइयै-इस काबल बनाया-ते इस मानसंरै च 
नौकरी करने आस्तै कोई नेई हा मनदा...सै मेरी नौकरी इस 
करी लग्गी जे में मानसर जाने लेई मन्नी गेई। मेरी नौकरी 
सरकारी नौकरी D... 


देब : लाजो जी...एह सब सुनियै बी तुसें गी अपनाना चाहन्नां। तुस 
इक बारी हां ते गलाओ में इ'नें पंडतें परोहितें दे सारे ज्योतिष 
झूठे करी देङ Please तुस इक बारी हां ते गलाओ....जे तुस 
आखो तां में मां जी गी अपनी मन्शा दस्सां...मिकी मेद ऐ 
* जे ओह्‌ मिगी निराश नेई करन लगियां। 
लाजो : ओह्‌ तुसेंगी निराश करन जां खबरे तुसेंगी नमीं आस देन पर 
एह फैसला सिरफ मेरा ऐ। में हामी नेई भरन लगी मेरा 
थुआढ़ा रिश्ता इक पवित्तर रिश्ता ऐ ते इसी पवित्तर गै रौहन 
देओ ? कनै लोक एह नेई समझन जे साढ़े सरबंध ठीक नेई 
हे। अस दरेआ दे कंढे गै बने दै रौहचै जेहड़े इक्कै दरिया 

देव 


'लाजो 


बाबा 


इक बच्चा 
बाबा 


दे होंदे होई बी कदें नेई मिलदे (सूंक सुट्टियै) कदें नेई 
मिलदे। 


: ओ...लाजबंती तूं सचमुच मेरे दिलै दमागै च रची-बस्सी गेदी 


एं....में तेरे बिजन नेई जी सकना। नेई...जी सकना। 


: देव जी में बी थुआढ़े बगैर नेई जी सकना...में कदें बी कुतै 


बी रौहूङ थुआढ़े चेतें कन्नै जिंदगी कट्टी लैङ... Please 
मिगी रोकेओ नेई जान देओ। Flash End 


: (चेतें चा बाहर आइयै) ...खबरै कु 'त्थै होनी लाजबंती कैसी 


गंढ a H लेदी ही उसने पंतै दे गलाए दे बोल्लें दी जे मिगी 
विधवा योग ऐ...ते में हून कुसै दुए गी बलि दा बक्करा नेई 
बमन देना...उफफ...लाजो इक बारी अपने मानसंरै गी दिक्खन 
ते आ-इस सरै दा पानी तुकी बजां मारा दा ऐ। इक बारी ते 
आई जा मड़ियै। 


: बाबा! न्हेरा पेई गेआ, चलो घर। 
: (त्रभकदा ऐ) हां-हां, चल बचुआ, चल 


(A दे जाने दी छेड़) 


N 


43 


CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


हून इ'यां की ? 

1. प्रकाश (अनुपमा दा घरैआहला) 
2. अनुपमा (प्रकाश दी घरैआहली) 
कमलो (प्रकाश दी मां) 
मजदूर 
इक स्वयं सेवक 
कम्पौंडर (रस्तोगी क्लीनिक दा मुलाजम) 
डाक्टर (रस्तोगी क्लीनिक दा मुलाजम) 

( द्विश्श-1 ) 
अनुपमा : अपने बैडु-रूम च कलली बैठी दी मेजै उप्पर सिर टकाइये 


डुस्की-डुस्किये रोई जा करदी ऐ। रातीं दे 11 बज्जे करदे न। 
अनुपमा दा घरैआहला प्रकाश कमरे च दाखल होंदा ऐ। 


प्रकाश : अनुपमा तूं रोआ की करनी एं ? केह गल्ल, केह होआ 
तुगी ? (अनुपमा चुप्प रौँहदी ऐ।! प्रकाश ओहदे मूढे उप्पर 
TA रखदा ऐ।) 

प्रकाश : अनुपमा में तुगी किश पुच्छे करनां। बिंद रुकदा ऐ। दस्स तू. 


को रोआ करनीं ? ओ हो मिगी किश दसस ते सेही। 
अनुपमा : किश बी ते नेई इ'यां गै। (इक अरड़ मारदी ऐ) अनुपमा 
दा सिर मेजै उप्पर टिके दा ऐं-प्रकाश अपने दौनें हत्थें कन्नै 
औहदा मूंह्‌ उप्पर चुकदा एऐ। 
प्रकाश : अनुपमा! बगैर कारण दे भला कोई रोदा ऐ। जिन्ने चिर मनै 
उप्पर कोई सट्ट नेई लग्गै YA चिर अक्खीं नेई ब'रदियां 

प्रकाश 


प्रकाश 


अनुपमा 
प्रकाश 


अनुपमा 


प्रकाश 


.अनुपमा 


(अनुपमा होर बी मती डसक्होरे भरन लगी पौंदी ऐ) 


: अनुपमा! न्हेरे च रोना बेसगनी होंदी ऐ। दसस प्लीज, तेरी 


चुप्पी मिगी बड़ा दुख देऐ करदी ऐ। में तां इ'यै चाहन्ना जे 
तूं सदा हसदी-मुस्कांदी लग्भें। 

(अनुपमा ओहदी छाती कन्नै अपना मूंह छपैलियै फुट्टी- 
फुट्टी रोन लगदी Ù) 


: कमाल ऐ भाई! ओह्‌ बाबा किश बोलगी बी जां रोंदे गै 


रौहना ऐ। तूं मिगी नेई दस्सना तां होर कुसगी दस्सना ऐ ? 


: प्रकाश मेरी लुआद नेई होई तां एहदे च मेरा केह्‌ दोश ऐ ? 
: अच्छा! पुट्टेआ प्हाड़ ते निकलेआ चूहा। तां श्रीमति जी 


चोरी-चोरी गल्लां सुनना बी शुरू करी दित्ता ऐ तुसें। 


: मां जी जे किश गलांदियां न ओह्‌ सुनियै मिगी रोना नेई 


हस्सना चाहिदा ऐ। 


: ओह्‌ झल्लिये....मां दियां गल्लां बी कोई गल्लां न। मोइये 


एह्‌ उं'दी उमरी दा तकाजा ऐ। सट्ठें दे नेड़ै-त्रेड़े पुज्जी गे 
दियां न ओह्‌। उं'दे मनै च खाल्लीपन ऐं। मां सोचदी ऐ जे 
कोई उसी दादी गलाग। सत्त ब रे होई गे न साढ़ा ब्याह होए 
दे - पर में तुगी कदें बी किश आखेआ ऐ दसस हा मिगी। 
ओह्‌ बजुर्ग न। जेकर मां ने सतते तंदू किश गलाई गै उड़ेआ 
जे तूं दूआ ब्याह करी लै तां केह भला में झट्ट-पट सेहरा 
लाइयै घोड़ी उप्पर बेही जागङ। बतोई दी निं होऐ तां। उटूठ 
चल अत्तरूं पूंझ नेई तां हाड. आई जाना ई इस शैहरै च। 
लै ते अपने हत्थें गरमा-गरमं चाही दा प्याला बनाऽ। 


(द्रिश्श-2 ) 


` दपैहरी दा बेल्ला प्रकाश दी मां कमलो प्लास्टक दे टब्बै च 


अपने टल्लें गी साबन ला करदी ऐ। 


; मां जी, तुस एह. केह करै दियां ओ। में जे आं, भला में तुं'दे 


कपड़े नेई धोई सकदी केह ? जे तुस आपूं गै कपड़े धोई 

जा करदियां ओ। अनु मां हुंदे कशा कपड़े लेइयै धोना शुरू 
करी दिंदी ऐ। पर होई-बीती दियां गल्लां उसी फ्ही चेता 
औन लगदियां न। 

(फ्लैश बैक) 


कमलो : अनु धिये तूं मेरे सिर तेल-शेल लाना बंद कर। में अपना सब 
कम्म आपूं करी लै करङ। उ'आं तं छड़े मेरे टल्ले धोई देऐ 
कर। मड़िये टल्ले धोना हून मेरे बस्सै दा रोग नेई ऐ रेहदा। 
अजै कोला मेरे कपड़े धोना तेरी जम्मेबारी रेही। 


अनुपमा : (हसदी ऐ) - मां जी कपड़े धोना मेरे बास्तै कोई मुश्कल 
कम्म नेई। इक दिन लग्गे दा कपड़ा मेरे कशा दुए दिन नेई 
लान होंदा। मेरी मां गलांदी ऐ जे तुगी धोबी दे घर जम्मना 
चाहिदा ते जां कुसै करोड़पति दै, जित्थै केई नौकर-चाकर 
होन ते कुसै किस्मै दी कमी नेई होऐ ते फ्ही दमैं हसदियां 
न....कमलो...चलो एह बी खरा होआ! तूं बी खुश ते में बी 
खुश रौहगी। 
साबुन रगड्दे-रगड्दे चानचक्क अनु दे हत्थै दी चूड़ी त्रुट्टने 
दे कनै ओहदे चेतें दियें तंदें दा सिलसिला त्रुटदा ऐ। अनु 
अपनी सस्सू कमला आहले पास्सै दिखदी एऐ। 

अनुपमा : मां जी, मेरे कम्म तुस की करदियां हेंदियां ओ ? तुसें आपूं 
गै गलाया हा जे अजै शा मेरे टल्ले तूं धोआ कर ते फ्ही 
तुस आपूं धोन बेही गेइयां ? 

कमलो : चुप्प रौंहदी ऐ। 

कमलो : नेई...नेई एह गल्ल नेई-हून प्रकाश औग ते गलाग बड़ी 
भुक्ख लग्गी दी ऐ...सैह्‌ में सोचेआ हा जे तूं उसी रुट्टी 
खलायां ते में एह दऊं रल्ले धोई लैन्नी आं। 
(प्रकाश आई जंदा ऐ) 

प्रकाश : मां तौल करो...में रुट्री खाइये तौलै परतोना ऐ। जेकर 
मजदूर कन्नै नेई र'वो तां इक दिनै दे कम्मै गी चार दिन लांदे 

न फ्ही एह डैम दसस साल बी नेई जे लगदा त्यार होग! 
कमलो : आनु टल्ले धोआ करदी ऐ। चल में तुगी रुट्टी पाई देआं। 
(द्रिश्श-3 ) 


डाइनिंग टेबल उप्पर ओह्‌ प्लेट रखदी ऐ ते डूंहगे चं सब्जी- 
दाल पांदी ऐ ते मां आपूं बी कुसी उप्पर बेही जंदी ऐ। 


कमलो : प्रकाश...पुत्तर तूं मेरी गल्लै बारै केह मन बनाया ? किश 
सोचेआ बी है जां नेई। 

प्रकाश : नेई मां...में इस बारै नां किश सोचेआ ते नां गै सोचना 
चाहून्नां। 

कमलो : तेरा केह बनना ऐ ते अग्गें केह बनग कदें सोचेआ ऐ तूं। 

प्रकाश : नेई मां....में ते एहदे बारे च कदें सुखनें च बी नेई सोची 
सकदा। 

कमलो : तां फ्ही जीवन भर बे-लुआदा रौहगा। जरा सोच तां सेही 7 


ब रे होई गेदे न तेरा ब्याह होए दे पोत्तरू दा मूंह दिक्खने 
गी तरसै करनी आं में। 

प्रकाश : मां भागें दा लिखे दा कु'न मेटी सकेआ ऐ ते भागें दे बारे 
च किश कोई लिखी-दस्सी बी ते नेई सकदा बस्स भागें 
उप्पर गै डोर सु'ट्टी सकनां में। 


कमलो : उ'आं बी कमजोर आदमी भागें दा गै सहारा लैंदा ऐ मड़ा। 
एह की नेई सोचदा जे कर्म करने करी भाग बी बदलोंदे न। 
प्रकाश : हर थाहर कर्मे पर जोर नेई चलदा ते फ्ही ओह्‌ केहड़ा ऐ 


जेहड़ा कर्म करियै राजी नेई। अगर भाग बदलोई जंदे तां 
संसार दा हर माहनू सुखी होंदा। 

कमलो : इ'यां की नेई आखदा जे तूं अपने सौहरियें कोला डरना ऐं। 
अगर ओह्‌ दौलतमंद न तां केह होआ ? धन-दौलत केह. 
करनी दिक्ख प्रकाश मेरी गल्लें पर गौर कर अजें ते जुआनी 
ऐ ते किश नेई लब्भा दा पर उमरी दी खीरली पड़ाई च तुगी 

मेरियां गल्लां चेतै औनियां न पर उसलै बेल्ला हत्थ नेई 
औना। इस करी किस ते सोच मड़ा! मां आं तेरी, दुश्मन नेई 
ते नां गै तेरी लाड़ी दी। 

प्रकाश : नेई मां, एह नेई होई सकदा। में अनुपमा गी धोखा नेई देई 
सकदा। शादी-ब्याह इक किस्म दी पूरी उमर साथ देने दी 
सघंद होदी ऐ, ते एह मतलब कङ्डने दा जरि'या नेई होई 
सकदा। हून ते किस्मत गै जानै जे मेरे लेखें च किन्ना सुख 


ऐ लिखे दा जां दुख। 
कमलो : तेरे जनेह्‌ लोकें कन्नै गै भाग बी जींदा ऐ। 
प्रकाश : (गुस्से च) मां मेहरबानी करिये मेरे कन्नै इ'यै जनेहियां 


गल्लां नेई करो...में....में पागल होई जाङ। तुस रीती-रवाजें 
गी मन्नने आहले भागें गी नेई मन्नो...बड़ी हरानगी दी गल्ल 
TI 

प्रकाश : वाशबेसन च हत्थ धोंदे बेल्लै अपनी नुहार शीशे च दिखदा 
ऐ बेशक्क मां दी गल्लें गी अनसुनी करदा ऐ पर उ'नें गल्लें 
दा असर जरूर किश होआ जेहड़ा उसी सोचने गी मजबूर 
करी दिंदा ऐ ते ओहदे मत्थे उप्पर चिन्ता दियां लकीरां स्पश्ट 
होई जंदियां न। 

( द्विश्श-4 ) 

THA बनाने दा कम्म जोरें पर ऐ। मजदूर बी बड़े घट्टे न 
लब्भा दे पर ऐसे मौके पर इक बी मजदूर नेई आवै तां 
परेशानी दा कारण ऐ। 

प्रकाश : (दुए मेजदूर गी) बेशक्क में मन्ना करनां जे ओह बमार ऐ। 
पर रशीद YA चली गेआ। भाई इ'यां कम्म नेई चलदा। 

मजदूर : साहब रशीद राजू कन्नै हस्पताल गेआ ऐ। ओह्‌ इक्कला ते 
जाई नेहा सकदा सैह्‌ रशीद उसी लेई गेआ। 

प्रकाश : ओहदे घरै आहले कु'त्थै न ? 

मजदूर : इस बचारे दा अपना इत्यै कोई नेई ऐ। छड़ी ओहदी घरे 
आहही ही ओह्‌ बी कलली कु'त्थै जंदी परदेसै च साहब जी 
लुआदी दा नेई होना बी अजब ऐ। बाबू जी! म्हेशां दुएं दा 
गै स्हान लेना पौंदा ऐ। 
(प्रकाश दे मनै उप्पर पैहलें गै इक बोझ हा,पर हून मां दी 
गलाई दी गल्लें ते मजदूर दी गल्लें उसी होर संजीदा बनाई 
दित्ता ओह्‌ हून होर बी संजीदगी कन्नै सोचने उप्पर मजबूर 
होई गेआ।) 

प्रकाश : (मजदूर गी बोल्लेआ) अच्छा तूं अपना कम्म कर...जा (प्रकाश 
दे कन्नें च एह शब्द गूंजन लगी पे) 
(लुआदी दा नेई होना बी अजब ऐ बाबू जी) 
छुट्टी अजें इक घैंटे दे बाद होनी ही पर इक मजदूर प्रकाश 
“कोल आया ते बोल्लेआ-साहब जी खबर माड़ी RI 


मजदूर : साहब जी, राजू दा जागत आया ऐ गलाऽ दा हा जे खबर 
माड़ी ऐ-कलीग मरी गेआ! 

प्रकाश : केह कलीग मरी गेआ... कि'यां? 

मजदूर : साहब गरीबें दी मौत इ'यां गै होंदी ऐ। डाक्टर ने गलाया हा 


जे अपरेशन करने पौना ऐ तोलै गै, पर पैसा कु 'त्थूं आहूनदा 
पिच्छे कोई भ्राऽ नेई, अग्गें लुआद नेई...कर्जा चुकदा...इक्कली 
लाड़ी...केह करदी, म्हाजन बी जमानत मंगदा-प्रैसा इ'यां 
ओह्‌ बी नेई दिंदा। 
प्रकाश मजदूंरै दियां गल्लां सुनी होर बी बेचैन होई गेआ। 
हून उसी मां दियें गल्लें दी समझ आवै करदी ही ते उस दी 
बेचैनी नुहारी उप्परा लब्भा दी ही। 
(द्रिश्श-5 ) 

स'जां बेल्लै प्रकाश कमरे च लेटे दा हा ते रेडियो पर गजल 
चला दी ही। 

प्रकाश : (अपने आप च बोक्लै करदा हा) क्या अनुपमा मेरा साथ इस 

अनुपमा 


प्रकाश 


अनुपमा 
प्रकाश 


अनुपमा 
प्रकाश 


अनुपमा 


प्रकाश 


अनुपमा 


लम्मी जिंदगानी च देई सकग जां खबरे नेईं...इस करी में 
दुआ ब्याह्‌ करी लैना चाहिदा...पर एह गल्ल में खु'ल्ली- 
डु'ल्ली नेई करी सकदा...अच्छा अनुपमा दी राऽ लैनी जरूरी 
ऐ जे ओहदे मना च केह ऐ। अजें मसां ओह्‌ सोचै गै करदा 
हा जे इच्चरे गी अनुपमा ओहदे कोल आइये बेही गेई। 


: केह गल्ल ऐ जी...अज् फलासफरें साहीं मुंह लटकाइये की 


बैठे दे ओ ? 


: ..-अनु...अज्ज इक मजूदरे दी मौत होई गेई....मड़ी बड़ा दुक्ख 


होआ। 


: में समझी नेई किश। 
: साढ़े डेम पर कम्म करने आहले इक मजदूर रशीद दी मड़ियै 


ओह्‌ मरेआ नेई हालात ने उसी मारी दित्ता। 


: में समझी नेई किश। 
: (साह भरियै) अपरेसन बास्तै पेसे नेहे ओहदे कोल। शाह्‌ 


कोला पैसा मंगेआ पर बंधे रकखने आस्तै ओहदे कोल किश 
बी नेई हा, सैह्‌ कर्जा बी कु'त्तू लैंदा ? अग्गें लुआद बी नेई 
कोहदे सिरे उप्पर मिलदा पैसा। लाड़ी गै ही सैह ओह्‌ बी 
बेरोजगार परदेसन...अनु..इक कप्प चाह मिली सकदी ऐ... मेरे 
सिर पीड़ ऐ। 


: इस बेल्लै चाह....? रुट्टी दा टैम होआ दा ऐ सैह्‌ रुट्टी गै 


लाई लैओ। 


: नेई...अज्ज खाने गी मन नेई...तूं बस इक कप्प चाह देई दे। 


प्रकाश दी चुप्पी अनुपमा कोला छप्पी-गुज्झी नेई ही। ओह्‌ 
समझै दी ही जे प्रकाश किश आखना चांहदा ऐ पर ओह 
किश बी आखी नेई सकेआ। उ'आं पानी उब्बलै करदा हा 
ते ओह्‌ सोचें च डुब्बी दी ही। 

- जेकर प्रकाश अपनी माऊ दी गल्लें च आई गेआ तां मेरा केह 
होग ? pÀ जाङ केह्‌ करङ हां, कु'त्थै अनाथालय च 

प्रकाश 


प्रकाश 


कुड़ियें गी पढ़ाङ। उ'आं खाने गी रुट्टी ते मिली गै जाग...पर 
केह्‌ पता अनाथालय च नौकरी लब्भग बी जां नेई ? sÀ 
बी ते मेरे जनेहियां केई होनियां न। चलो किश दिन प्यौकै 
चली जाङ। मत उत्थै कोई रस्ता निकली गै जा। 
चाह उब्बली-उब्बली पवै दी ही। अनुपमा ने सोचें चा 
निकलियै झट्ट कीते दे चाह तोआरी। 

( द्विश्श-6 ) 
अम्बरै उप्पर रुऐँ दे गोले साही चिट्टे-चिट्टे बदलें दे 
खंघोले ताहीं-तुआहीं JES करदे हे। अनुपमा गी इ'यै 
जनेहा मौसम बड़ा गै पसंद हा। पर अज्ञ ओहदी बदलें दे 
प्रति कोई कशिश नेई ही। मां ते प्रकाश दी गल्लें उसी चिंता 
च पाई दित्ते दा हा, Ae चुप्प-चाप कीते दे अम्बै दे बूहटे 
हेठ बैठी दी सोचदी-सोचदी अतीत च गुआची जंदी ऐ। 


: प्रकाश पिता जी दा फोन आए दा हा, गलाऽ दे हे बड़ा मन 


करै दा ऐ तुसें गी मिलने दा च'ऊं दिनें आस्तै इत्थै आई 
मिली जाओ। 


: चु...८..प। 
: में बोल्ली जा करनी आं ते तुस जि'यां आखों जातै च घुङनियां 


पाइयै बुत्त-जन बनियै बैठे दे ओ। 


: (खुंधक भरे अंदाज च) केह करा नच्चां-भांगड़ा। 


पां! सुने ते करनां। 

(अनु समझी गेई जे में ठीक गै सोचै करनीं। ओहदियां 
अक्खीं भरोई गेइयां-प्रकाश गी अपनी गल्ती दा एहसास 
होआ ते...) 


: मेरी अन्नो-रानी Sorry (ओहदे गले च बाहमां पाइयै बोल्लेआ) 


बाबा कन्न पकड़नां। एह मोती बड़े कीमती न इ'नेंगी नेई 
रोहड़ेओ...अस बी डुब्बी जागे। 


: लै सनाऽ केह्‌ गलाऽ दे हे पिता जी ? 

कएलो 

: चुप्प! 
: कन्न पकड्दे....अच्छा बाबा माफ करो मिगी! में उस मजदूरै 


दी मौतै दे सदमे चा गै नेई निकली सकेआ। अच्छा...दस्स 
TA किश उपाऽ नेई...पर इस हाड़ै चा बचाई लै मिगी। 


: प्रकाश में इन्नी नांसमझ नेई आं....तुस मिगी साफ-साफ 


दस्सो जे थुआढ़े मनै च केह ऐ। मिगी इस हालै च नेई 
रवखेआ जे में घुटी-घटी नां जी सकां ते नां मरी सकां। 
(इन्ने चिरै च दरख्तै उप्परा इक तोते दे मुहैँ चा अनखादूधे . 
दा अमरूद अनु दी झोली च डिगदा ऐ) अनु गी अपना 
पैहला दिन चेता उठी आया जिस दिन ओह नूंह्‌ बनियै सौहरे 
घर आई ही ते सस्सू ने ओहदी झोली च पानी आहूला खोपा 
ते छुहारे पाए हे....) 


: अनु...आ अज में तेरी चोटी बनांऽ। तुस अजै-कल्लै दियां 


gra चोटी नेई बनांदियां ते बाल खु'ल्ले रखदियां ओ। 
साढ़ी सस्स गलांदी ही जे बाल म्हेशा ब'न्नियै रक्खने लोड़दे 
नेई तां डेन लेई जंदी ऐ डोआरियै। 


: नेई मां जी...तुसें की बनानी मेरी चोटी ? में आपूं बनान्नी 


आं। 


: अच्छा...आ....बालें गी तेल गै लोआई लै! दिक्खा हां परमात्मा 


ने इक कुड़ी बी नेई दित्ती। मिगी चाऽ औंदा ऐ कि'यां मावां 
अपनियें कुड़ियें दे बाल बनांदियां न, अक्खें च सुरमा पांदियां 
न, मिगी ते चाऽ गै रेही गेआ। सैह हून तूं आई एं...सैह मेरी 
धी बनियै र'वेआं शैलृ-शैल रल्ले लायां, कज्जल पायां ते 
छुनक-छुनक करदी चलदी लब्भें मिगी। 


: मां जी तुसें मिगी धी गलाया-भगवान ने मेरी किस्मत दे 


दरोआंजे खोहड़ी दित्ते दे न। 


(अनुपमा अजें सोचें च गै गोआची दी ही जे प्रकाश ने आला 
मारेआ...अनुपमा ...कमरे च आमेआं) 

WA सेवक 


अनुपमा 


: बेही जा। सुनेआ जे हटली मोड़ इक सयाना जोतशी ऐ आए 


दा। आखदे न ओह भूतकाल ते भविक्ख बारै RERE 
दस्सी दिंदा ऐ। तूं चलगी ? पता ते लग्गै जे साढ़े भागें च 
सन्तान दा सुख है बी जां नेई ? 


: एहदा केह्‌ फायदा ऐ ? उ'आं ओह भाग्य विधाता बी ते नेई 


नां है। 


: पर उ'आं असेंगी अपने बारे च अनजानियें गल्लें गी जानना 


बी जरूरी ऐ। होई सकदा ऐ ओह असेंगी किश उपाऽ बी 
दस्सी देऐ। 


: एह्‌ जरूरी नेई जे ओह साढ़े बारै सब किश RER दस्सै, 


एहदे उल्ट ओह्‌ असेंगी कुसै बैहमै च नेई पाई देऐ। 


: में तेरी फलासफी नेई सुनना चांहदा-तूं मिगी इक्कै गल्ल 


दस्स जे तूं उत्थै जाना चाहन्नी जां नेई। 


: क्या एह्‌ तुं'दा आर्डर :ऐ ? 
: (किश सोचदे होई) नेई एह मेरा सुआल ऐ, चलगी ? 


: कदूं चलना ऐ ? 
४ कल्ल। 
: चलगी। 
( द्रिश्श-7 ) 


: (आरो च बैठे दे न ते दमैं चुप्प-चाप न) 


लैओ जी अस आई पुजे आं हटली मोड़। 


जोतशी दे कर्मचारी रजिस्टरै च नांऽ दरज करै दे न ते जेहदी ' 
बारी औंदी ऐ ओह्‌, ओहदा नांऽ लेइयै आला मारदे न। 


: श्रीमति अनुपमा प्रकाश। दम कुटिया दे अंदर दाखल होंदे न। 


कुटिया अंदर जोतशी बावा अक्खीं बंद करिये बैठे दे न। 


: बावा जी तुस असेंगी इक गल्ल दस्सो हां जे साढ़े भागें च 

सन्तान दा सुख है बी जा नेई ? 


: बालिके तेरे ब्याह गी होए दे सत्त बे होई गेदे न पर तेरै 


सन्न्तानै दा नांऽ नशान बी नेई। तुस एह गल्ल गंढी ब*न्नी 
लैओ जे तुंगे भागें च सन्ताने दा सुख है गै नेई। 

बावा दा जवाब सुनदे सार गै अनु गी इ'यां लग्गा जि'यां 
आखो ओहदे ढंडै अग्ग लग्गी गेई होऐ। ओहदा सिर बी 
चकरान लगा हा पर उ'नै अपने आप पर काबू रखदे होई 
गलाया चलो प्रकाश, घर चलो। दमैं कुटिया चा बाहर उठी 
औंदे न। 


: ओ....ओ ....ओ ....डैमनगर। 


आटो आहला आटो लेइयै इं'दे दौनें कोल आई खड़ोंदा Ù 
ते आप मुहारा आखदा ऐ-साहब कराया 80 WS लग्गग! 


: हां चलो। 


सड़के पर थाएं-थाएं खड्ढे पेदे न। आटो निक्के-मुट्टे 
खड्ढें चा लंघदा ऐ ते अनुपमा दा बजूद हिल्ली-हिल्ली जंदा 
ऐ। | 


: अपने आप कन्नै मुखातब होंदी ऐ...मनुक्खी जीवन दा सफर 


बी इ'यै जनेहां गै होंदा ऐ। गैं-गें उप्पर खड्ढे ते खड्ढें 
उप्परा चलदे-चलदे झटके लग्गने तां सभावक गै गल्ल ऐ पर 
फ्ही बी एह आटो आहूला अपना आटो झटके खाने दे 
बावजूद बी कि'यां अग्गै लेऐ करदा ऐ ते उ*न्नै फ्ही बी 
असेंगी घरे तगर पजाई गै देना ऐ। जेकर ओह्‌ खड्ढें गी 
दिक्खी डरी जां रुकी जा तां ओहदी प्रिस्ती दी गड्डी कि'यां 
चलग ? अनु अजें एह सोचे गै करदी ही जे इच्चरै गी 
हस्पताल आई गेआ। हस्पताल गी दिखदे सार गै उ'नै 
आखेआ “'आटो गी रोकेओ।'' पर जिसलै YA आटो 
रुकदा नेई दिक्खेआ तां फ्ही जोरै कन्नै बोली रो....क...। 


: एह्‌ तूं केह करै करनीं ? डैमनगर ते अजें दूर È... 

अनुपमा : नेई में इत्थे गै उतरना ऐ। 
; प्रकाश मजबूरी. दी हालत च उतरी गेआ, फ्ही आटो आहले 
गी पैसे देन लगदा ऐ। 


अनुपमा : प्रकाश इक गल्ला आखां। 

प्रकाश : हां, आखो। 

अनुपमा : प्रकाश....को नेई अस डाक्टरी जांच कराई लैचै। 
प्रकाश - हां...कौ नेई...चलो। 


(दमैं रिक्शे पर बेही जंदे न) 
अनुपमा : लै भाई, रिवशा रस्तोगी क्लीनिक लेई चल।. 
( द्रिश्श 8) 
(लम्मा-चौड़ा बरांडा 20-25 कुर्सियां लग्गी दियां न जिं'दे 
उप्पर मरीज बैठे देन) 
कम्पौंडर : (अनुपमा -गी आखदा ऐ) तुस इ'त्थै बेही जाओ। 


प्रकाश (कम्पौंडर गी पुछदा È) कुसलै तगर नम्बर आई जाग ? 
कम्पौंडर थुआढ़ी बारी खीर च ऐ Ae कोई दऊं घैंटे लग्गी गै जाने 
न। 
. (समें गुजरा दा ऐ ते दमैं बेठे-बैठे दे अक्की जन गेदे न) 
कम्पौंड : अवाज दिंदा ऐ श्रीमती अनुपमा-प्रकाश.... 
(दमैं क्लीनक च बडदे न) 
डाक्टर : बेही जाओ, हां दस्सो केह तकलीफ ऐ ? 
r प्रकाश डाक्टर साहब पूरे सत्त बं रे होई गे न व्याह होए दे पर साढ़े 
लुआद कोई नेई न। 
डाक्टर दिक्खो! कुसै नतीजे पर पुज्ने थमां पैहलें तुं'दा दौनें दा 
चैक्कअप करना जरूरी ऐ। 
प्रकाश जि!यां तुस ठीक समझो डाक्टर साहब। डाक्टर दौनें दी 


जांच करिये गलाया। | 

डाक्टर 
प्रकाश 


प्रकाश 
अनुपमा 
प्रकाश 
अनुपमा 
प्रकाश 
अनुपमा 
प्रकाश 


अनुपमा 


प्रकाश 


अनुपमा 


प्रकाश 


: तुस 12 तरीक गी अपनी रिपोट लेई जाएओ। 
: ठीक ऐ डाक्टर साहूब। लेई जागे। 


द्विश्श बदलदा ऐ। 


(आटो डैमनगर आहलै पास्सै जा करदा ऐ। पर दमैं ओहदे 
च चुप्पचाप बैठे दे न।) 


: अनु केह सोचा करनीं एं ? 

: इ'यै जे परमात्मा गी औरत होना लोड्चदा हा। 

: तां पही एहदे कन्नै केह होना हा? 

: तां ओहदे कायदे-कनून किश होर गै होने हे। 

: में तेरी गल्लें दी मतलब नेई समझेआ। 

: किश गल्लें गी नेई गै समझना खरा होंदा ऐ। 

: मिगी समझ नेई आवै करदी जे तूं अज्ज फलासफरें साहीं 


गल्लां की करै करनीं ? - अनुपमा कुतै तूं एह ते नेई सोचे 
कंरदी जे तेरे बांझपने दे कारण में तुगी अपने घर नेई रक्खन 
लगा। उ'आं अनुपमा जेकर घरै च दूई जनानी आई बी जाग 
तां बी पैहला हकक तेरा गै होग। 


: एह्‌ तुसेंगी कुसनै गलाया जे में नेही सोच रक्खनी आं जां 


इ'ये जनेहा किश सोचै करनी आं ? 


: तेरी सोच ते तेरियां एह बैहकी-बैहकी दियां गल्लां...एह. 


सेही होंदा ऐ जे तेरे मने च मता किश चलै दा ऐ...इस्सै करी 
में गलाऽ करनां। जा मेरे घरै उप्पर ते मेरे उप्पर पैहला 
अधिकार तेरा गै रौहग। 


: उ'आं जेकर दिक्खेआ जा प्रकाश जी औरतें दा घर छड़ा चूने 


ते इट्टें कन्नै बनी दियें कंधें दा गै नेई होंदा बल्के पति दे 
हिरख-प्यार ते साथ कन्नै गै ओह्‌ घर खोआंदा ऐ। 


: तेरी गल्ल सोलां आन्ने सच्च ऐ। घर तां दिलै च होंदा ऐ. 


जित्यै प्रेम दी खुशबू होंदी ऐ। जे घर इट्रें-ब'ट्टें करी होंदा 

प्रकाश 


मां (कमलो ) : 


प्रकाश 
कमलो 


प्रकाश 


मां 


प्रकाश 


कमलो 


तां ओहदे माऊ-बब्बे दा घर बड़ा बड्डा होंदा ऐ॥। 


: अनु अजकल तूं किश मती गै जज्बाती होआ करनी एं। 
. आटो इत्थै गै रोकी देओ। असें इत्थै गै उतरना ऐ। 


(द्रिश्श 10) 
तरकालें दा बेल्ला, चिड़ियें दा चैहकारा, पक्खरु अपने आहलड़ें 
च परतोआ दे न। बाहर लान च प्रकाश कुर्सी उप्पर बैठे दा 
होंदा ऐ ते ओहदी मां बी उत्थै गै पंघूड़े पर बेही जंदी ऐ। 
केह गल्ल ऐ प्रकाश ? इ'ें दिनें तू किश गुआचे-गुआचे दा 
लब्भना ऐं। मिगी दस्स ते सेही मड़ा। 


: किश नेई मां...! 
: मड़ा में तुगी जम्मे दा ऐ...अ'ऊं अदूं बी तेरी गल्ल समझी 


लैंदी ही जदूं तुगी बोलना बी नेई हा औंदा। हां, ते अज में 
सन किश समझे करनी आं। मिगी पता ऐ तूं दुख पी लैगा 
पर बुहास्सरगा नेई। 


: (संकचोइयै) मां...तूं ठीक गलान्नीं जे लुआदी दे बगैर कोई 


जीवन थोहड़ा होंदा ऐ। 


: बच्चा एह्‌ सदबुद्धि कुस दित्ती तुगी जां उमरी दे PA आई 


TI 


: नेई मां ऐसी गल्ल नेई जे में कदें अपने बारे च सोचदा नेई। 


पर कदें गैहराई च नेई गेआ। पर रशीद दी मौती ने मेरियां 
अकखीं खोहल्ली दित्तियां न। ओह्‌ बड़ा गै भलामानस हा! 
ओह-नमाज पढ्दा हा। पर परमेसरे ने नां गै उसी पैहा-धेला 
दित्ता ते नां गै लुआद्‌। ओहदी जनानी गी किश ते स्हारा 
होंदा। परदेसै च बचैरी इक्कली-मुक्कली ऐ! अजब लीला 
ऐ प्रभु दी। 


: परमेसंरे दी नेई....अपनी अकल ते अपनी सोच बी ते होनी 


लोड्दी ऐ.। पुत्तरा वक्‍त ते हालात PA समझौता करना 
चाहिदा। दस्स-पंदरां ब'रे अगर लुआद नेई होई तां मौके पर 

प्रकाश 


प्रकाश 


कमलो 
प्रकाश 


कमलो . 


प्रकाश 
अनुपमा 


प्रकाश 
अनुपमा 


दूआ ब्याह कीते दा होंदा तां केह्‌ हा। पर ओह्‌ ते मुसलमान 
हा। 


: अजें बी डु'ल्ले दे बैरें दा किश नेई बिगड़े दा....बच्चा दूआ 


ब्याह करी लै तूं। दूआ ब्याह करना ते फ्ही उ'ब्बी लुआदी 
लेई, एह कोई अजूबा नेई ऐ। 


: मां तूं मिगी नेई समझी सकदी। केह भला में नेई चांहदा जे . 


मेरी बी लुआद होऐ। उ'आं चाहन्नां पर अनुपमा गी झटपट 
आखी देआं जे में दूआ ब्याह चाहून्नां मेरे बस्सै दी गल्ल नेई। 
हून रस्ता निकली आया ऐ। हून ओह्‌ आपूं मिगी गलाग जे 
में दूआ ब्याह करां। 


: ओह्‌ कि'यां भाई ? मिगी बी दस्स हां। 
: इक जोतशी ने ओहदे सामने गलाया जे ओह्‌ मां नेई बनी 


सकदी ते में उसदी तसल्ली बास्तै डाक्टरी जांच कराना 
चाहन्नां। 


: चलो तां ठीक ऐ। गलांदे बी हेन जे देर आयद दरुस्त आयद। 


(अनुपमा गी पक्का जकीन नेई होई गेआ जे हून प्रकाश दे 
घर उसदे बास्ते जगह नेई ऐ। कदें-कदें उसी अपने बांझपन 
दा अहसास सतान लगदा ते किश गुआची-गुआची दी रौंहदी। 
इ'यै कारण हा जे उसदी गल्ल-बात करने दा ढंग बी बदलोए 
दा सेही होंदा। | 


प्रकाश ते अनुपमा दमैं डाक्टर कोल जाने बांस्तै आटो च बैठे 
दे न ते प्रकाश बनावटी चिन्ता. दसदे होई।) 


: ...पता नेई अनुपमा रिपोट च केह औंदा ऐ। 
: (बेपरवाही कन्नै) रिपोट कनेही बी होगं पर ओहदे च 


थुआढ़ी हार ते मेरी जित्त होग। 


: ओह्‌ -भला कि'या भाई ? 
: जे मेरे च कोई नुक्स होग जां में बांझ निकली तां मिगी 


तौहफें च नमीं साकन मिलग। अगर में बांझ नेई निकली जां 

प्रकाश - 
कम्पौंडर 


डाक्टर 


अनुपमा 


प्रकाश 


अनुपमा 

: अनुपमा में तेरे लायक नेई रेहा। 


कुसै किसम दी बमारी दा शकार बी नेई होगी तां तुसेंगी 
परानी बीबी कन्नै पूरी जिंदगी कट्टने पौनी ऐ। है नां दौनें 
चालली मेरी जित्त गै जित्त, की भला ? 

(इक पल लेई तां प्रकाश गी इ'यां बझोआ जि'यां आखो 
अनुपमा दा दमाग गै फिरी गेआ होऐ...सोची-सोची इ'नै 
अपनी केह हालत बनाई लेदी ऐ। जेकर मेरे दुए ब्याह दी 
सच्चें गै गल्ल चलग तां पता निं केह होग पर में ते अपने 
भविक्ख दे बारे च किश नां किश.ते सोचना गै पोना ऐ। 


आयो दी ब्रेक लगदे सार गै ओह्‌ सोचें च परतोआ ते दमं 


हस्पताल दे अंदर जाई पुज्जे।) 


: (कम्पौडर गी आखदा ऐ) असें अपनी रिपोट लैनी ऐ... 
: (रजिस्टरै उप्पर नजर चुव्कियै बोल्लेआ) डाक्टर साहब अंदर : 


गै बैठे दे न, तुस जाई सकदे ओ) 


: मिस्टर प्रकाश तुं'दी रिपोट आई चुकी दी ऐ..तुं'दी घंरै- 


आहूली मैडिकली बिल्कुल फिट्ट ऐ पर अफसोस ऐं. जे 
तुस...। 

(प्रकाश अनुपमा ते डाक्टर कोला किश पुच्छने दे बजाए 
किन्ना चिर अक्खीं निदियां करी चुप्प-चाप रौंहदा ऐ अनुपमा 
ने उसगी इस हालत च दिवखी बल्लें जनेही गलाया) 


: चलो प्रकाश घर चलचै। 


(दम बाहर सड़कै उप्पर आई जंदे न) 

(ओहदी बाजै च. काफी दर्द हा जेहड़ा अनुपमा ने मसूस 
कीता ते ओहदे हत्यै गी अपने हत्थे च लेता ते अनुपमा 
गलांदी ऐ) 


`. नई प्रक्राश-अस दमैं इक-दुए दे पूरक आं। अस बक्खरे नेई 


होई सकदे। खास करी में तुं'दी अर्धांगनी आं। थुआढ़े बिना 
मेरा कोई वजूद नेईं। 

प्रकाश 


प्रकाश 
अनुपमा 


अनुपमा 


प्रकाश 
अनुपमा 


प्रकाश 


अनुपमा _ 


प्रकाश 


` : अनु तूं किन्नी महान एं। मिगी गर्व ऐ तेरे उप्पर। 


(अनुपमा सोचन लगदी ऐ-ऐ प्रभु,तां मरदें गी निर्माता बनाई 
दित्ता ते असें औरतें गी निर्माण दा सम्यान। प्रकाश ने इक 
दिन मिगी अपनी घरैआहूली बनाया हा ते अज इक पलै च 
मिगी महान बनाई दित्ता। बनाने दी शक्ति दे कन्तै-कन्तै 
जेकर उं'दे च बनने दी शक्ति बी दित्ती दी होंदी तां केह 
बिगड्दा ?) ` 


: अनु केह सोचे करनी एं ? 
: (त्र'बकदी ऐ) किश बी ते नेई....हां चलो पर चलचे। 


द्रिश्श परिवर्तन 


: (कमरे च आइये बत्ती जगांदी ऐ) इ'यां न्हेरे च की बेठे दे 


ओ ? 


5 भाई किश नेई। इ'यां गै। 
: अगर किश नेई तां केह हाल ऐ ? अगर सच्चें गै किश होई 


जाग तां केह करगे ? इक्कै दिनै च मूंह उतरी गेआ। एह 
बधी दी दाढ़ी ते एह उतरी दी नुहार। एह्‌....एह सब केह 


. ऐ। 
: नेई अनु नेहा किश बी नेई ऐ, बस में तेरे गै सोचे करदे। 
: तां प्ही तुस मेरी महानता दे बारे च ते नेई बारे च सोचै 


करदे। 


: में सोचा करदा हा जे इक संतान आस्तै में लुगी छोड़ने गितै 


किन्ना तौला होए दा हा ते अज्ञ जेकर तूं मिगी छोड़िये उठी 
जाएं तां ? 

तेरे बांझ होने पर सभनें गी तकलीफ ही ते हून मेरी इस कमी 
दा लाज कुसै कोल नेई। मेरे मनै च हून गोद सक्खनी होने 
दा अहसास बड़ा बधी गेआ ऐ। 


नेई अनुपमा! मिगी सिर्फ इक कुड़ी चाही दी ऐ। इक कुड़ी 

जेहड़ी बिलकुल मेरी अनुपमा जनेही होऐ ते ओह तेरी गोदी 
च पले ते इक होर अनुपमा बने तां जे मेरे जनेह भड़के दे 
प्रकाश गी लोऽ दस्सै। (दौनें दी नुहारी उप्पर खुशी दी चमक 
ही ते अनुपमा ध्रोइयै प्रकाश गी दिक्खै करदी ही। फ्ही दोऐ 
जनें चाइल्ड अडाप्टेशन सैंटर लेई निकली पौंदे न। ते अनुपमा 
YA सोचदी जंदी ऐ।) 


हून इ'यां की ? कोहदे लेई ? 


GN 

झलपलांदा होए दा उट्ठी पौंदा ऐ। कोल के खराड़ें दी बाज 
उब्भरदी ऐ- 

डरौनी ब्हा दा झौंका - सां -सां -सां ....उसी इ'यां सेही 
होंदा ऐ। जि'यां शमशान घाटे उप्पर पेदी कुसै खोपड़ी दे 


UTA चा ब्हा लंघा करदी 
एसा तसा सा. घच. चच 'चनद्र...उ....उं..... 
. चन्द्रसेन : (हरान होए दा) एह- फ्ही उ'ऐ बाज ऐ...चन्द्र ....करिये 


कुआली जा करदी ऐ।...हां....पर पैहले उसने मिकी चन्दू 
करियै नेसा कुआलेआ हा। तां...फही....एह्‌ कु'न ऐ ? 
कोहूदी बाज ऐ। उफ़....चली गेई...दूर...बड़ी दूर...दूर...मेरी 
सारी देह परसो-परसा होई गेई ऐ। (साह भरिये) खबरें 
मेरियें सोचें गै मेरा एह हाल करी ओड़ेआ। प्रकाश ठीक गै 
आखदे, जे एह मेरा निरा बैहम ऐ। रूहें दे सरबन्ध बी करें 
इस चालली दे होंदे न ? कोई आत्मा भटका करदी ऐ पर 
नेई आत्मा ते शरीरे चा निकली दुए शरीरै च प्रवेश करवी 
ऐ...जि'यां पराने उल्ले तुआरियै नमें टल्ले धारण करने आं 
घड़ेओल टन-टन-टन 

डा. प्रकाश कोल सुत्ते दा - उसी दिखदा ....ओह्‌ कि'यां 


घोड़े बेचियै सुत्ते दा। उफ़ नींदर कनेही होंदी ऐ ? चेता गै 
भुल्ली गेदा ऐ केह्‌ करां ? किन्ना चिर जी सखङ इं हालें। 

चन्द्रसेन 


डा. प्रकाश 


चन्द्रसेन 


डा. प्रकाश 


चन्द्रसेन 

एह जीवन बी कोई जीवन ऐ (बंसुरी दे सुर बिच्च-बिच्च 
उन्भरा दे न। बारी खोहूलदा ऐ) एह चाननी च बंसरी दे सुर 
किन्ने शैल लगदे न। पर एह कु'न होग ? जेहड़ा मेरे साहीं 
जागा करदा-सामने प्हाड़ें उप्पर बर्फ घला करदी ऐ। समां 
घटदा जा करदा ऐ। खबरे किन्ना पेंडा ऐ अजें बाकी। (इक 
गलास पानी पींदा, सिगरट लांदा बत्ती बुज्झी जंदी ऐ, डरी 
जंदा ऐ) 

बाऊ दा सां- सां - चं - दू...चं - दू. 


चन्दू...चं-दू 


: फ्ही आई गेई....औंदी ऐते चली जंदी ऐ। इक जगह टिकी 


दी की नेई रौंहदी। इन्नी ठंड ते मिकी इन्नी तरेली - नेई- 
नेई - एह जरूर कोई प्रेत आत्मा भटका करदी ऐ न्हेरे च। 
बत्ती स्हालिये लेटी गेआ तां उटूठी की बैठा। एह बाज मेरा 
पीछा की नेई छोड़दी...उफ़ इस बाज गी कि'यां कडूढां 
बाहर- 


: (उट्ठियै चन्द्र गी झनकोरदा ऐ) कोहदी बाज, कनेही बाज? 


फ्ही उ'ऐ पागलपुना। किन्ने बारी गलाया जे एह तेरा बैहम 
ऐ- एह सब नींदर नेई औने करी होआ दा ऐ- 


: नेई प्रकाश - ओह्‌ सारी रात मेरा पीछा नेई छोड़दी 


faa... दिक्ख मेरी नाड़ियें च सरसरा दी ऐ...एह...दिक्ख 
सारी देह परसो-परसा होई गेई ऐ। सरकन्डे उन्भरे दे न तुगी 
नेई लब्भा दे....ओह मड़ा मेरी रीड़ दी हङ्डी च छपी गेई 
X- 


: अच्छा इ'यां कर, तूं मेरे बैड उप्पर आई जा मेरे कनै गै सेई 


जा। गल्ल सुन...तूं कुतै एह ते नेई सोचदा जे अज नींदर गे 
नेई ते उस्सै बैहम च तूं. सेई नेई सकदा होएं। 


; नेई प्रकाश - में किश नेई सोचदा। 

डा. प्रकाश 


चन्द्रसेन 
डा. प्रकाश 


चन्द्रसेन 


डा. प्रकाश 


चन्द्रसेन 


: अच्छा लै में तुकी गोली (टेबलेट) दिन्नां...लै खाई लै 


दिक्ख कि'यां नींदर औंदी ऐ। (पानी दा गलास ते दोआ 
निंगलने दी बाज)। 


(दक्ख परिवर्तन ) 


(पानी दी छेड़) (पानी दा कंढा) ....आ चन्द्र उस भेठा बौहने 
आं नैहरे कंढै ते एह थरमस तूं मिकी दे....ले पैहले 
चाह्‌...(बाज) चाह दियां चुसकियां दिवख चन्द्र अज तूं 
मिकी इक-इक गल्ल सुनाऽ....कि'यां क हर बमारी दी ज'ड्‌ 
मना कन्नै होंदी ऐ। 


: ते मना दी.ज'ड़ ? 
: दिवख इस बेल्लै तूं छड़ा मेरा दोस्त कै नेई इक मरीज बी 


एं। ते में तेरा डाक्टर। में तेरे रोगै दी ज'ड़ पुटटी. सुट्टङ 
तूं आपूं गलाया हा जे कुतै नकेबले बेहिये दस्सङ सुनाङ। . 
इस लेई में तुकी इत्यै लेई आयां - लै सिगरट पी....(कश 
दी बाज) 


: हां...हां...तुप्प इन्ना डूंहगा कि पुटूटी सु'ट्ट। कड्ढी दे मेरे 


कना चा इस डरौनी बाजे गी, जेहड़ी मेरा पीछा कै नेई 
छोड्दी। 


: (उसदा हत्थ अपने हत्थें च लैन्दा ऐ) खरा चेता कर कदे- 


कदें एह ते नेई सेही होंदा जे तेरी यादशत चानचक्क गे चली - 
जंदी होऐ जि'यां के बिजली आफ होई जंदी ऐ-किन्ना चिर 
किश नेई सझोंदा होऐ। 


: नेई पर कदें-कदें में राती सौन्नां जरूर आं पर जिसलै बड्डलै 


उट्ठनां तां मिकी इ'यां सेही होंदा जि'यां कुतै कब्रस्तान चा 
उट्ठिये आवा नां। अक्खीं खोहूलनां ते फ्ही सोचनां क 
अ'ऊं जींदा आं....कि'यां कर मना ते शरीरै गी अराम लगदा, 
पर छातियै उप्पर इ'यां बझोंदा जि'यां कुसै ने पत्थर टकायां 

दा होऐ ते फ्ही इक गलास चाह पीन्नां ते YA जान च जान 
पौंदी ऐ। सां...सां....सां...सां.... 


चन्द्रसेन : ओह्‌ दिक्ख फही आई गेई....दिक्ख...सुन...तुकी नेई सनोचा 
करवी। एह्‌...कु'न ऐ...एह्‌ दिक्ख-मेरे अंदरा आवा करदी ऐ। 
बड़े कोला...केई जम्में-जन्में जित्थै यादाशत दी ज'ड़ बी 
गुआची गेदी होंदी ऐ- 

डा. प्रकाश : मिको इ'यां सेही होंदा ऐ जे तेरे जीवनै च जरूर कोई घटना 
घटी दी ऐ जां फही तूं कुतै फिल्‍मी दुनिया दा हीरो बनने 
दी ते नेई सोचदा (चाह थर्मस चा कङ्डने दा स्वर) वैसे 
यार इ'यां ते मेरी जिन्दगी अधूरी ऐ...कि'यां क जिन्दगी दा 
सफर इक्कले नेई कटोंदा ते उस साथी दी कमी मेरी जिन्दगी 
बिच्च बी है। 

चन्द्रसेन : चुप्प। 

डा. प्रकाश : हूं....एह चुप्पी दसदी ऐ जे तूं किश शपैला करनां। तूं जरूर 
कोई चोट खाद्धी दी ऐ जेहड़ी अपने सारे दोस्तें कोला बी 
शपैली ऐ ते आपूं गै इस अग्गी च तपी जा करनां। 

चन्द्रसेन : हस्सियै...सुन्ना तपिय गै कुन्दन बनदा ऐ। 

डा. प्रकाश : ते इन्सान...हूं....धातु ते इन्सान च इना कै फर्क होंदा ऐ जे 
सुन्ना तपियै कुन्दन बनदा ते इन्सान तपियै भरड़ोई जंदा 
ऐ....पर किश लोक भाबुक बनी जंदे न....जियां क मेरे दोस्त 
शायर...मजनू....हा...हा...हा | 

चन्द्रसेन : (सिगरट लांदा) रेहा सुआल मेरे लाबे दा ते एह्दे च कोई 
खास गल्ल नेई । कियां क बेढंगापन अजकल फैशन समझेआ 
जंदा ऐ पर डाक्टर में इस गल्ला कोला बड़ी दूर आं-ते रेहा 
सुआल मेरे बालें दा तुको शैल लगदे न पर अ'ऊं खाने-पीने 
च ते बाल सजाने दे मामले च वड़ा कै नकम्मा आं....अगर 
एह. सब गल्लां आदमी गी हीरो मजनू बनांदिया न ते अ'ऊं 

डा. प्रकाश 


चन्द्रसेन 


डा. प्रकाश 
चन्द्रसेन 


डा. प्रकाश 


समझनां जे फिल्‍मी दुनिया दा हर हीरो बड़ा वेभागा ऐ। 


: छोड़ यरा फलासफी....में मनोविज्ञान दा डाक्टर कै नेई तेरा 


दोस्त बी ऐं। में तेरी बमारी दी ज'ड़ तुप्पा दा हा! तूं ते 
कहानियां डायलाग लिखना ऐं ते लिखदे-लिखदे असली 
जिन्दगी च बी डायलाग बोलन लगी पेआ एं इत्थू तकर जे 
झूठ बोलने च बी माहिर होई गेदा एं अच्छा - सुन जित्थै 
तकर में समझेआ...तुकी कोई बीमारी नेई ऐ इस्सै लेई में 
गल्लें-गल्लें च बीमारी दा सुराग तुप्पा करदा हा पर मिकी 
कोई सालड प्रूफ नेई लभदा कि एह कोई शरीरक बीमारी 
ऐ जां मानसिक रोग...पर में समझनां अस किश दिन कुतै 
ठंडी थाहर यानि प्हाड़ी इलाके च चलने आं इस कनै इक 
तेरा मन बी ठीक रौहग दूआ मिकी बी छुट्टियां न। चल 
कल गै चलने आं प्हाड़ें उप्पर उत्थै...एह्‌...सां....सां ते नींदर 
सब किश ठीक होई जाग। घोड़े बेचियै सौगा उत्थै। होई 
सकदा जे कलकल करदे नाडू, हरियाली, कोई सूंकदियां 
चीढ़ां, प्हाड, मेरी दोआ कोला बी मता असर करे। 


: तूं शायद ठीक के आखा करनां (सूंक सुट्टियै) ओह 


रौंसलियां धारां कलकल करदे दरिया ते सूंकदियां चीढ़ां कै 
मेरा साह बनी गेदियां न (घाब॑रै दा), दिक्ख-दिक्ख ओह 
सूकां जि'या दूर प्हाड़ें उप्परा नेई मेरे अन्दरा दा गै उट्ठा 
करदियां न... 


: चल, अरः कल गै चलने आं... 
: नेई डाक्टर में उत्थै नेई जाई सकदा, कदें बी नेई....कदें बी 


नेई उत्थै हुन किश बी नेई है...किश बी नेई। 


: किश नेई ...केह...तूं किश छपैला करनां मेरे कशा यरा अपने 


दोस्त कोला, दस्स चन्द्र...खबरे तेरी बीमारी दी ज'ड़ मेरे 

हत्यै च आई जा....। (झंकोरदा) दसस केह राज ऐ उने 

प्हाड़ें दा, प्लीज। दस्स मना दा बुआल कड्ढने कनै मन 

हल्का होई जंदा ऐ...दस्स। 


चन्द्रसेन : डाक्टर....ओ...ओ 
डा. प्रकाश : हां...बोल..नां 
(फ्लैश ब्रैक) 


प्हाड़ी सड़क उप्पर गड्डी झटकोले खंदी जा करदी ऐ...पी- 
पी-पी मोड़ कददे गै ब्रेक लगदी ऐ ते मैं-में-मैं करदियां 
बकरियां लंघदियां न जे इक छिल्लू मेंऽ-मेंऽ-मैंऽ गङ्डियै 
दे अग्गै औन लगदा...ड्रैवर ट्रक्क रोकी लैन्दा ऐ। 
मूरतू : छाल मारदी ऐ ते उसी चुक्की लैन्दी ऐ ते प्यार करदे होई 
चोप्प-चोप्प, मेरा बच्नू...कुत्थें मरन लगा हा मोआ (लैहजा 
प्हाड़ी) केह बनदा म्हाड़ा...तोह्‌ केह जाने ? किन्ना हिरख 
ऐ मोआ मिकी तेरे नै....चोप्प-चोप्प (ड्रैवर पास्सै दिखदी 
ऐ) एह मोए कदूं दिखदे ना गड्डी आहले उप्पर कै आई 
चाढ्दे न गड्डी। 
मंगल : (OR बारी बंद करने दी बाज ते ख'ल्ल छाल मारदा ऐ) 
एह! मरने आस्तै मेरी कै गङ्डी रेही गेदी ही...दिक्खी नेई 
चलन होंदा। कड्ढ इत्थुआं अपना उब्बर टोरा ते अगड़ी 


मूरतू : एह्‌....टऊ...होए दा केह्‌ दिक्खा करनां तूं मिकी कदें...मनुक्ख 
नेई Kaa दे....जा....जा...अगडा जा 5 

मंगल : हाए...किन्नी शैल एँ तूं 

मूरतू : द्राटी दिकखीं नीं म्हाड़ी मुंडी कप्पी टकाङ मोआ 

मंगल : कंडैक्टर। ओ जागता...बाबू हुन्दा सम्यान तुआर...चल उतर 
हेठ। 

चन्द्रसेन : ख'ल्ल उतरदा....टल्लै फंडदा ते अपना ब्रीफकेस जमीने 


उप्पर रकांदा...लै मेरा मोटर सैकल बी तुआर... 

कल्लू : हफे दा लैओ बाबू जी बिन्द हत्थ लुआएओ। ख'ल्ल रखदा। 
तां जे मैं5 ...मैंऽ ...मेंऽ करदा छिल्लू....आई जंदा मूरतू बकरियें 
गी खदेड्दी ऐ। 

मंगल : अच्चा बाबू जी-बिंद सम्भली र'बेओ इत्यै छै-बलाएं दा बी 
डर है जे....(हसदा) ओं दिक्खो छिल्लुयें आहूली...बचेओ 
नुहाड़े शा (अपने आपै च) हाए खबरे कोहदे भागें लिखी 
दी ऐ एह बलाऽ परमसरै...मैदे ते शैहद कन्नै बनाई दी ऐ। 
(गङ्डी चलने दी बाज) 


छिल्लुएं....दा...मेंऽ...मैं5 ...में5 ...अ...मूरतू द्रौड़दी ऐ...मोआ 
गङ्डियै शा बचाया तां हुन इस गङ्डियै दे बच्चू हेठ मर 
मोआ (चन्द्रसेन आहले पास्सै) 

बाबू जी एह केह बतीरा ऐ ? नां एह गड्डी...ते नां एह 
बैल-गङ्डी...शड़का जंदी-जंदी गड्डी तां दिकखी बो गङ्डियै 
दा बच्चू नेई सा दिवखेआ गङ्डियै दे पहिये चार ते न्हाड़े 
दऊं....उ'आं चलदी बी है (हसदी) 


चन्द्रसेन : टऊ होए दा उसी दिक्खी जा करदा हा- 

मूरतू : एह्‌ टऊं होए दे केह दिकखी जा करा दा ऐ। (अपने आपै 
च) 

चन्द्रसेन : केह्‌ नांऽ ऐ तेरा ? 

चन्द्रसेन : अच्छा इत्यै कुतै रौह्‌ने गी थाहर थ्होग क नेई ? 

मूरतू : तुसें इत्यै कै रौहना (हरानगी) ते इस बलाऽ गी बी इत्थै कै 
रक्खना। 

चन्द्रसेन Tan 

मूरतू : बाबू जी...मेरे सोनूऐ गी ते नेई मारगेओ ? उ'आं एह मोआ 


है बी बड़ा खडबिड्डल ऐ। 


68 


CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


चन्द्रसेन 


मूरतू 


चन्द्रसेन 


मूरतू 
चन्द्रेसन 


मूरतू 


चन्द्रसेन 
मूरतू 

: (अपने आपै च) किन्ना प्यार करदी एह्‌ इस बेजुबान गी बिंद 


बसाह्‌ नेई खंदी एहदा...एह्‌ प्हाड़ी लोक किन्ने भोले-भाले 
होंदे न, ज'ड़ चेतन, माहनू, पशु सभनें कन्नै सांझ पाई लेन्दे 
न... छातियै कनै लांदे ते इक शैहर ऐ...जित्यै कोई कुसै 
कन्नै मोह्‌ नेई... 


: एह्‌...एह्‌ बाबू ..टऊ होए दे केह्‌ दिक्खा दे ओ हां...समझी...एह्‌ 


रोग SR गी कै होंदा (हसदी) तुसी बी ते n कै ओ 
भाएं गड्डी दे बच्चू दे कै सेही (हसदी ऐ) 


: ऐ...नेई...अच्छा केह नांऽ ऐ तेरा ? 

: मूरतू...बाबू जी 

: घर pÀ न...कु'त्थै रौहन्नी एं ? 

: ओप्पर RA पर घर ऐ मेरा। पर तुसें कुत्थे जाना बाबू जी, 


कूदे घर जाना तुसें ? 


: मिकी कुतै रौहूने गी थाहर लब्भग इत्यै ? 
: हां, म्हाड़े बापू कोल बड्डा कै शैल मकान ऐ...एह्‌ बंगला 


ऐ...बाबू जी। शैहरे दा लोक औंदे न, तां बापू उ'नें गी उत्थै 
कै रखदा ऐ ते आपूं म्हाड़े PA टप्परू च कै रौहन्दा। जिसलै 
बरखा लगदी ऐ तां त्रिप्प-त्रिप्प चुआड़ा लग्गी पौंदा। बाबू जी 
भला अ'ऊ॑ नेई रेही सकदी उस बाँगले च...म्हाड़ा बापू 
म्हाड़ी मां....सुरगै च उठी गेदे न ते एह चाचू ऐ म्हाडा धरमै 
दा...आओ बाबू जी पैहूले तुसें गी अ'ऊं बापू कोल लेई 
चलां। सम्यान पेदा रौहन देओ इत्थै, इसी बच्चू गी बी। बापू 
औग नां तां सम्यान लेई चलग...चलो...बिंद बल्लें बल्लें। 
इस भेट्ठा चलो। नेई तां ख'ल्ल डिग्गी पौगेओ। ओह्‌ 
दिक्खो इस भेट्ठा शिड़कै दे बांगला लब्भा दा। बाबू जी बापू 
गलांदा जे अस निक्के लोक आं। अस नेई रेही सकदे। बाबू 
जी...तौले-तौले गैं पुट्टो। डिग्गल घनोंदे जा करदे न अम्बरै 


चन्द्रसेन 
मूरतू 
चन्द्रसेन 
मूरतू 


चन्द्रसेन 


मूरतू 
सैन्तू 
RI 
सैन्तू 


RT 


सैन्त 


चन्द्रसेन 
मूरतू 


सैन्तू 


उप्पर, ब'री पौग तां सिज्जी जागेओ। 


: (चुप्प...) 

: बाबू जी तुसी बी शैहरा दा आए ओ 

: हां 

: तां-बापू ने झट खोड़ी देना तुसें गी कमरा। शैहरै दा बङ्डे 


बङ्डे ऐलकार, डाकदार मै रौंहदे न उस बौंगले च 


: (आपै आपै च) किन्नी भोलौ ऐ...एह्‌ रूप, एह शलैपा 


भोलापन छुट्ट प्हाड़ें दै कुतै नेई रेही सकदा... 


: आई पुजे...तुस खड़ोवो अ'ऊं बापू गी सद्दी लेआमां। खुम्बै 


कुक्कड्यां होना भन्ना दा। 
(दक्ख परिवर्तन ) 


: मूरतू....ओ मूरतू...मू..-रतू 
: ओ पेई गेआ आला...आई-आ... (बाज कोल औंदी ऐ) 
: मन करदा जे डिड्डलै दा ख'ल्ल सुट्टी देआं तुकी खबरे 


कुत्थै मरी गेदी ऐ। 


: (हूफ़ी दी) बापू...बापू...बाहर दिक्ख...कु'न ऐ आए दा। 


बापू...बापू...कोई बड्डा आदमी लभदा...निक्का नेहा गङ्डियै 
दा बच्चू बी है...ओह ख'ल्ल शिड्कै पर पेदा ऐ। 


: आ...ओ...बाबू जी...धन्नभाग साढ़े जे तुस साढ़े प्हाड़ें च 


आए ओ। अ'ऊं चौकीदार साहब जी बौंगले दा...चलो 


: में सरकारी कम्मै दे सिलसिले च आया आं। 
: (अपने आपै च) हे परमसेरा...एह्‌ ते सच्चें-मुच्चें कोई बड्डा 


आदमी लभदा। परमेसरा तूं मिकी कैंह नेई बङ्डे बनाया। 
बङ्डे घर जमदी शैहर दिखदी...शैहरै दे बड्डे-बड्डे लोक 


: आओ बाबू जी तुसें गी कमरा खोढ़ी दिन्नां (चलदे चलदे) 


16 नं. कमरा खोढ़ी दिन्नां। म्हीना होई गेआ तां तसीलदार 

साहब शैहरै दा दौरे पर हे आए दे तां इस्सै कमरे च कै ठैहरे 
हे। बाबू जी बड़े के भले लोग न तसीलदार साहब....ते 16 
न0 कमरा कै उ'नें गी शैल लगदा ते-हां (जंदरां खोढ़ने दा 
स्वर) बिन्द बलगेओ बाबू जी...बिन्द कमरा फन्डी लैं...उ'आं 
तां अत्तरू खोढ़ेआ हा...पर फ्ही बी बिन्द बाऽ फराटी पाई 
'लै-तुसीं फिरी औना अंदर खरा बाबू जी 

चन्द्रसेन : किन्ने भोलो-भाले लोक न सचें.... 

सैन्तू : लंघी आओ बाबू जी....(बारी खोढ्दा ऐ) 
(चीढ़ें दी सूंक ते दरेआ दी छेड़....) ताहीं दिकखो बाबू जी 
इस भेट्ठा बौहगेओ नां तां एह-एह दुआरी दरिया आहले 
पासै कै खु'लदी ऐ। ओह...दिक्खो दरिया चनाब कि'यां सप्पै 
साई पलसेटे खा करै दा। भ्यागै बौहगओ जां तां सं'ज होई 


जानी। 

चन्द्रसेन : अच्छा सनाऽ तेरा नांऽ केह्‌ ऐ...केह्‌ नांऽ दस्सेआ 

सैन्तू : चौकीदार आखी लैओ तां बी खरा...सैन्तू आखी लैओ तां बी 
खरा...छुट्ट परमेसरै दे कऊं नांऽ रेहा कुसै दा... 

चन्द्रसेन : कमाल ऐ भई। में समझेआ हा जे प्हाड़ी लोक बड़े सूध होंदे 
न,-बेही जा सैन्तू. 

सैन्तू : तुस रमान करो। अ'ऊं देसी चाह लेई औन्नां थुआढ़े आस्तै। 


बाबूजी इक दिन में तसीलदार YA गी देसी चाह पलाई 
बैठा, तुसें मन्नना झूठ बाऊ जी नेहा सुआद पेआ जे कुसै 
दे हत्थें दी चाह्‌ कै नेई पीन...खानसामा लेई आए दे हे अपने 
FÀ, पर मेरे हत्थें दी चाह...साग ते ढोड्डा उ'नें गी अमृत 
जन बझोऐ...जान लगदा, पही परतोंदा) हे बाऊ जी...(चैंता 
करदे होई) तुसी केह. दस्सेआ हा...केहड़ा मैहूकमा ऐ 
थुआढ़ा...भुल्ली गेआ...बुड्ढा होन लगेआं त्रै बीहां होई गेआ 
में i 

चन्द्रसेन : में ओवरसियर आं सैन्तू। तेरे इत्थै प्हाड़े उप्पर सिड़क बनानी 
ऐ ओह्‌ उस भेट्ठा ...टनल बनग सर्वे कराना ऐ इ'नें प्हाड़ें 
दा। l 
सैन्तू : हां साहब...दूई भेट्ठा शिड़क बनी तां खरा नेई तां बरसांती 
ओपरला ढक्क ढेई जंदा ते गड्डियै दा औना-जाना बंद होई 
जंदा ऐ ते रूलदू दे बैंतरें उप्पर कै नग्गर जाना पौंदा....भतरिया 


ऐ मेरा रूलदू 
चन्द्रसेन : इस्सै लेई नमीं सड़क दा सर्वा करना ऐ में 
सैन्तु : (निमोझान होऐ दा चुप्प होई जंदा) (अपने आपै च) ओह्‌ 
बी सरबा करन के आया हा 
चन्द्रसेन : केह गल्ल सैन्तु...केह्‌ सोचा करनां...हरान की होऐ दा। 
YA : (झलपलांदा) नेई नेईं...हां....केह सनांऽ बाऊ जी 4-5 म्हीने 


होए जे शैहरै दा बाबू आया ते रोज के कुतै नां कुतै उठी 
जा ते कम्म-काज किश करदा लभदा नेहा, हां....अ....जन्नी- 
बट्टे गै किट्ठे करदा र'बै। कदें-कदें दऊं-दऊं दिन आवै 
गै नेई ते फ्ही इक दिन बाबू नेहा गेआ जे चार-पंज दिन 
परतोआ कै नेई। में समझेआ जे कोई छै-बला5 खाई गेई 
बाबू गी जां फिरी मिरगै दे ढाए चढ़ी गेआ। बाबू तां जे इक 
दिन दिक्खेआ....बाबू परसो-परसा होए दा तें औंदे गै बाबू 
ने झोला पकड़ाया ते मिकी गलान लगा, क ठंडा पानी 
पलाऽ। बाबू जी...तुसें मन्नना झूठ बाबू दऊं लोटे पानी पी 
गेआ। में समझोआ बाबू कुसै साए हेठ आई गेआ तां जे 
किश चिरै परैन्त बाबू...लगा झोले चा सूहियां-पीलियां चिट्टियां 
जननीं कड्ढी-कड्ढी दिक्खन। परमेसर झूठ नेई बुलाऽ....बाबू 
जी मिको रोह चढ़े बाबू उप्पर के कनेहा बतोए दा ऐ शैहरी 
बाबू ....अ'ऊं बोल्ली कै पेआ....जे बाबू जी जे तुसें जननी 
बट्टे कै किट्ठे करने हे तां मिकी गलांदे अ'ऊं झोली भरी 
RA तुसें गी...:बाबू साढ़े प्हाड़ें च जननी बट्टे कै लब्भे ? 

चन्द्रसेन 


सैन्तू 


चन्द्रसेन 


मूरतू 


चन्द्रसेन 

तुसें गी शैह्र सगात लेने आस्तै अ'ऊं कुक्कड़ियां दा आटा 
भरी दिन्दा तां बाबू हस्सन लगा-सैन्तू जन्नी-बट्टे कै साढ़ी 
रोजी रोटी न। मेरी समझा किश नेई पेआ...ते फिरी में नेई 
पुच्छेआ मुड़ियै में गलाया फिरी जागा नां कुसै मिरगै ढाए 
चढ़ी जाना- 


: बड़ा भोला एं तूँ सैन्तू....ओह ठीक गलांदा हा...रोजी रोटी 


नुहाड़ी ओह्‌ पत्थर गै न...ओह्‌ पत्थरें दा जननी बटूरें दा 
सरबा करदा ते में सड़कें दा सरबा करन आया आं अच्छा 


¡जा तूं चाह पलाऽ मिकी उ'ऐ जेहड़ी तसीलदार होरें गी 


पलाई ही 


: अच्छा बाबू जी तुस रमान करो : अ'ऊं तौले कै चाह लेई 


ami, हां सच्च रातीं कुक्कड़ियें दे आटे दे ढोड्डे खागेओ 
नां...ते सौंचल साग बी...(चली जंदा ऐ) 


(दक्ख परिवर्तन ) 
(चिड़ियें दा चैहकना ते दरिया दा कलकल, सूकदियां चीढ़ां) 
(सां.....सां.....सां.....सां) 


: (आक्कड़ मारियै अपने आपै च) उफ्फ किन्नी शान्ति ऐ इ नें 


प्हाड़ें पर किन्ना भोलापन ऐ इ नें RE दे उप्पर, इ'नें लोकें 
च। मन करदा ऐ जे इत्थुआं जां गै नेई। अज्ञ किन्ने दिन होई 
गे न, पर इ'यां सेही होंदा ऐ जि'यां अज गै आया आं। 
हिरखै कनै निग्घे लोक भोली-भाली मूरतू।....किन्ियां धैंथियां 


पुछदी ऐ मन करदा ऐ जे एहूदियां अक्खीं दिखदा र'मां। ' 
: भाख...गांदी-गांदी...ओ चिट्टी चिट्टी चादर चन्नां फुल्ल 


पामां फेरमां...द'ऊं दिनें दा बोल कीता म्हीना चढ़ेआ तेहरमां 
हे...बाबू जी सुत्ते दे ओ के ? बाहर दिक्खो हां सूरज YA 
आई, पुज्जा। 


: आ-आई जा (बुआसी मारदा ऐ) आ मूरतू तेरे इ नें प्हाड़ें 

RT 


चन्द्रसेन 
मूरतू 
चन्द्रसेन 


RTI 


चन्द्रसेन 
मूरतू 
चन्द्रसेन 
मूरतू 
चन्द्रसेन 


मूरतू 
चन्द्रसेन 


मूरतू 
चन्द्रसेन 
मूरतू 


उप्पर नींदर नेही पौंदी ऐ जे होश गै नेई रौंहदी। 


: एह...चाह...बाबू जी...लेओ...पी...लेओ तौले गै फिरी ठंडी 


होग तां होर नेई बननी। राती दियां सारी बसाठियां गील्ली 
होई गेदियां न-बड़ी मुश्कलें अग्ग बाली ही टांढे FAI 


: रक्खी दे तरपाई उप्पर 
: अच्छा...एह्‌ रक्खी। तां हून में जां...उ 
: हां जा...मूरतू (बिंद ठेहरिये आला मारदा) 


मू...र...तू....हे मूरतू 


: ओ-हो डुआठन टप्पी नेई जे आला बज्जा नेई....एह्‌ कनेहा 


रोग ऐ बाबू (बक्फा) एह तुसी फिरी लग्गी पे नां मिकी 
ताड़ी लाइये दिक्खन...केह्‌ दिखदे रौंहदे तुस ट'ऊं होए दे 


: आ मडिये बेही जा द्‌'ऊं घड़ियां? 

: (शरारती लैहजा) ए....ए...आई गेई 

: इक गल्ला पुच्छां मूरतू ? 

: मना च आवै तां पुच्छी लैनी मड़ो। मना च नेई रक्खनी। 
: ए-ए तेरियां अक्खीं मिकी इन्नियां शैल की लगदियां न जे 


मन करदा इ'नेंगी दिखदा गै र'मां ते तेरियां तस्वीरा बनांदा 
जां। 


: (कोल औंदी ऐ) बाबू जी तुसी तस्बीरां बनाई जानदे ओ ? 
: नेई मूरतू....मैं शैहर जाङ नां तां तेरे लेई शैल-शैल टल्ले बंगां 


मता किश लेई औङ ते कन्नै तस्बीरां बबाने आहला कैंमरा- 
ते फिरी-तेरी भांति-भांति दियां तस्वीरा बनाड. 


: ए बाबू...तुसी शैहर जाना ? 
: हां मूरतू...तूं बी जाना शैहर ? | 
: ए शैहर कनेहा होंदा ऐ बाबू जी। बड्डियां-2 गैहलीं होंदियां 

चन्द्रसेन 
RI 


चन्द्रसेन 


मूरतू 
चन्द्रसेन 


RT 


चन्द्रसेन 


मूरतू 


चन्द्रेसन 


मूरतू 
- चन्द्रसेन 

होनियां न...ए तुस्हाड़ी गैहलिया किन्ने घर न, लीळ कि 
Ya उत्थें बाबू जी। शैहरे च पानी कुत्थु्ां रँदा, YA 
सूहटे ते बौलियां थोहड़े होंदियां न। 


: हा-हा-हा हसदा...किन्नी भोली एं तूं। 
: बाबू जी...उत्थै तेले दे दीए ते नेई बलदे...बढ्डे-बड्डे लाडू 


जगदे न (सोचदी )कनेह्‌ लगदे होने न भला ? 


; (हसदा) हां-मूरतू उत्थे पानी नलकें चा औंदा। बड्डे-वड्डे 


मकान होंदे न - ते पानियै दे बड्डे-बड्डे हौज...इन्ना पानी 
जिन्ना पानी ओह्‌ उत्त डबरी च होंदा ऐ। शैहरै च रेडियो 
बी होंदा, इक डब्बा जनेहा। जणा क टिक्क करो ते गीत - 
भाखां सुनोचदियां न ओहदे च हां - पर इक गल्ल ऐ- 


: ओह्‌ केह ? 
: उत्भै तेरे साहीं। सुत्थन कुर्ता जां मुट्टी चादरी दी frå 


aÀ नेई नहौंदियां कुड़ियां.... 


: (हसदी ऐ) हे - बाबू जी भला शैहरा दियां कुड़ियां होंदियां 


कनेहियां न (भोलापन) बड़ियां शैल होंदियां न ? 


: हा-हा (हसदा ऐ) नेई मूरतू IÀ इ'यै नेहियां मुट्टियां-2 


aadi आहलियां मूरतियां नेई होंदियां। तूं बड़ी भोली एं। 


: बाबू जी तुस मिकी शैहर लेई चलगेओ ....हां...पर YA 


दे लोक-शैहरे च ते बड्डे-बड्डे लोक रौंहदे नां...बापू 
गलांदा जे अस निक्‍्के लोक आं- 


: नेई मूरतू-बड्डा निक्का किश बी नेई होंदा बड्डा उ'ऐ जि 'दे 


बचार बङ्डे T- 


: ओ मोआ पता नेई कुत्थे चली गेआ। 
: (आला मारदा) मूरतू...मू...र...ू... अपने आपै च) उफ़ 


5 


चली गेई ऐ...किश भी समझा नेई औंदा जे एह्‌ केह बलाऽ 
ऐ ? औंदी ऐ ते चली जंदी ऐ। किन्‍नी शैल ऐ त्रिम्बें-त्रिम्बे 
घड़ी दी...नटखट ते हिरणी आंगर भोली ते मसूम अक्खीं। 
अनथक कम्मै च मस्त...उफ़ एह चाननी ऐ, जेहड़ी अक्ख 
झपकदे गै अक्खीं दा ओहले होई जंदी ऐ इक खश्बो ऐ 
जेहड़ी कलावे चा निकली जंदी ऐ....हूं....मूरतू...ते कदें कदें 


अमूरत होई जंदी ऐ- 

मूरतू : (दूरा दा भाखें दे स्वर) मूरतू...लम्मिया बाड़िया बीऽ नेई 
लाना ओ-ओ असें घर घर जी नेई लाना) 

मूरतू : हे बाबू जी...ए...तुसी इत्थे....एह टऊ होए दे फिरी लगी पे 


नां दिक्खन मिकी। हां...गड्डी दे ड्रैबः जो होए बाबू - 
थुआढ़ा बच्चू चलदा बी है जां नेई...बच्चू ...ही...ही हसदी 
ऐ...फिरी ताड़ी लाई लेई...केह दिक्खा दे ओ। 

चन्द्रसेन ; तेरी अक्खीं भोलिये। 


मूरतू : (कोल औंदी ऐ) तां त्र्होइये दिक्खो बाबू जी (वकफ़ा) 
ऐं...एऐं बो उ'आं किंश लब्भा ? 

चन्द्रसेन : zi 

मूरतू : केह्‌ 

चन्द्रसेन :अ'ऊं गै आं 

मूरतू : बो मिको बी (हसदी) मिकी बी अ'ऊं कै लब्भा नीं मड़ो 
उ'आं इक गल्ल गलांऽ। 

चन्द्रसेन : मनै च गल्ल आवै तां गलाई लैनी मनां च नेई रक्खनी-बोल 

मूरतू : बाबू जी मने ते अक्खीं च इक डोर होंदी ऐ, जे तुस अक्खीं 


W मना तक्कर आई पुज़ेओ नां तां हुन कड्ढे दे बी नेई 
निकलन लगे। आपूं भामें चली जागेओ नां, पर मैं अक्खीं 
दे भित्त करी लैंग बंद ते चाढ़ी लैंग सांगल (दोऐ हसदे न) 
हे बाबू जी...बाहर दिको हां चन्न कृत्थें आई पुजा अ'ऊं 

चन्द्रसेन 
मूरतू 


RI 


चन्द्रसेन 
मूरतू 


चन्द्रसेन 
मूरतू 


चन्द्रसेन 


रत 


मंगल 


सैन्तू 
मंगल 


चली.... 


: मूरतू नेही जा मड़िये बिन्द भर 
: कल (चली जंदी) 


(दूरा दा गङ्डी दे ड्रैवर ते चाचू दी गल्लें दी बाज) 


: (द्रौड़दी हफी दी) ए बाबू जी...ओ मोआ...मोआ फिरी आई 


गेआ 


: कु'न ? कुसी गालीं कड्ढा करनीं- 
: (रुन्हाकी) ओ-ओ....फिरी आई गेआ (अड्कदी) फिरी...आई 


गेआ...मिकी खरीदने आहूला। 


: केह-केह्‌ आखेआ ? तुक्की खरीदने आहूला ? 
: हां-बाबू जी...इत्यै इ'यां गै सौदे-बाजी FA ब्याह होंदा ऐ। 


जनानी कुड़ी माल-बच्छे साही हत्थो-हत्थ बिकदी ऐ एह 
उ'ऐ ड्रैबर ऐ जेहड़ा तुसें गी छोड़न आया हा। मेरे बापू कन्नै 
म्हाड़ा सौदा करा दा। मिकी शैहर लेई चलो बाबू जी (रोन्दी 
ऐ) मिकी इस राशकै कोला बचाई लेओ....नेई तां रकम पूरी 
होने परैन्त अगले बसोएं गी सौदा पवका समझो। पंज बीहें 
म्हाडा सौदा करी बैठा। 


: हौसला रव्ख। अजें बसोआ चिरें ऐ। में शैहरा दा आइये तेरे 


बापू कनै गल्ल करगा। एह सौदेबाजी नेई होन देङ में। युग 
बदलोआ....यानि बदलोई गेदा ऐ। 


: (रुन्हाकी) अच्छा बाबू जी...तुंदा धर्म 


(दक्ख परिवर्तन-सैन्तू ते मंगल) 


: दिक्ख चाचू 
. ब्ै-बल्लें-बल्लें....एह्‌ केह. लेई आयां तूं मंगल 
: दिक्ख चाचू। एह तेरे लेई बास्काट जोधपुरी, ते एह चम्बेआली 


नुक्कां, ते एह लै हून तूं. पैहले पाइयै दस्स मिकी क मेच 

सैन्तू 
मंगल 
सैन्तू 
मंगल 
सैन्तू 


मंगल 


मंगल 
चन्द्रसेन 


मंगल 


चन्द्रसेन 


बरी है जां नेई। दिक्खेआं चाचू कि'यां उड्डी-उङ्डी YAI 
'लाइयै। 


: पर ते एह्‌ केह ? 
: एह चोली घगरा, कुड़े मूरतू लेई, ते एह लै सत्त बीहां। द'ऊ 


बीहां होर बधाई ओड़ेआ ते हून बसोए उप्पर सौदा पक्का 
समझ। सौ खंड फ्ही बी देगा। मूरतू कु'त्थें ऐ ? 


: (चुप्प È) पर....मंगल...मूरतू उप्र शैहरी बाबू ऐ पट्टू पा 


करदा। 


: (नरमी लैहजा) ओहदे कनै निब्बड़ी लैगा....पर हून इसलै _ 


: चाह लेइयै गेई ही सै परतोई कै नेई...होनी कुतै बाबू कन्ने 


धेंथियां साड़ा दी 


: चाचू हून सब्भै धेंथियां चपलां मुक्की जानियां न मता चिर 


नेई लगियां होन गल्लां-जिसलै अपनी चोली घग्गरा बंगां 
दिक्खग तां दिखेआं, कि'यां द्रौड्दी द्रौड़ीद औंदी ऐ (वक्फा) 
YA सब किश भुलाई ओड्दा ऐ- 


: नमस्ते....बाबू जी, सुनाओ थुआढ़ा केह हाल ऐ...मन लग्गी 


गेआ होना इननें प्हाड़ें उप्पर...किन्ना होआ तुं'दा सरबा ? 


: सर्वा करना साढ़ा कम्म ऐ मंगल, पर तूं सनाऽ....अज्ञ बड़े 


चिरें फेरा लग्गा...तेरी गङ्डी सलामत ऐ जां चक्का जाम LA 


: गङ्डी चलदी ऐ तां तुसाढ़े दर्शन होए साहब....'तुसें शैहरै 


कदूं जाना..शैहर जाओ भामें कुतै होर पर गङ्डी मेरी उप्पर 
कै जाना।'' (हसदा ऐ) 


: तेरी गड्डी सलामत YA पर दऊं पहिऐ आहूला खटारा 


चवका साढ़े कोल बी है...गड्डी दा बच्चू...की मूरतू (हसदे 
न) 

j 7 देसी चाह 
मंगल : मूरतू तूं. साढ़े कनै कूना पाए दा के ? चल अज ३ 
हि. नेई पलागी ? दिक्‍्ख मोइये में तेरे लेई केह्‌ लेई आयां-दिक्ख 
एह चोली, घग्गरा सूहे रंगे दा, बो असली साटन ऐ मोइये....ते 
....एह्‌ दिक्ख जोधपुरी नुककां । 
चन्द्रसेन : नो कि'यां पेइयां न मंगल 


मंगल : केह गलाया जनाब ? 

चन्द्रसेन ; मेरे आखने दा मतलब...जे किन्ने पैसे लाई आयां ? 

मूरतू ; ठैहरो बाबू जी....ड्रैबरा बिंद बलगेआं, में पानी दा लोटा लेई 
आमां। 

मंगल : मिकी त्रेह नेईं है-हां बाबू गी होती त्रेहू लग्गी दी पला5 पानी 

चन्द्रसेन : पानियै दा लोटा...किश समझा नेई आया- 

मंगल : बाबू जी तुसें इस कुड़ियै दा पार पाया ? किश समझेआ इस 
ais गी ? 

चन्द्रसेन : तूं पारे दी गल्ल करा करनां, में ते थाह पाई लेई ऐ.। बड़ी 
भोली ऐ मोई... 

मंगल : खुश किस्मत ओ साब जिनमें पार पाया...एह्‌ बा$ ऐ जेहड़ी 
पकड़ोई नेई दिन्दी। 

मूरतू : (पानी दा लोटा लेदा) बाबू जी कड्ढेओ इक पैहा झटपट। 

चन्द्रसेन : पैहा छोड़िये तूं चोआन्नी लै, पर करन केह. लगी ? 

मूरतू : (पानियै दी चूटी लेइयै मैन्तर pe ऐ) ऊंजे IA 
सर्मपत। ...लै...मंगल में तेरियां सारियां चीजां थुडु पन गी 
मनसी दित्तियां- 

चन्द्रसेन : हसदा Ù ...हा...हा..- 

मंगल : एह केह आखा करनी ऐँ तूं. (रहै कनै) (तमशियै) इनन 
म्हान नीं कर मूरतू...चेता रक्खेआं नमां नौ दिन ते पराना सौ 
दिन। 

79 


७ ०-0. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


मूरतू 
मंगल 


RT 


चन्द्रसेन 


मूरतू 
चन्द्रसेन 
मूरतू 


चन्द्रसेन 


सैन्तू 


: मड़ा एहका नेई तां अगला जन्म बी सुआरना क नेई ? 
: अज YA तूं मेरा मखौल डुआई लै। मेरियें हीखियें-आसें 


दियां चिखां बाली ऐ...पर तेरे नै बदला लेइयै साह लैङ...गस्ती 
कुसै पासे दी...चली जंदा ऐ) 


: (डरी दी) बाबू जी मिको शैहर लेई चलगेओ नां...मेरा साथ 


ते नेई छोड़ी देगेओ...मिकी इस राशकै (राक्षस) कोला 
बचाई लैएओ। 


: (हौसला दिदे होई) नेई मूरतू तूं घाबर नेई। एह राक्षस तुकी 


किश नेई करन लगा...में तुकी नेई बिकन दिन्दा। (अपने 
आपै च में इस मन्दरे दी मूरती गी बिकन नेई देन लगा एह्‌ 
अनर्थ Ù, समाजै दे नांऽ मासूम मूरत कल्लै गी बजारे दी 
नमैश बनी जाग) ...मूरतू होश कर...दिक्ख तुगी मेरे उप्पर 
भरोसा है ना...में तुकी शैहर लेई जाङ...तेरे चाचू कोला मंगी 
लैगा....में कीमत देङ तेरी...तुकी शैहर पढ़ाङ 


: पता नेई बाबू जी....मिकी बड़ा डर, लग्गन लगा। 
: में तेरे कोल आं नां...मेरे हुन्दे तुकी केहदा डर... ? 
: बाबू जी...ओह्‌ बड़ा खतरनाक आदमी ऐ.। तुस नेई जानदे, 


एह्‌ मते चिरे दा मेरे बापू अग्गै पैहे दा जाल बछा करा दा 
ते म्हाड़ा बापू लोभी ऐ। ओह्‌ बी तां राशक ऐ। अज म्हाड़ी 
अम्बड़ी होंदी तां नुहाड़ी बुक्कलै च बडे ढांऽ मारदी ...म्हाड़ी 
अम्बड़िये मिकी जमदे गी कैंह्‌ नेई मारी दित्ता (रोंदी ऐ) 
बाऊ जी मिकी बचाई लैओ मेरा कोई नेई ऐ....एह...बापू बी 
म्हाड़ा बापू नेई। 


: में थोहड़े दिनें च शेहर जाना ऐ तुकी ते चाचू गी बी ब्हाने 


TA शैहर लेई चलगा...तूं सबर कर 
(दक्ख परिवर्तन) 


: बाबू जी...बाबू जी... तुन्दा तार... 


80 


CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


चन्द्रसेन : (रहान) मां बमार ऐ सेन्तू तूं जा दिक्ख...मंगल गङ्डी लेइयै 

चली ते नेई गेआ...जां उप्परा परतोआ जां नेई-(वक्फा) 

मूरतू : (रोंदी ऐ) 

चन्द्रसेन : मूरतू...एह....केह्‌...तेरी अक्खियें च अत्थरू ? 

मूरतू : हां-बाबू जी...इक दिन में तुसेंगी गलाया हा नां जे मनै ते 
अक्खियें च इक डोर होंदीं ऐ। सट्ट मना गी लगदी ते ब'रन 
अक्खीं लगी पौंदियां न। बाबू जी इस धरती उप्पर सब किश 
चुपचपीते थ्होई जा तां अत्थरुएं दा मोल्ल कु'न जानै ? 


चन्द्रसेन : भरोसा रकख मूरतू ....तुकी मेरे उप्पर गै भरोसा नेई (डुस्कदी 
ऐ) 

चन्द्रसेन : ओह्‌ दिक्ख मूरतू सामने चन्न कि'यां हस्सा दा। 

मूरतू : बाबू जी धरती ते चनै दा मेल करें नेई होआ। चन्न छूहने 


दी तांहग माहनू धरती उप्पर खड़ोते दे गै करदा ऐ पर हत्थ 
मलदा गै रेही जंदा ऐ। 

चन्द्रसेन : कमाल ऐ- में समझदा हा जे प्हाड़ी लोक बड़े सिद्धे किश 
नेई जानदे-ते तूं बी सिद्धी कुड़ी एं-पर अज्ज बड़ियां गै 
gefi, गल्लां करा नीं। 

मूरतू : सिद्धी होंदी तां बाकी कुड़ियें साहीं चुपचाप बिकी जंदी इक - 
खुंडे चा खु'ल्लियै दुए खुंडै बज्झी जाना- एह बी कोई जीन 
ऐ...बाबू जी...इत्थै प्हाड़ें च इक बारी जनानी बिको तां wai 
बिकदी कै जंदी....ते फिरी मरी खपी जंदी बमारियें कनै, पर 
में डड्डलै दा छाल मारी देङ पर मंगलै दी गड्डी पर नेई 
लगी बौहन...मोआ शैहर लेई जाग...बेची बट्टिये खाई जाग 

मिकी- 

चन्द्रसेन : मूरतू तेरियें इ'नें गल्लें मिकी ल्हाई. ओड़ेआ...तेरे इस भोलेपन 
ने मिकी कुतै नेई जान दित्ता। अज दर्क साल होन लगे न 
zA ge उप्पर-पर सेही होंदा जियां कल्लै दी गै गल्ल 

ऐ केईं जन्में दा सरबन्ध ऐ इने प्हाड़ें कन्नै, इ'नें चीढ़ें-देआरें 
कन्नै, तेरे ते तेरे छिल्लू बकरुएं कन्नै-किश गै दिनें दी गल्ल 
ऐ, में गेआ ते आया। मां बमार ऐ। आइयै तेरे चाचू कनै 
गल्ल करङ नेई तां....किश होर सोचङ। पर चेता रक्खेआ 
में जुल्म नेई होन देन लगा। जुग बदली गेदा...में कनून दा 
RA लैङ दालती च लेई जाङ- तूं अजें मठोई नेई (नाबालग 


ù) 
मूरतू : अच्छा बाबू जी...तुंदा धर्म...गड्डी दा हार्न... 
( दक्ख परिवर्तन ) 


गोघूली माल मवेशी घरै गी परतोआ करदे न- मालै दे गले 
q घेंटियां बजा दियां न - मूरतू टिब्बे पर बेहियै सोचें च 
डुब्त्री दी) 

मूरतू : (अपने आपै च) स'जां घिरादियां न। माल-बच्छा घंरै गी 
परतोआ करदा ऐ पवखरु बी अपने-अपने आहलड़ें च परतोआ 
करदे न (हौका भरियै) तेरा बी कोई आलड़ा है मूरतू? कोई 
बी नेई, कुन्न लोड़ ऐ तेरी? कोई बी नेई। कु'न दिये आहले 
घर तुको बलगा दाय केह्‌ करां कु'त्थे जां-उफ्फ-अज्ज 15 
दिन होई गे न बाबू तुकी गेदे... अड़ेआ तूं ते गलाया हा जे 
द'ऊं दिनें च गै परतोई औगा। (रुन्हाकी जन) पर तूं नेई 
आया। रोज कै इस टिब्बे पर बेहिये गड्डिये गी दिक्खनीं 
जेहड़ी औंदी ऐ ते झमाका देइयै चली जंदी... बाबू तेरी 
गड्डिये दा बच्चू बी ते इत्थै पेदा ऐ... तुकी नुहाड़ा बी चेता 
नेई... पर... तूं की नेई आया (फुट्टी-फुट्टी रोंदी ऐ) जेकर 
तूं नेहा परतोना तां मिकी झूठे लारे कैहं दित्ते-तूं झूठा हा... 
पर अड़ेआ तेरी नुहार झूठी नेई ही बाबू... आई जा बाबू नेई 
तां मूरतू बलि दा बकरू बनी जाग... 


मंगल : (शराबी लैहजा) हा... हा... हा... औंसियां पा करदी ऐ... 
बल्लें-बल्लें... ओ मूरतू जेहदे ख्यालें चेत्तें च बैठी दी ऐं 

नां-उसी तेरा चित-चेत्ता नेई (हिचकी औंदी ऐ) कुतै मरी- 
खपी गेआ होना.. ते इक अस आं जेहड़े हर बेल्लै तेरे रस्ते 
च अक्खीं बछाइयै बैठे दे आं-ते शैहरी बाबू चार दिन मौज 
मेले करियै उड्डन छूं होई गेआ- 

मूरतू : (कड़्कदी बाज) मंगल सोची-समझियै गल्ल करा कर-बानू 
दे बारे च इ'यां नेई गलाऽ- 

मंगल : मंगल कदें बी बेसोचियां गल्लां नेई करदा-मर-तू-ऊ झिगड़ा 
बगदा पानी कदें बी उप्पर नेई औंदा। चेता रक्खेआं मिकी। 
बाबू दा खैहड़ा छोड़-ते अपने मना गी पत्थंरै साहीं बना$- 


मूरतू : तूं ते मड़ा शैहरी पत्थर दिक्खे दे नां। जिसलै इ नें प्हाड़ें दी 
छातियै कुप्पड़ फटदे न तां उन्दे चा ठंडा ते मिटूठा पानी 

- निकलदा- 
सैन्तू : (सोटी दी टक-टक खंघदा) ... मूरतू मंगल ठीक गलाऽ दा 


ऐ धीऐ। अस अज्ज न्हाड़े देनदान बी आं। अज्ज दऊ॑ म्हीने 
होई गे न बाबू गी गेदे। ओहदा कोई सुखसांद नेई आया। 
सत बर्त बी तूं रक्खे देवते दे। होर किन्ना चिर दिक्खना। 
पुत्तरा मेरी गल्ल मन्न। मेरे फन्द छड़ाई लै। नेई तां मंगल 
इ'यां कै लेई जाग। तेरा ब्याह करी लौं अपने हत्थैं तां अ'ऊं 
बी सुरखुरु होई जागा... जिद्द छोड़ शैहरी बाबू ते नेई औना 
ते मंगलै दी रकम बी नेई चुकान होनी असें 


मूरतू ` : बापू... ओह्‌ की नेई आया? 
सैन्तू : एह्‌ शैहरी लोक इ'यै जेह्‌ कै होंदे आखदे किश ते करदे 


किश बड्डे लोकें दा केह भरोसा। (बांहू फड्दा) उट्ठ चल 
धीए बड्डलै दा किश बी जातै च नेई पाया तोह (मूरतू दे 
रोने दी बाज) 

मूरतू : अच्छा बापू (अपने आपै च) आत्मा मरी गेदे ऐ ते लोथ 
बाकी ऐ भामें मंगलै गी सौंप ते भामें डड्डलै दा रलकाई 

सैन्तू 


मंगल 


मूरतू 


मंगल 


मूरतू 


मंगल 


RT 


CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


: कनेहियां कसगनियां गल्लां करा करनी एं भोलिये 


(बाजें दी बाजै च मूरतू दे डस्कहोरे) 
( दक्ख परिवर्तन ) 


: (ताश खेढा दा मंगल दोस्त यारें च ते शराने दा दौर ते बच्ची 


दे रोने दी बाज...) मूरतू....मूरतू....मूरतू. 


: (घबराई दी) केह्‌ गल्ल ऐ...अज्ज इन्ने दिनें परैन्त घर आया 


एं फीरी लगा दारू पीन...तूं मड़ा मेरे पिंडे उप्पर हत्थ लाइयै 
गलाया हा सगन्ध खाद्धी ही जे हून बोतली गी हत्थ नेई 
लागा...ते अज ही 


: चल सा - ली... ये....अज्ज दऊं ब'रे होई गे न तेरी - टर 


- रर सुनदे...तूं कु'न होन्नी मिकी ठाकने आहूली ? अस 
YA आं तां मौज करनेआं। तेरे बब्ब्रै दी कमाई दी थोहड़ी 
YA आं (हत्थ पकड्दा ते लेई जंदा उस चौकड़ी च) A- 
लै थोहड़ी सारी...तूं बी पी लै दिक्ख कि'यां सुरगै दे झूटे 
AR न। लै...लै...लै डिग्गी पौंदा ऐ- 


: (घाबरी दी) परे सुट्ट एह जैहर...में इत्थुआं चली जाङ 


(रोंदी ऐ) में...में तेरे कोल नेई रोहना। में-में अपने बापू 
कोल उठी जाङ। (सारे दोस्त हसदे न) 
(WA दा म्हौल) 


: सा...लीए,..बापू ते उस्सै दिन मरी गेआ हा तेरा जिस रोज 


उस मेरे शा सत्त बीहां मुल्ल बट्टेआ हा तेरा। हुन तूं मेरी 
खरीदी दी त्रीमत एं ते हून तूं उत्थै जागी जित्यै मैं भेजङ। 
तूं उ'ऐ करगी जो में आखगा। तेरे बापू ने सत्त बीहां कमाया 
ते में तेरी धीऽ समेत पन्द्रा बीहां कमागा....हा-हा-हा 


: (कड्कदी) मंगल तूं सराबै च केह्‌-केह्‌ बका करनां,...त- 


तूं मेरा ते मेरी धीऊ दा मोल्ल करणा...मेरा सौ...दा करगा। 
84 . 


WA AA 


इक्क बारी तूं मेरा बागडू, जुआडेआ मेरी हीखियें-आसें दे 
दीए स्हाले। हून मेरा धर्म भ्रश्ट करनां। मिकी नरकै च 
सु'ट्टना फही...फुट्टियै रोंदी ऐ। 

मंगल : बल्लै-बल्लै साली .सवित्री। मिकी नरक-सुरग दस्सन लगी 
TA गेआ तेरा ओह्‌ शैहरी यार जेहड़ा चार दिन मौज मेले 
करियै उङ्डरी Ñan.. pt... p 


मूरतू : खबरदार जे तूं बाबू दा नांऽ लेआ...तुकी किन्ने बारी गलाया 
जे ओह्‌। मेरे लेई गंगा जली साहीं हा (बच्ची दे रोने दी 
बाज) मड़ा सोच इस गिल्लुऐ दा ते सोच एह ते तेरा अपना 
खून ऐ। एहदे उप्पर केह असर पौग। सराबै जुए दी चौकड़ी 
लाई रक्खना घरै च, भांति-भांति दे लोक घर औंदे न- केह्‌ 
बनग इस घरै दा मेरे परमेसरा...मेरी इस बच्ची दा केह 


बनग ? 

मंगल : चल गेङ्डी हो (मारंदा ऐ-बालें दा फगड्दा ऐ मूरतू छड़ांदी 
ऐ ते रोंदी ऐ) 

मूरतू : पापिया नेई रौहना तेरे कोल में ...में चली जागी तेरे इस नरकै 


चा...इक घड़ी नेई रौहून लगी में। उस नीले अम्बरै हेठ कुतै 
ते जगह होग कै नां (जान लगदी ऐ) (कुड़ी दे रोने दी 
बाज) इस झूठ फरेब दे सौदेबाजी कोला दूर...दूर कुतै ते 
l R होग कै नां... 

मंगल : सीस मैहलें च - बाहर बी ते घर...बी...छड़ा प्यार के प्यार 
(हिचकी) (रस्ता रोकदा) सुन में तुकी खरीदे दा ऐ ते कन्न 
खोढ़िय सुनी लै जे खरीदी दी चीज़ खरीदने आहले दी कै 
होंदी ऐ - भामें ...उसी बेचां ते भामें रक्खां, यार नमां लैना 
तां अ'ऊं लेई देड़ तुकी पर पैसा बट्टिये। 
(दरवाजा खु'लदा ऐ ते दुए आदमी दी बाज) 

दीनू : मंगल किश होश कर यरा....भावी गी केह-केह बको जा 

मंगल 
दीनू 


मंगल 
मूरतू 


दीनू 


RT 


दीनू 


भूरतू 


दीनू 


करानां। भाबी ठीक गला5 करदी ऐ-शराब पीऐ घरे च 
बकड़्बास नेई करदे। 


: ओए। तूं कु'न हुननां...कुत्थुआं दा जम्मी पेआ एहदा नमां यार 


तरफदारी करने आहूला... 


: मंगल शराब पीऐ सब किश भुलली गेआं तूं। किसी पछानदा 


नेई जे में तेरा मित्तर दीनू आं...दीनानाथ 


: में अपनी लालपरी...छुट्ट...कुसै गी नेई पछानदा- 
: (जान लगदी ऐ) लै पापिया सांभ अपनी श्रिस्ती घर। जीन्दे 


जी में परतोन नेई लगी इस नरकै च- 


: सबर कर भाबी...में छोड़ी औंग तुसेंगी तुस्हाड़े बापू कोल। 


एह. आदमी नेई राक्षस ऐ। अपनी धीऊ दा बी ख्याल नेई 
जिसी। साढ़े कनै गलांदा ऐ जे एह कुड़ी कुसै शैहरी बाबू 
दा पाप ऐ। चलो में अपनी गड्डी उप्पर लेई चलां, में उस्सै 
पास्सै फेरा लान जननां आं- 


(गङ्डी दी बाज) 


: (डुस्कदी डुस्कदी) म्हाड़ा कोई घर नेई, ग्रां-बापू किश नेई, 


अज म्हाड़ी अम्बड़ी बापू जींदा होंदा तां म्हाड़ा सौदा इस 
राशकै कन्नै थोह्‌ड़ा करदा। 


: अत्थरूं पूंझी लैओ ते चलो - 


(गड्डी दा प्हाड़ी सफर) 


: एह्‌ तुसी गड्डी कु'त्थें ले आए ओ। ग्रा दी शिड़क ते 


पारली भेट्ठा ऐ- एह शिड़क ते ओप्परले प्हाड़ें बसन्तगढ़ै 
गी जा करदी ऐ...तुसी भुलली गे ओ भाऊ जी 
(चानचक्क ब्रेक लगदी Ù) 


: अऊ किश नेई भुल्ला...हत्थ पकड्दा ऐ....ते न्हेरे च लेई 


चलदा ऐ....। बोतल कढदा ते शराब पींदा ऐ। 

दीनू : पर हून तूं सब किश भुलली जा। घर-बाहर, चाचू बापू ते 
शैहरी बाबू-तेरा एह रूप, लट लट बलदियें अक्खीं मिकी 
केई चिरै दा बतेरी ओड़े दा हा। 

मूरतू : ए-ए...बतोई ते नेई गेआ तूं भाऊ....ए...तूं केह आखा करनां। 

तूं ते मिकी उस राशके कोला बचाई लेआया हा तूं ते मिकी 

ग्रां छोडन चलेआ हा...में ते नेई सा गलाया तुको तूं ते 
आपूं....लेई आया हा मिकी। 

दीनू : ओह्‌ सब ड्रामा हा भोलिये। मंगल ने सतत्तें बीहें कनै 
खरीदेआ हा ते में तेहरें बीहें। तेरा सौदा होई चुके दा तेरा 
ते तेरी धीऊ दा तुस दमें मेरी खरीद ओ...चल अगड़ी हो 
सिद्धे चालली, नेई तां मिकी होर बी तरीके औंदे न। 


मूरतू : (RA) में...रा...सौ...दा कीता मंगल ने। मेरी धीऽ दा मुल्ल 
बट्टेआ काफरै...अपने मित्तरै अग्गे... 

दीनू : (बांह पकड्दा) शुकर कर में खरीदेआ, नेई तां ओह्‌ तुकी 
FÀ बजारै च चलेआ हा कोठे उप्पर बेचन में खरीदी लेआ- 
मखां अपनी त्रीमत बनाई रखगा। बड्डी आई दीन धर्म 
आहली सुनेआ pÀ YA बाबू कन्नै हा तेरा अखमटक्का- 
बड़ियां लम्मियां-2 भाखां सुनांदी ही। हून अस सुनगे। 
खरीददारी दी दुनियां च कोई कुसै दा मित्तर नेई मूरखे। कल 
मंगल हा तेरा मालक, अज में दीनू दीनानाथ ते मेरी खरीदी 
दी त्रीमत... 

मूरतू : (अपने आपै च होश गुआचे) कोई धरम नेई रेहा...सभनें दी 
अक्खियें दा पानी कि'यां सुक्की गेआ...हे परमेसरा, ...तूं मेरे 
लेख च इ'यै लिखेआ हा जे बिकना ते बिकदे कै जाना। हून 
मेरी धीऽ बी बिकी गेई। बाबू गलांदा हा जे जुग बदली गेआ 
(मरी दी बाज) राशक कै राक्षक चबवखै राशकश, बापू, 
मंगल, दीनू, बाबू सब्भै राशक। 

दीनू : राक्षस नेई...दीनू...दीनानाथ नांऽ ऐ मेरा तेरा घरेआला तेरा 
मालक 


मूरतू : (तमशियै) तूं राशक नेई बड्डा भगेआड़ चोर चक्का ...खबरदार 
जे तूं मिकी हत्थ लाया...(पिच्छें हटदी ऐ) पापिया मूरती इक 
बारी बिकी ही...ते निकी दी मूरती बार-बार नेई बिकदी 
पापिया...मंगलै गी सनाई ओड़ेआं जे मूरतू मरी जाग पर दूई 
बारी नेई बिकन लगी....जन्दरा त्रुट्टी जा तां चाबी बेकार होई 
जंदी 


(चींख ani ऐ) मूरतू ने छाल मारी दित्ती) 
(MAA ऐन्ड) 

(दक्ख परिवर्तन) 

(डाक्टर प्रकाश ते चन्द्रसेन बैठे दे न) 


डा. प्रकाश : (अपने आपै च) कुतै उ'ऐ चीख ते नेई इसदे मना च गेदी 
जेहड़ी दिलै ते दिमागै च घर करी गेदी ऐ। 

चन्द्रसेन : इस घटना गी घरे दे अज 12 बरे होई गेदे न। मेरी मां बमार 
ही। जिसलै में घरै गी परतोआ हा। पर मां कन्नै मलाटी नेई 
होई सको मां मरी गेदी ही। में दाह संस्कार दीः रस्म पूरी 
कोती। हरिद्वार चली गेआ। बापसी पर मेरा एक्सीडेंट होई 
गेआ। 6 म्हीने बिस्तरे उप्पर पेआ रेहा। मेरी लत्त त्रुट्टी गेई। 
पलस्तर चढ़े दा हा, मूरतू दे चाचे गी चिट्ठियां बी लिखियां 
पर कोई परता नेई आया। ट्रांसफर होई गेई। जिसलै में उत्थै 
गेआ तां सब किश मुक्की गेदा हा। सारी खेढ खत्म। मंगल 
उसी शहर लेई गेदा हा। मिकी किश डर बी लग्गा, के मंदरे 
दी मूती साहीं मूरतू कुते कोठे दी शोभा नेई बनी जा मंगल 
बड़ा गै खतरनाक आदमी ऐ- पता नेई किन्ने जुर्म करै उस 
AYA उप्पर....बस इ'यां गल्लां सोची-सोचियै मिकी धड़की 
शुरू होई गेई नींदर नेई औंदी ही। फही सालें द'ऊं सालें बाद 

में उत्यै गेआ....सोचेआ इक बारी मूरतू कन्नै झत्त होई जा। 
खबरे बापू गी अपने ग्रां मिलन आवै। पर नेईं...मिली। में 
अस्त व्यस्त सुखने दिखदा रौंहदा। इक दिन में इक सर्वे पार्टी 
FA उ'नें प्हाड़ें पर गेआ तां मूरतू दे ग्रां पुज्जा तां दिकखेआ 
मूरतू दी चिखा बला करदी ही...में चुपचाप बलदी चिखा गी 
दिक्खा करदा हा। चिखा दी इक-इक चंगैड़ी मिकी पुच्छा 
दी ही क मूरतू की मोई ? सूंकदियां चीढ़ां ते चीढ़ें दी सां- 
सां मिकी पुछदी तूं की नेई आया ? मूरतू की मोई-ओह ्‌ ग्रां 
दी शोभा ही, प्हाड़ें दा गौरव ही। चौनें पास्सै धारां सैहकै 
. दियां हियां। मिकी कोहै दियां हियां। बर्फीली बाऽ मिकी 
पुच्छा दी ....तूं को नेई आया। 
डा. प्रकाश : चन्द्र....एह्‌ उ'ऐ सां-सां करदी बा तेरे दमागै च बेही गेदी 
ए तूं इक गल्ल कर व्याह. करी लै 
चन्द्रसेन : (झूठा हासा) में ते बाजा बजदा नेई सुनी सकदा। मूरतू दे 
मरने दे बाद हर खुशी ने मेरे शा मूंहू मोड़ी लेआ। 
डा. प्रकाश : तेरे दुखै दी कोई दोआऽ नेई मेरे कोल 
चन्द्रसेन : हून दुआई दी लोड़ बी नेई ऐ डाक्टर (आह) तूं मेरे बचपने 
दा दोस्त हा...तूं सब किश पुच्छियै मन हौला करी ओड़ेआ 
मिगी हून किश बी चाह नेई ऐ मना च। 
डा. प्रकाश : शुक्र ऐ क तूं मिकी इस काबल ते समझेआ। होर सुन इक 
गल्ल मना चा कड्ढी ओड़ क तूं मूरतू दा गुनाहगार एं। 
चन्द्रसेन : नेई प्रकाश....में उसदे कनै वादा कोता हा क में तुको 
बिकन नेई देन लगा। एह गल्ल नेई जे उसदा ब्याह होई 
गेआ। दुख इस गल्ला दा जे उस मसूम भोली-भाली कुड़ी 
दी हत्या होई ऐ...ते में गुनाहगार हा...जिसले में घरै गी 
परतोआ तां नुहाड़ियें गवै आंगर मसूम अक्खियें च इक मेद 
ही, हीखी ही जे में उसदे कम्म औगा-पैहूले ते में ओहदी 

धैंथियां गै सुनदा रौंहदा उसदा भोलापन दिखदा...पर जिसले 

उसने गलाया जे ओह्‌ राक्षस आई गेआ मिकी खरीदने 
आहला-तां मेरी आत्मा ने मिकी झनकोरेआ जे पाप नेईं होन 
देआं...पर...नेई उ'ऐ पाप होई गेआ। 

डा. प्रकाश : अच्छा तूं मेरे PA इक वादा कर। जो में गलाया उसी मन्नी 
लैगा सिर्फ इक गल्ल .... 

चन्द्रसेन : हां - दस्स...केह्‌ ? 

डा. प्रकाश : चल तूं मिकी JA पहाड़ें उप्पर लेई चल। इयां ते अस 
छुट्टियां बतान जाने दी सलाह करा दे हे। सै चल हून अस 
उ'नें प्हाड़े उप्पर गे चलने आं। जित्थै मूरतू रौंहदी ही। 

चन्द्रसेन : (हौका) उने प्हाड़ें च हून किश बी नेई रेहा....सब किश 
सुनना सुनना : उत्थै प्हाड्यां सैहका दियां न डाक्टर। ओह्‌ 
देआर ते चीद़ां...उन्दी सां-सां मिकी इत्थै बी साह नेई लेन 
देन लगियां ....नेई....नेई...में उत्थै नेई जाई सकदा। 

डा. प्रकाश : जरा किश नां किश ते होग गै तां...चल खबरे कोई सैहकदी 
धार मेरे दोस्तै दी साहू बनी जाऽ...ते तुकी खबरे नमीं जिन्दगी 
मिली जाऽ प्लीज़ मेरी खातिर इक बारी मिकी लेई चल 
उत्थै 
(इक्क परिवर्तन) 
(चिड्यिं दा झुरमुट...मोरें दी कू-कू...प्हाड़ें दी बाजां...चीढ़ें 
दी सां-सां-सूकां) 

डा. प्रकाश : कनेहा संसार ऐ इ'ने प्हाड़े दा चीढ़ें दे द्रख्त, कलकल करदे 
दरिया दी बाज झरने, दा गीत...मड़ा एह्‌ दरख्त देआरे दे इ'यां 
सेही होंदे न जि'यां कोई महाऋषि तपस्या करा दे होन-ओ 
Raa चन्द्र....दूई भेट्ठा कोई-कोई टामां-टामां घर लभदा 
ìi 


mAT ë ते घरै कनै-कन्तै घर हा - दूई भेट्ठा डाक बंगला कन्नै गै 

डा. प्रकाश 


चन्द्रसेन 


डा. प्रकाश ' 


चन्द्रसेन 


डा. प्रकाश 


चन्द्रसेन 
डा. प्रकाश 


चन्द्रसेन 


इक हट यानि टपरू नेई नेई इक मंदर ते मंदरे अंदर रौंहदी 
ही मूरती (ओह) मूरतू...चल डाक्टर चल परतोई चल। मेरे 
कोला हून नेई चलोंदा। 


: नेई तुकी चलना पौग...मेरी खातिर....ओह. उस मंदरै तकर 


नेई। 


: डाक्टर मंदरे च हून किश बी नेई ऐ...प्रकाश यरा तूं मेरे पर 


Ya कर...चल परतोई चल 


: चुप्प...तूं मेरे कन्नै वादा कीता हा, चेता ऐ नां 


(साह चढ़े दा) 


: मेरा साह फुल्ला दा....दिक्ख...मेरा गला सुक्का करदा...दिक्ख 


डाक्टर मेरी धड़की किन्नी बधी गेई। दिक मेरी नाड़ी दिक्ख 
हां...(खंघ हफी जंदा) मिकी त्रेह्‌ लग्गी दी ऐ...-प...प...पानी... 


: उफ़ किश नेई चन्द्र होश कर कमजोरी ऐ। जरा किन्न दिनें 


दा सुत्ते दा नेई इस लेई। घबरा नेई पानी में तुकी 'लेआन्नी 
दिन्नां। ओह्‌ दिक्‍्ख....सामने घर लब्भा दा ऐ। 


: खंघ...साह्‌ -दी बाज... 
: अच्छा तूं इत्यै बूह्टे हेठ अराम कर में आपूं पानी लेई 


aai.. q बिन्द बलग- 


: (पत्थरै उप्पर aie रविखयै बिन्द लेटदा) उफ इयं सेही 


होंदा जे जिन्दुऐ दी स'ज घिरी आई ऐ। आखरी सफर....बस | 
जिन्दगी दी आखरी पड़ांऽ...एह. केह. होई गेआ मिकी एहू 
गल्ल नेई जे में जीना नेई चांहदा हा। किन्ने बारी जीने दा 
जतन बी कीता। ब्याह करने दी बी सोची पर मना गौ किश 
नेई जचेआ....मूरतू दी मौत मेरा साहू बनी गेई। मेरी अक्खीं 
अग्गें बार-बार खड़ोइयै पुछदी। बाबू....तूं उ'ऐ निकलेआ। 
उफ़ किन्ना थक्की गेआ Ñ.. PÈ इ नें प्हाड़ें उप्पर मूरतू कनै 
किन्ना पैंडा करदा हा....पर इ'ें प्हाड़ें अज मिको की 


91 
७ ०-0. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


सद्देआ...एह्‌ केहड़ी ताकत मिकी लेई आई ऐ...कुतै...मूरतू 
दी रूह...ते नेई-(अक्खीं बंद करियै लेटे दा) (पंजेबें दी 
बाज) छुन...छुन...छुन इक निक्की जेही कुड़ी छुन-छुन 
करदी आवा दी हत्थे च पानियै दा लोटा) 

कुड़ी : पानी कुस पीनां ऐ बाबू जी (प्हाड़ी बोल्ली) इत्थै ते कोई 
बी नेई लब्भा दा... 

डा. प्रकाश : (पिच्छुआं औंदा) आ लेई आ...एह्‌ मेरा दोस्त ऐ इसी पलाना 
पानी 


कुड़ी : पर बाबू जी पानी कि'यां पीगेओ...छम्बा कै पीओ...एह बाबू 
छम्बा लाओ ते पानी पीओ.... 


(चन्द्र हत्यै दी बुक्क बनाई पानी पींदा ऐ) (हसदी ऐ) ...पानी 
ते ख'ल्ल पोआ दा... 

चन्द्रसेन : किन्नी प्यारी बच्ची ऐ, हां पलाऽ पानी मिकी....छम्बै पानी 
पीने दी आदत ऐ मिकी...छम्बे कै पानी पींदा हा में इत्थै 


कुड़ी : लैओ....(पानी ख'ल्ल पौंदा ऐ) इत्थै कूथे ? (हसदी Ù) 
. पानी ते ख'ल्ल पौवा दा बाबू...ए टऊ होए दा केह दिक्खी 

जा नां मिकी... 

चन्दसेन : मूरतू....मू र तू 
कुड़ी : (हसदी) मूरतू तां म्हाड़ी अम्मा ही बाबू। म्हाड़ी अम्मा हून 


ओप्पर परमेसरा कोल उठी गेदी ऐ - अ'ऊं धरमू 
चन्द्रसेन : केह्‌ - नांऽ दस्सेआ - तूं 


कुड़ी : धरमू...धरमू ऐ म्हाडा नांऽ...अच्छा बाबू अ'ऊ चलनी 
आं...पारली धारा...डंगर लान जाना में 


सैन्तू : (मर्दाना बाज) धर- मू...धरमू....ऊ...ऊ (बाज कोल औंदी 
- ऐ) धरमू...ओ धरमू... 


सोटें दी टक-टक-इक जागतै नै नुहाड़ी बांह पकड़ी दी... 

डा. प्रकाश 


सैन्तू 


चन्द्रसेन 


सैन्तू 


चन्द्रसेन 
सैन्तू 


चन्द्रसेन 


सैन्तू 


कुताहीं... एं.... तू... धरमू... 


: अस शैहरा दा आए देआं मेरा दोस्त बमार ऐ...इसी पानी 


पलाना हा....में लेई आया हा इस कुड़ी गी इत्यै असें गी त्रेह्‌ 
लग्गी दी ही 


: (गुस्से च) शैहरी बाबूएं दी त्रेह बी भाखी ऐ मिको ते इन्दी 


भुक्ख बी...कु'न ओ तुस ? 


: मिकी पछातां चाचू....में उ'ऐ सरबा करने आहला बाबू आं 


जिसी तूं देसी चाह पलांदा होंदा हा नां। पर नेई पछांता होना। 
मंगल Sat गी ते पछान्नी लेआ हा नां बड़े तौले जिसी मूरती 
बेची ही 


: कु'न...ओ...तुस...मिकी किश नेई लभदा ब उस पापियै दा 


नांऽ नेई लैओ बाबू जी 


: हां-हां मूरती खरीदने आहला पापी जां बेचने आहूला 
: तुसेंगी कि'यां पता जे मूरतू दा सौदा कौता हा....( रोंदे होई) 


अपनी धीऽ...दा...अपने इ'नें हत्थें मूरती मारी दित्ती 


: हां-हां तूं मूरतू नेई बेची उसदा रूप, ओहदी पत, ओहदियां 


आसां - हीखियां बेचियां (कुड़ो आहले पासै दिक्खियै) पर 
एह कु'न ऐ ? मूरती दी बच्ची...इसने बी उ'ऐ रूप, उ'ऐ रंग 
नकश लाए न हुन एहदा किन्ता मोल्ल लैना चाचू! बोल...बोल 
हजार दौं-त्रै बोल किन्ना पैसा लोड़चदा ऐ। दस्स में दिन्नां। 
अज्ज अ'ऊं खरीदनां इसी (झंझोड़दा) अ'ऊं दिन्नां पैसा... 


: बस करो बाबू जी...इक बारी पाप कौता हा....ओहदा फल 


पाई लेआ - मूरतू दी हत्या लग्गी मिकी....अ'ऊं अन्ना होई 
गेआ आं। चित्तरै कोला डरदा ख'ल्ल ड्डिडलै च डिग्गी 
पेआ हा। बची तां गेआ पर नजर चली गेई। न्हेर साई दा 
हून कदें बी एहू कम्म नेई करगा...प्राहचित करगा...सारी 
उम्र... 

चन्द्रसेन : सैन्तू...अज्ञ में तेरे कोला किश मंगनां। एह मूरती दी कुड़ी 
मिगी देई ओड़. में उसी पढ़ागा लखागा कुतै किश बनागा 
ते कुसै रसदे-बसदे घर ब्याह करगा....मेरा बी प्राहचित होई 
जाग..:मूरत गी ते नेई बचाई सकेआ....पर इक होर मूरती नेई 
बिकै। मेरी बड़ी जमीन जैदाद ऐ...एह कुड़ी मिकी देई दे 
चाचू...में तेरे अग्गें झोली अङ्डनां...तूं जे किश मंगना में 
देङ तुकी...पर एह नेआमत मेरी झोली च पाई दे... 

सैन्तू : चुप्प... 


धरमू : नेई बापू में शैहर नेई जाना....म्हाड़ी अम्मा बी शैहर कै गेई 
सैन्तू : अच्छा बाबू जी 
धरमू : बापू में तुगी छोड़िये कुतै नेई जाना-तुगी ढोड्डा कु'न पकाई 


देग...डोर-डंगर धारा कु'न लाने जाना ? नेई....बापू...नेई...बापू 
डा. प्रकाश : कुड़ये...तेरे बापू गी बी शेहर लेई चलगे, सैन्तू...अ'ऊं....डाक्टर 
, आं....में तेरी अक्खियें गी रोशनी देगा तेरियां अकखीं बनागा। 
तुस A चलो... 
चन्द्रसेन : चाचू-शैहर बड़ी बड्डी कोठी ऐ मेरी। तूं उसदी चोकीदारी 
करेआं...ते धरमू...पढ़ग 
सैन्तू : सच्चें कै शैहरे दे लोक बड्डे-बड्डे होंदे न बड्डे लोंके दी 
सोच बी बङ्डी होंदी ऐ...मेरी अक्खियें दा न्हेर दूर 
करङन...धन्न एं प्रभु 
(आखरी दक्ख) 


सैन्तू : (डाक्टर ते चन्द्र दे पैरें ढेई पौंदा...) मिकी माफ करेओ 
परमेशरो...अ'ऊ केह-केह्‌ गलाया तुसें गी ...चलो...बाबू जी 
ओप्पर ढोङ्डा खाओ ते देसी चाह पीओ कल चलगे.... 

कमें दा लेखा 

पात्तर : 

T प्रकाश - 45 बरे (सागर) 

Dy सुशीला - 40 R (नीलम) 

za जॉनी - 14-15 बरे कांता का बेटा 

4. संजना - 12-13 बरे (भावना) 

5. शंकर - 45 बरे वियोगी 

6. शंभू - 45 बरे वरयाम सम्राट 
Locations : 

1. प्रकाश का घर 

दिन भी/रात भी 

2. पटाखा मारकिट 

3. ताश खेलने वालों का कोना 

4. खिलोनों की दुकानें ; 


सांऽ-सांऽ करदी न्हा चला दी ऐ। डूंहगी सोचें च डुब्बी दी शान्ति दी 
बेचैनी गी दूना करी जा करदी. ऐ। 

अपने आपै च। कर्म कीते हे में ? सिरे उप्परा मालक नेई रेहा इक्क जागत 
ऐ सैह ओहदे रंग-ढंग दिक्खो, बनेत्थे बैलै साहीँ जिद्धर मूंह औंदा टुरी पौंदा। 
उस कदें नेई सोचेआ जे मां कि'यां निपता करी-करी गुजारा करा करदी ऐ, 
FA ऐ ? है उसी पता जे अंदर खाने गी किश है नेई ? 

रक...रक...टक...लैओ आई गे ते शैहजादे साहब... 

कुंती 
शांति 


कुंती 
शांति 


कुंती 


शांति 


कुंती 
शांति 
कुंती 


आई...आई...आई (दरवाजा खोहूलदी ऐ) 


: कोहदा इन्तजार करा करनी ऐं. ...शान्ति ? 
: कुंती होर कु'न ऐ, जिसदा इन्तजार करना ऐ ? दिक्खनी आं 


इक्क ते मिकी छोड्यि परलोक उठी गेआ : दूआ उसदी 
नशानी ऐ, जेहड़ी साम्भी साम्भी रकखी दी ऐ। उसदा औंदे 
दा मूंह्‌ दिकखनी आ-जदें दी पिट्ठ-मेरी ते अकखी रस्ते नाप 
fai गै रेही जादियां न उमर निकली गेई हे परमात्मा कमें 
दा फल ऐ सैह भौगियै गै मुक्कना। 


: सच्च गलान्नी ऐं ...कर्म भौगियै गै मुकदे न। 
: सूक सुट्टिये अपनी इज्जत-आबरू गी बचाइयै रक्खेआ अपने 


खानदानै दा ais नीमा नेई होन दित्ता- 


: इ'ये ते तूं गलती कीती....जिसलै तेरा साई नेई रेहा अदूं तूं 


किन्नी शैल जुआन ही अज बी ऐं...परमात्मा ने तुगी त्रिम्बें- 
EA घड़े दा हा। केई मनचले तेरे उप्पर मरदे हे तुगी आसरा 
देने लेई त्यार हे पर तूं कुसै गी घा नेई पाया उस बेल्लै कुसै 
दा हत्थ थ'म्मे दा होंदा तां अज तुगी रुट्टी दे ज'बके नेई 
लगदे। 


: केह्‌ करदी इक्कै किश नशानी ही घंरैआहले दी...उसी कुतै 


आंच नेई आवे...सैह अपना सब किश कुर्बान करी दित्ता 
उसदे उप्पर। बाकी सब्भै मरद हवस दे पुजारी बझोदें हे। 
स्हारा देने आहूला कोई नेई हा लभदा। 


: भेने सारे मर्द इक्कै जनेह्‌ नेई होंदे। 
: नेई कुंती...मदें दी फितरत इक्कै जनेही होंदी हर जगह्‌। 
: कियां भुल्ली गेई तूं बाँके गी...जेहड़ा कुआरे होंदे दा दीवाना 


है तेरा अजें तगर तेरे लेई उसने ब्याह गै नेई कीता...तेरे 
घरैआले दे मरने परैंत्त बी उस सोचेआ तूं खबरे किश सोचदी 
उसदे बारे च...पर तूं उसी घा गै नेई पाया-ते नां गै उसने 

हिम्मत कीतौ...एह्‌ हुंदौ सच्ची चाह- 

शांति : अपना पतिव्रत धर्म गै पालदी रेही क मेरा जागत नेई कुतै 
बिगड़ी जाऽ...ओहदे उप्पर केह असर पौग - जेहड़ा मेरे 
बुढ़ापे दा सहारा ऐ...मेरा कृष्णु नेई हौंदा तां खबरे मैं मरी गेदी 
होंदी...पर सोचनी जे मेरी गेदी तां अज्ज एह दिन ते नेई 
दिखना पौंदा ....(रोई पौंदी Ù) 


कुंती : शांति...हौसला रक्ख...तूं किश घुट्टी-घुट्टी दी को एँ 
अज्ज केह्‌ गल्ल? 

शांति : केह हौसलां रकखां कुंती...तेरे कोला किश नेई छप्मे गुज्झे 
दा... 
'ते फुट्टी-फुटूटी रोंदी ऐ ? 

कुंती : पर होआ केह्‌? 

शांति : उ'ऐ जेहड़ा नेई होना चाहिदा हा। किशनू ने ग्रां दी इज्जत 


मिट्टी च रोली ओड़ी ऐ। गलांदा जे में रजो कनै ब्याह 
करना। रज्जो बी मेरे कन्नै प्यार करदी ऐ कुंती मिको डर 
लगदा...जेकर शाह्‌ गी पता लग्गग...ताँ केह होग ? 

कुंती : तूं घाबर नेई...ओह्‌ तुगी ऐहमें डरांदा होना। _ 

शांति : (किश कठोर शब्दे कनै) कुंती...अगर उसने ग्रां दी कुड़ी 
ग्रां दी इज्जत उप्पर हत्थ पाया तां मैं उसी नेई छोड़ना लगी 
अ'ऊं भुल्ली जाङ जे ओह मेरा पुत्तर ऐ- 

कुंती : गल्ल सुन...कुतै ओह्‌. तेरा बदला ते नेई लैन लगा...ग्रां च 
आखर एह्‌ गल्ल ते छप्मी गुज्झी नेई जे शाह ने किन्ने हमले 
कीते हे तुकी बरगलाने लेई... 


शांति - नेई...नेई...उसी कुसने सनाया...एह राज ते में छड़ा तेरे कन्ने 
गै सांझा कीता हा- 
कुंती : केह. पता...नेई तां इन्नी हिम्मत नेई कोई करी सकदा जे 

शांति 


शांति 
शाह 
शांति 
शाह 
शांति 
शाह 


शांति 


शाह 


शाह 


कु'त्यै शाहें दी कुड़ी...ते कु'त्थै किशनू...ऐह्‌ मेल गे नेई... 
अच्छा तूं हौसला रक्ख में किश करनी आं...(चली जंदी 


UJI 


: (शांति अपने आपै च) किशनू सच्चे गै शाह्‌ दी कुड़ी गी 


चाहदा ऐ...प्यार करदा ऐ ? ....जां बदला...उसी अपनी 
औकात नेई लभदी...ओह्‌ सोची बी कि'या सकदा : अपने 
घरै दी गरीबी कुसै कोला छप्पी दी नेई। इस्सै गरीबी ने मिगी 
शाह्‌ दे दरवाजे अग्गे खडेरेया हा। ओह्‌ दिन में कि'यां 
भुलली सकनी आं। घर खाने लेई इक दाना नेहा मेरा 5 बरें 
दा किशनू भुवखा बेहोश पेदा हा। 


Scene-changed (Flash Back) दृश्य परिवर्तन 
: शाह जी ...राम सत्त। 
: आओ शांति आओ...लंघी आ अंदर-सना केह्‌ हाल ऐ ?... 
: देआ ऐ थुआढ़ी। 
: बड़े मौके उप्पर आई Ñ| 
: शाह्‌ जी बड़े जरूरी कम्मै लेई आई आं। 
: हुकम कर मोइये....अस KWA आं...तुंदी सेवा लेई ते बैठे 


दे आं। 


: शाह्‌ जी घर खाने गी इक दाना नेई ऐं...मेरा किशनू भुक्खा 


बेहोश पेदा ऐ। मेरी किश मदद करो : मिकी थोहड़ा अनाज 
देई देयो में मजदूरी करियै चुकाई देङ। 


: कनेहियां गल्लां करनी मड़ो : मेरे अग्गें हत्थ की फलानी 


मड़ी कनेह्‌ शैल हत्थ न तेरे....मजदूरी करने लेई नेई बनाए 


परमात्मा ने। कदर कर इ'नें हत्थें दी अपनी जुआनी दी ....इ'यां 
गै बरबाद करने गी लग्गी दी। 


: जिसदी किस्मती च गै वरबादी लिखी दी होए उसने आबाद 

कु'त्यै होना अज्ञ बी बरबाद आं ते कल्ल भी.... 


शाह्‌ : नेई माड़िये बरबाद होन तेरे दुश्मन : असें ते म्हेशां चाहेआ 
क आबाद होएं.... पर तूं .... नेई समझदी। दिक्ख मड़ी.... 
तू असेंगी अबाद करी दे साढ़े सुन्ने दिलै गी आबाद कर....अस . 
तुगी ते तेरा चुल्ल चौका आबाद करी देगे। 


शांति : शाह्‌ जी एह्‌ तुस केह गला5 करा दे ओ। 

शाह : ठीक आखा करना शांति....तूं जुआन ऐं खूबसूरत एं : को 
जुआनी बरबाद करा करनी ऐं। मिगी ते तेरे उप्पर तरस औंदा 
ù मड़िये। 

शांति : बड़ी मेहरबानी शाह्‌ जी, मेरे उप्पर तरस करने लेई....मिगी 


नेहा पता जे तुस इन्ने घटिया बचार रखदे ओ। लोकें दी नजरी 
च ते तुस म्हातमा बनी फिरदे ओ.... 


शाह : ओह्‌ शांति....तूं बी ते मिकी लोकें दी नजरें कनै दिक्ख नां 
में जे किश आखा करनां तेरे भले लेई गै गलाऽ करना। 

शांति : मिगी निं चाहिदा भला....अ'ऊं भुक्खी मरी जाङ पर अपने 
धर्मे पर टिकी रौहूङ। 

शाह : ओ तूं सोचना ऐ जे जागतै गी जांदा रक्खना जां अपनी ऐंड 
कनेही मौरी ऐ तूं ममता दा गला घोटने आली। 

शांति : शाह्‌....मेरा नां शांति ऐं...शांत रौहना बी मिकी गै औंदा....पर 
तुगी अशांत करी जागी अपने धर्म उप्पर टिकी दी रौहूङ। 

शाह : शांति अज नेई तां कल....तूं आपू औना ऐ...इक मां अपने 
बच्चे दा गला नेई घोटी सकदी....(उसदा रस्ता रोकदा ऐ) 

शांति . खबरदार....जे मेरा रस्ता रोकेआ तूं : तूं शांति गी समझेआ 


नेई...-तूं औरतें दी बोल्ली लाना जानदा ऐँ....बेबस मजबूर 
औरतें दी आबरू कनै खिलवाड़ करना, खरीदना ते परोख्त 
करना जानना एऐँ....पर में मरी जाङ पर अपनी इज्जत दी 
ललामी नेई होन देन लगी.... 

शाह्‌ 


शांति 
शाह 


शांति 


शांति 


किशनू 


शांति 
किशनू 


: एह गल्ल ऐ....शाह्‌ ....मिकी चुआले देआ करनी ऐ.....तेरी 


ओकात केह्‌...:दौ कौड़ी तेरा मुल्ल नेई....ते मिकी प्रवचन 
सनान्नी ऐं. (हत्थ फड़दा) छुड़ाऽ अपने आपे गी....अस शाह्‌ 
आं शाह्‌... 


: जोरे दा तमाचा सुटदी ऐ शाह दे. मुहैँ उप्पर ...ते 
: (हक्क-बवका होए दा) .... शांति जे सारे ग्रां च तुगी नेई 


भंडेआ तां मेरा नांऽ बी 


: जां जो करना ऐ सैह कर ....गिल्ला मनुक्ख बरखा शा नेई 


डरदा.... 


(Flash Back) 


: कनेहा हा ओह्‌ दिन काल रात्री ....किननी नीचता उप्पर उतरी 


आया हा ओह्‌ कमीना। चेता औंदा ता सरकंढे उभरी औंदे 
खरा करा दा किशनू....मेरी इज्जत दी ललामी लगा हा 
करन... सारे ग्रा च मेरी हांसोआनी कराई मोऐ नै....खरा करा 
दा किशनू उसदी इज्जत उप्पर हत्थ पा करा दां....पता लग्गे 
ना क सेक कनेहा लगदा... (फ्ही सोचदी ऐ) ....ओह ते 
ठीक ऐ.....पर उसदे कमें दा फल उसदी धी की भोगै... 
(डरदी ऐ) जां बाबा नां किशनू नी इ'यै जनेह्‌ कुकर्म करे 
....एह्‌ शाह्‌ बड़ा खतरनाक ऐ....नां....नां में उसी समझाङी 
क सप्पै दी बमी च हत्थ नेई पाऽ। 

टक-रक-द्रवाजा खोढ़दी ऐ 

शांति....किशनू....तूं ....ते रज्जो....? 


: मां तेरी नूँह....में मंदर च ब्याह करी आयां सिर्फ तेरा 


आशीर्वाद लैन आया हां। 


NI 


४ इसदा नतीजा जानना तूं? 


: मां प्यार करने आहले नतीजे नेई दिखदे ते नां डरदे। 

शांति : अपनी हैसियत भुल्ली गेआ तूं। 

किशनू : प्यार हैसियत गी नेई दिखदा 

शांति : कम से कम इन्ना तां सोचदा जे किन्ने दुख तकलीफें चा 
गुजरी तुगी पालेआ एह दिन दिक्खने आस्तै सारी जिंदगी 
सुआह करी दित्ती तुगी पालदे पोसदे अपनी इज्जत आबरू 
उपर आंच नेई औन दित्ती...ते तूं एह लोऽ लाई ऐ। 


किशनू : प्यार करना कोई पाप नेई मां। 


शांति ` : इसी तूं प्यार आखना....पाप ऐ, तेरे जने गरीब मां दे पुत्तरे 
लेई! एह प्यार नेई! कुसै गरीब गुरबे दी कुड़ी कन्नै प्यार 
करदा पर तूं....चल्लै दी इट्ट चबारै नेई लग्गी सकदी ते 
चबारै दी इट्टै कन्नै सिर गै फट्टदा ऐ। शाह गी पता लग्गा 
तां ओह्‌ तेरा खून पी जाग दसस फ्ही में कुसी अपना पुत्तर 


आखडङ ? 
किशनू : शाह-मेरा किश नेई बगाड़ी सकदा। 
शांति : सारी उमर लोकें दी भांडे माजें टल्ले धोते....तुगी पालेआ क 


कल्लै गी तूं मेरा सहारा बनगा। पर तेरी बदनसीब माऊ दी 
एह किस्मत कृत्थें। पुत्तरा किश नेई बिगड़ेआ जा इस कुड़ी 
गी शाहे दे घर छोड़ी आ। 

किशनू : मां एह बतोई दियां गल्ला नेई कर....तूं बुड्ढी होई गेदी एं। 

शांति : तूं लोकें दियें धियें-भैने गी चुक्की लैआयें....ऐश करें ते तुगी 
मां समझाऽ तां ओह्‌ बतोई गेई ऐ...हत्थ जोड़दी ऐ परमात्मा 
दा वास्ता देई गलान्नी आं....कुड़्यै गी छोड़ी दे.... एह खरा 
नेई बच्चुआ में बड़िया ठौकरां न खाद्धी दियां। जिंदगी दे 
तुआर चढ़ाऽ न RFA दे। चल में तेरे PA चलनी आं। चल 
शाह्‌ दे घर ओहदे दी कुड़ी गी छोड़ी YA आं। 

किशनू : तूं सोचनी जे में तेरे आखने उप्पर कुड़ी गी छोड़ी आवां 
जेहड़ी अपने सारे बंधन त्रोडियै मेरे PA आई ऐ.....गरीबी 

शांति 
किशनू 
शांति 
किशनू 
शांति 


किशनू 
शांति 
किशनू 
शांति 


किशनू 
शांति 


किशनू 


शांति 


अमीरी दे सारे बंधन त्रोड़े न मेरे बास्तै। 


; किशनू शाहें दी कुड्यै गी उंदे घर छोड़ी आ 

: में कुस कीमत उप्पर नेई छोड़ी सकदा.... 

: किशनू....ओऐ....शाह बड़ा जालम ई 

; केह्‌ करग मरोआई देग ? मिकी अपनी जान दी परवाह्‌ नेई। 
: पर मिकी ते परवाह है नां। अपने लहू दी इक इक बूंद देइयै 


पालेआ ऐ तुगी उस लहु दा वास्ता ऐ तुगी जे इस कुड़ी गी 
छोड़ी आ-जेकर तूं मेरा आखा नेई मन्नेआ तां दिकखेआ। 


: केह करी लैगी! तूं ते केह्‌ परमात्मा बी मिकी गलाग तां बी 


नेई छोड्दा- 


: तां पही दफा होई जा...निकली जा मेरे घर दा में उस कुड़ी 


गी अपने घर नेई रखी सकदी। 


: घर....घर तेरा ऐ ? एह कदू दा होआ तेरा....एह घर मेरे बब्बै 


नै बनाया ते इस घर दा असली बारस में हा-में मालक। 


: केह बोल्ला नां होशा है तुगी बोल केह्‌ गला$ करनां। 
: उ'ऐ जेहड़ा तूं सुनेआ। 
: चार पैहें कमान लगा तां ओह्‌ बी दारू च रोहूङन लगी पेआ 


ते बारस बननां ? वाह खूब सिला दित्ता तूं पुत्तरा! नौ म्हीने 
कुक्खै च रक्खेआ ....मेरे दुद्धा दा कर्ज मकाई बैठा मड़ा। 


अज्ञ बगानी कुड़ी कङ्ढियै लेई आया ते घर दा मालक बनन 
लगा। 


: pA च रक्खेआ तां कोई चरज आह्ली गल्ल नेई सब्भे 


कुक्खी च रखदे न। उप्परा कोई नेई डिगदा। अ'ऊं नेई जमदा 
तां लोके तुगी गै संडढ गलाना हा। 


: बस कर...तुगी नशे च होश गै नेई जे तूं केह गलाऽ करना 


प्यार दा PR उतरग तां फ्ही करेआं गल्ल नेई तां शाह्‌ गी 

जिसलै पता लग्गग नां, तेरा सारा नशा तुआरी छोड़ना उसने। 
दिक्ख किशनू....तेरे अग्गे हत्थ जोड़नी जां कुड़ी छोड़ी 
आ....नेईं तां में आपूं जननीं शाह कोल - (जान लगदी Ù) 

किशनू : रस्ता रोकदा ऐ.... 

शांति : रस्ता छोड़ी दे किशनू....जान दे मिगी....तूं ठीक गलान्नां 
जनानी दा घर कुतै बी नेई होंदा : में आपू गै इस घरै च 
नेई रेही सकदी : जित्थें पापै गी शरण देआं करना ऐं। इक 
कुआरी कुड़ी गी घरा कड्ियै लेई आया-में तेरे पापै दी 
भागीदार नेई बनी सकदी। 

किशनू : में कोई पाप नेई कौता। 


शांति : झूठ ....सरासर y.. दी इज्जतै गी हत्थ पाया तूं। 

किशनू : में शिवें दे मंदरै च ब्याह दे फेरे ले न मां व्याहियै लेई आयां 
उसी ओह्‌ बी ओहदी मरजी कन्नै, कोई जोर जबरदस्ती नेई 
ले आया... 

शांति : मिगी नेई पता....पर इस बेल्लै-तूं इसी लेइयै कुतै चली जा। 


शाह्‌ आई जाग तां बोटी-बोटी करी टकाग तेरी....जा....जा 
चली जा : बचुआ में तुगी नेई हत्यै दा गुआना नेई चांहदी ....ओ 
, जा मड़ा ...मेरी नेई तां इस्सै कुड़यै दा बास्ता....(तौलै 
तौलै) सघंद लग्गै तुगी इस्सै कुड्ये दी....जा....चली जा 


इत्थुआं । 
किशनू : कुड़ी गी लेइयै औंदा ऐ...लै मां....में चली जन्नां पर तूं इक 
बारी असें दौने दी शीरवाद दे। 
शांति : दुखी होये दे ....दौनें दे सिरे उप्पर हत्थ रखदी ऐ। ते अपनी 


किस्मतू गी कोसदी ते (रौंदी ऐ) हे परमेसरा रक्षा करेआं 

ऐ केह होआ करा दा ऐ...इक इक घड़ी इस बच्चे गी केहड़े 
हालें पालेआ हा दिक्खी-दिक्खी जींदी रेही इस उमीदां च जे 
कल मेरे दिन फिरी जानै न....ते दिन एह फिरे जे घरै च 

रौंहदा जागत जिसगी जदें दी पिट्ठ ते औंदे दा मूंह दिकखी- 
दिक्खी जींदी ही ते अज इस ब'र दी बरखा च घरै कड्ढी 
बैठी, जेहड़ा गलांदा हा जे मेरा घर ऐ, मेरे बापू दा घर ऐ 
ते उस्सै घर चा। अ'ऊं कड्ढी बैठी ते हून में केह करां इस 
चरै गी। घर सोभदा बच्चें कन्नै, घरेआहूले कन्नै-अज्ज कोई 
नेई रेहा। एह कोहदा घर ऐ.....मेरा ते नेई...:उ'आं सोचेआ 
जाऽ जे मेरा बी कोई घर हा। घर है कुतै....निक्को ही तां 
मिकी घर सजाने दा बड़ा चाऽ हा। तां माऊ ने गलाना- 
जि'यां ऐ इ'यां गै रौहन दे। अपने घर जायां ते सजांदी 
र'मेआ। घरे आहले नै गलाना एह घर मेरा ऐ तेरे बब्बा दा 
नेई। जे बब्बै दा बी नेई....पुत्तर गलांदा, जे घर तेरा नेई, मेरे 
IA दा ऐ....जे सारें दे गै अपने-अपने नांऽ दे घर न तां 
अ'ऊ कु'न आं ? कु'त्थै न मेरे घर ? ....मिकी घरेआहूली 
की गलांदे न....मेरा घर ते कुतै है गै नेई ते फ्ही घरैआहूली 
की खुआन्नीं में। घर इक पछान ऐ। माल डंगर बी अपनी- 
अपनी खुरली कोल आई खड़ोंदे न, बसांऽ करदे, रात कटदे 
पर अ'ऊं कुस भलेखे च रेही : बब्बै दे घर रेही तां भ्राऽ 
भैनें कनै लड़दे-झगड़दे माऊ कोला मारा खानियां, जे अगले 
घर कि'यां रौहूना तूं....अगड़े घर आई तां। 
दृश्य परिवर्तन 


रामनाथ : कमरे औंदा... कमरे च कुसै गी नेई दिक्खेआ.... ? कुत्थे 
मरी गेई शीला - ओ शीला .... पता नेई कु'त्थै मरी गेई 
ऐ। जिसलै घर आओ. ... कुसे नां कुसै दे घर उठी जंदी ?....सा- 
उ-ली खबरे किन्नै यराने लाए दे न.... (अंदर दिखदा) 
जागत बी नजरी नेई औंदा राजा - ओ राजा ....ओए सम्भै 
दे सब मरी खपी गेदे न (बोतल खोहूड्या ते शराब पींदा 
Ù) 


शांति : आई गेआ डाफ्फी ऐ....बे बजह रौला कैंह पाया दां तूं 

` रामनाथ : आई गेई....एं अपने यारे गी मिलियै 


| शांति : होशै कन्तै गल्ल कर -नशे ने तेरा दमाग खराब करी दित्ता 
TI 
रामनाथ : सच्च चुब्मेआ नां 
शांति : शर्म औनी चाहिदी ऐ तुगी इ'यां आखदे। आपूं अद्धी राती 


तकर गंदी नालियें च पेदा रौहूना ते जे में कुतै तेरा स्यापा 
करन गली गुआंढ चली जां तां तुगी पीड़ उठी पौंदी ऐ....घर 
खाने गी इक दाना नेई...:है तुगी फिकर ? 

रामनाथ : चुप्प सालिये...तूं...तूं (शराबी लहजा) मिकी पुच्छे बगैर 
कुतै नेई जाई सकदी 

शांति ते : तूं जित्यै मर्जी ऐ सैह्‌ जाएं शराब पियें ऐश करें तुगी कोई 


. नेई पुच्छै ....हैं 
रामनाथ : में जो मर्जी सेह करां....शराब पीनां तां तेरे बब्बे दी बोहज्जेआ 
नेई पींदा-अपनी कमाई दी पीज्ां.... 


शांति : अपनी कमाई दी पीना....पैसे बरबाद करना....पर तेरा इक 
: जागत बी है उसदी जिंदगी बनाऽ उसी पढ़ाऽ लखा5। इक 
अच्छा स्हेई इन्सानं बनी जा....कुलै दा नांऽ रोशन होवै। 

अपने साई मूर्ख जाहिल नेई बना5 उसी 


रामनाथ : एह होश कर....(बालें दा पकडियै घसीटदा) मैं तेरा बड़ा 
लिहाज कीता....सिरै उप्पर चढ़दी जा करा दी 
शांति ; मोआ की नेई चढ़ां सिरै पर ....तूं मेरी जिंदगी बरबाद करी 


दित्ती ऐ....तजाब पी पीऐ तूं घर बाहर बरबाद सब्बे किश 
बरबाद करी लैता। 

रामनाथ : हां इ'यै तेजाब मेरा साथी ऐ मेरी जिंदगी ऐ. 

शांति : (रोंदे रोंदे) घोट्टी दे साढ़ा गला ते पी रज्ये आपूं ते बाहरा 
खाई पीऐ. आई जंदा। निकका बच्चा रोई रोइये तुगी बलगदे 

रामनाथ 


शांति 


रामनाथ 


शांति 


रामनाथ 
शांति 


रामनाथ 


शांति 


बलगदे लना गै सेई जंदा-उसलै मेरे मना पर केह गुजरदी 
ऐ.....में कुसी दस्सां....जे मेरा कालजा किन्नां छलनी हुंदा ऐ। 
पर शराबै ने तुगी इन्ना सोचने दी शक्ति गै नेई रोहन दित्ती 
दी। 


: अच्छा....ठीक ऐ....मिकी माफी देई दे कल्लै शा नेई पीगा- 


गलती होई गेई 


: इसलै तूं माफी मंगनी ते कल तूं फ्ही चली जाना तू पुच्छा 


करा दा हा नां जे में कु'त्थै गेई : एह्‌...दिकख एह इक बाटू 
चौल मंगी आंहदे न। (रोंदे रोदे) सारा सारा दिन लोकें दे 
भांडें मांजनी कपड़ें धोन्नीं तेरे पुत्तरै गी पालनीं ते तूं गलान्ना 
यारे गी मिलन जन्नीं। 


: अच्छा बस बी कर....जद आखेआ जे कल्लै शा नेई जागा 


ते तुगी समझा गै किश नेई पवा दा। 


: सब किश समझा करा करनी... तेरियें गल्लें कन्नै मेरी भुक्ख 


नेई चुक्कनी ....एह्‌ दिक्ख मेरी फट्टी दी कमीज ....तेरियें 
गल्लें कन्नै मेरा तन-मन किश नेई खटोना....तुगी ते सिर्फ 
शराब चाहिदी शराब 


: में गलाया जे मता टर टर नेई कर....चुप्प होई जां! 
: कि'यां चुप्प करां मेरे कलेजै अग्ग लग्गी दी ते तूं डाफियै 


गलान्नां चुप्प होई जां। 


: अच्छा जा-जा तुप्पी लै कोई घर जेहड़ा तेरा कालजा ठंडा 


करे 


: तुप्मना हुंदा तां तेरियां गल्लां गाली मुहालीं नेई सुनदी। माऊ- 


बब्बै तेरे कन्नै रिश्ता जोडे दा....सैह नभाऽ करनी आं। उ*ने 
गी कें पता नेई लग्गन दित्ता जे तूं शराबी कबाबी निकलेआ। 


इस कोला ते अ'ऊं विधवा होई जंदी तां दुख नेई होंदा, मेरा 
जागत ते नेई खज्जल होंदा। 

रामनाथ : मेरी मौत मंगा करनी एं गश्तियें जा फ्ही मंग मेरी मौत पर 
शराब नेई छोडगा जा जो करना ऐ सैह्‌ कर....पर तूं ते पैहलें 
दफा हो हा मेरे घरा दा....पकड्यि बाहर कढदा ऐ-एह घर 
मेरा ऐ-ते में इस घरा दा मालक....एह तेरे बब्बे दा घर नेई 
ऐ जेहड़ा तूं रोह दस्सा करनी एं-तेरा कोई हक्क नेई ऐ इस 
घरै पर ....समझी ....जा....मर जाइये (बाहर कढदा।) ते भित्त 
बंद करी लैंदा ऐ। ओए जनानियां कंदू दियां होइयां मालक....में 
इसदा घरैआहला मालक....जो चांहू सैह्‌ करां.... 


शांति _ : हे; परमेसरा कनेही घड़ी जरम होआ म्हाड़ा। जे घड़ी भर बी 
रामै दा साह्‌ नेई लेआ। खसमै गी दिक्खेआ जां टिड्डै कड्ढे 
दा जागत। खसम गलांदा जे जनानियां कदू होइयां घंरै दियां 
मालक ? घर मेरा ऐ तेरा नेई- 

(Flash Back) 

(बद्धल कड्कदा Ù) 
बिजली दा झमाका लगदा È 
शांति दा दिल घटदा घटदा बझोंदा ऐ....पलै-पलै बाहर 
दिखदी ....जरा भित्त भिड्दे ते त्र'बकियै उटठी पौंदी ऐ जे 
शाह्‌ ते नेई उठी आया। मेरा किशनू जिसी ब'रदी बरखा .च 
में कड्ढी लाया। पता नेई कु'त्यै होग (डरदी ए जेकर शाह 
दे काम्में नौकरें उसी पकड़ी लेआ तां ? सारी रात बदहास 
होई दी इद्धर दा उद्धर फिरदे लंघी जंदी ù नींद्र आखो 
कुतै उडुरी गेदी (पलै पलै च~किशनू दा चेत्ता औंदा ऐ...:क 
कुतै इस्सै ग्रां च छप्पे दा होग तां शाह्‌ नेई लगा छोड़न। 


कुंती : दरवाजा ठूहोरदी ऐ....शांति-शांति ....शांति दरवाजा। खोहड़ 
शांति : केह होआ ? 

कुंती : ओह्‌. मडिये ....लटोई गेई तें तूं....ओह्‌ लटोई गेई T... 
शांति ; ल....ो....ई....गेई....क-क केह. होआ 

कुंती : ओ मारी दित्ता जालमें तेरे पुत्तरै गी 


शांति : क....केह्‌....गलाऽ करनीं मा....री दित्ता 
` झूठ झूठ... सरासर झूठ...म....मेरे राजे गी नेई मारी सकदा 
` कोई 
` कुंती : रजो ने फाह लाई लेया ....ते राजे दा किश पता नेई मिगी। 
पूरा यकोन ऐ जे शाह ने उसी मारी दित्ता ऐ 
शांति : रज्जो ने फाह लाई लेया ते पक्का उस राक्षसै मेरे किशनू गी 
मारी दित्ता....पर....पर एह ....कि'यां होई....सकदा... ते 
(बेहोश)। | 
(होई जंदी ऐ)। 
कुंती : पानी दा छिट्टा मारदी ऐ। होश कर शांति होश कर होई 
सकदा जे राजू कुतै नस्सी गेआ होवै। 
शांति : होश आँददे गै पागलें सांई द्रोडदी ....करलांदी ऐ मेरे पुत्तर 


गौ जालमें मरोआई दित्ता....मेरा किशनू मेरा किशनू....कु À 
ऐ शाह्‌ ? (शाह गी औंदे दिक्खी गले दा पकड़दी ऐ) दसस 
कु' त्यै ऐ मेरा किशनू (उसदी पकड़ बड़ी मजबूत ही ....अक्खी 
गुआलौ पुछदी ऐ) दसस दस्स ....कु'त्थै ऐ मेरा किशनू- 
दस्स शाह्‌ छड़काने दी कोशश करदा ते जाई इक पत्थरै उप्पर 
डिगदा ऐ, सिर फट्टी जंदा ऐ, लहु दा फुहारा छुटदा ते उत्थे 
गै चित्त होई जंदा....ते शांति पागलें सीह द्रौड़दी ऐ किशनू 
'किशनू नेई... नेई शाह्‌ उसी नेई मारी सकदा.....हा....हा...हां 
ओह्‌ दिक्खो शाहं बंदूक लेई आवा करदा ....डरदी ऐ....लोक 
उसी पकडदे....न पर ओह छड़काइये नसदी जंदी ....शाह 
शाह किशनू - किशनू। मेरा पुत्र-किशनू 
रौंदी ऐ.... 

दूरे दा रिश्ता 


चैस्ट डिसीजिस अस्पतालै दे बैड न०18 उप्पर लेटी दी ओह्‌ 1.8. दी 


नर्स 


शालू 


नर्स 


शालू 
नर्स 


शालू 
नर्स 


शालू 
नर्स 


शालू 


नर्स 


शालू 


शालू 
नर्स 


मरीज ऐ.। सूरजै दियां खीरलियां किरणां उसदे उप्पर पै करदियां न। 


शालू अज्ज दऊं म्हीने होई गे तुकी इत्थै भरती होऐ दे पर 
कोई बी तुकी दिक्खन नेई आया-कोई तेरी खबर सुर्त लैन 
नेई आया। 

हिस्सलदे दीए दी सुर्त कु'न लैंदा ऐ सिस्टर। तुस लोक पुच्छी 
मंगी लैंदे ओ मेरे आस्तै एहू बी बड़ा ऐ। 

पर शालू.....तेरे पति देव ते हैन ना। 

हां-हैन न। 

ओह बी नेई आए ? 

नेई आए तां .....उंदा धर्म। 

होर कु'न कु'न ऐ तेरा ? 

आखने गी ते सब कोई ऐ  सिस्टर। 

सब कोई ऐ ? पर आया कोई नेई ? 

Sister...... PÀ दे औने, नेई, नेई औने कन्नै ha फर्क पौंदा 
ऐ? तुस जे है ओ मेरे-अपने। 

हां किन्ना ताप ऐ तुगी। लै मूंह खोहूल में थर्मामीटर लां। 
(थोढ़े चिरै परैंत्त नर्स थर्मामीटर कङ्ढियै दिखदी ऐ) 
किन्ना ताप ऐ हुन Sister ? 


हां:...(गल्ल पलटाइयै) हां....बिलकुल नेई हे अज्ज ताप....। 
हून ते तूं. ठीक होआ करनी ऐं। (नर्स बारी बंद करन लगदी 

ऐ।) 


शालू : नेई नेई बारी खु'ल्ली रोहन देओ Sister । मन करदा जे बारी 
रस्ते औने आहली सूरजै दी किरणें गी घोट्टिये गलै कन्नै लाई 
लैं। 

नर्स : (हसदी ऐ) तूं बी अजीब कुड़ी ऐं। भला एह्‌ सूरजै दियां 
किरणां तेरियां केह लगदियां न जे तूं इंदा मंदा बुज्झा करनी 
TI 

शालू : एह मेरी बचपुनै दियां स्हेलड़ियां न। 

नर्स : अच्छा बारी ते बंद करन दे ठंडी ब्हाऽ अंदर आवा करदी 
TI 

शालू : नेई नेई उसी बी अंदर औन देओ-एह्‌ बी मेरी स्हेलड़ी ऐ। 

नर्स : (नि'म्मा हासा) हुं...तूं बी कमाल ऐ शालू...-सूरजे दियां 


किरणां ठंडियां ब्हामां, ते बड्ड़े पैहर चिड़ियें दी चूं-चूं....इ'ने 
सभनें कन्नै तेरी दोस्ती ऐ शालू ? 


शालू : (लम्मी सूंक सुट्टियै) हां-818197.... WA ऐसियां दोस्त न 
जेहड़ियां कदें बी कुसै कन्नै दगा नेई करदियां। 

नर्स : शालू....तूं किन्नी क पढ़ी दी ऐं? 

शालू : हां, पिता जी ने मिकी दसमीं पास कराइयै कालेज दाखिल 


कराया 12 क्लास पास करी मेरे ब्याह दे चर्चे पेई गे। दादी 
गलाऽ जे कुड़ी जुआन होई गेई ऐ सै तौले ब्याह करो। पर 
पिता जी ने मिको घर गै कताबां आहनी दित्तियां ते चोरी 
WA मेरा इम्तेहान बी दुआई दित्ता....। बस इ'यां में बी.ए. 
पास दी लिस्ट च आई गेई 


नर्स : pA पढ्दी ही तूं ? 
शालू : इस्सै शैहरे च...। पर दस जमातां ते में अपने ग्रां गै पास करी 
लेइयां-हियां। 
नर्स : केह्‌ नांऽ तेरे ग्रां दा ? 

शालू : केह्‌ लैना YA पुच्छिये Sister... कोई प्हाड़े...प्हाड़े च 
इक ग्रां....उत्थें इक घर हा तहसीलदारैं दा बड़ा क शैल घर 
ते बाऽ- बतूरी FA उड्रदी-उड्रदी इक कुड़ी आई जम्मी 


उस घरै च...... 
नर्स : इक-कुड़ी ? 
शालू : पर हून ओह्‌ ते मरी गेदी ऐ ? (अक्खीं च अत्थरूं) 
नर्स : नां-नां इ'यां नेई आख...., शालू जींदी ऐ ते इसी जीना ऐ। 
शालू : (झूठा हासा) हुं...तुस सच्च आखै करदियां ओ Sister. 
नर्स : (प्यार FA) हां-हां एह हां शालू लेटी दी मेरे कन्नै। 
शालू : (लम्मा हौका) नेई एह ते शालू दी लोथ ऐ। 
नर्स : पागल। 
शालू : (अपने-आप च) ओह्‌ बी मिकी पागल गै गलांदा हा ते 
पागल गै समझदा हा। 
नर्स : ओह pH? 
शालू : कोई ए....हा.....हे कोई, पर नेई। कदें-कदें एह मन इ'यां 
गै पिछड़ा परतोंदा रौंहदा पिच्छें गी द्रौड़दा रौंहदा ऐ। 
नर्स : अच्छा शालू में पूरे वार्ड दा चक्कर लाई आईयां। मेरी ते 


duty हून off होआ करदी ऐ। फिर कदें तूं मिको अपनी 
कहानी सुनागी? वा'दा कर मेरे कन्नै (हत्थ उसदे पास्सै करदी 


ऐ) 
शालू : कहानी ? कनेही कहानी.....म...मेरी कोई क्हानी नेई ऐ। 
नर्स : नेई शालू तेरी कहानी मिकी बड़ी डूंहगी बच्लोंदी ऐ। 
शालू : डूंहगा ते उछला किश बी नेई होंदा Sister । VE सब मना 
दा बेहम ऐ। 
नर्स : तुगी दिक्‍्खी....(साह्‌ भरियै) पता नेई की मिकी अपनी धीऽ 


` चारू दा चेता उठी औंदा ऐ। 

शालू 
नर्स 


शालू 
नर्स 


नर्स 


शालू 


नर्स 


शालू 
नर्स 


शालू 


Dr. 
शालू 
Dr. 
Sister 


Dr. 


चारू...चारू कु'न....कुत्थें ऐ ओह ? 

(मायूस होइये) मेरी...धीऽ ...ही....पर अज्ज ओह इस दुनिया 
च नेई ऐ। 

मिकी सुनियै बड़ा दुख होआ। 

(प्यार कन्नै सिरे उप्पर हत्थ फेरदी ऐ)-तूं ठीक होई जागी 
नां ते में तुगी अपनी धीऽ बनाइये अपने घर लेई जागी (खंघु 
दा दौरा पौंदा ऐ शालू गी) 

(पानी लेइयै औंदी) लै पानी पी-कन्नै एह टेवलैट खाई लै 
(छाती पिट्ठ मलदे होई) तेरी एह खंघ बी ऐसी चंदरी ऐ 
जे इक बारी शुरू होई जां तां रुकने दा नांऽ नेई लैंदी। 
रुकी जानी ऐ (खंघदी ऐ) कोई चीज बी पक्के पैरें नेई टिकी 
दी रौंहदी ऐ-आंदी ऐ ते चली जंदी ऐ (खंघदी ऐ) 
हां......शालू.....हर रोग दी इक अबधि होंदी ऐ लै....ओह्‌...:डॉ० 
वर्मा Üss उप्पर आई पुज्जे न ओह्‌ तुगी दिखदे न.....हैं तूं 
अजें तकर टैवलट बी नेई खाद्धी-लै पैहलें टेवलट खाई लै। 
तुसें बारी की बंद करी ओड़ी ? 

हो-हो-तुगी ते ठंड नेई लगदी.....पर दूए मरीजें गी ते ठंड 
लगदी ऐ-न। 

पर Sister मिगी ठंड की नेई लगदी।....गरमी इन्नी लगदी 
ऐ इ'यां सेही होंदा ऐ जि'यां मेरे अंदर अग्ग लग्गी दी होऐ। 
(Dr. round पर) 
ठीक आं डॉ० साहब 

टैम्परेचर-चार्ट नर्स 

yes Sir, 


Injection लाई ओड़ेआ ? 

नर्स < हां, डॉ० साहब कोई दऊं घेंटें होई गे न। 


Dr. : you are improving 8$1810-बस थोड़े दिनें तक तू ठीक 
होई जागी (पैरें कन्नै चिलमिची Bed हेठ ठेहलदा Ù) 

शालू : चिलमिची गी मंजी हेठ छपालने दी कोशश बेकार ऐ डॉ० 

साहब खून थुकदे मिकी इक ब'रा होई गेआ ऐ।.... में डरदी 

नेई 

Dr. : you are brave girl... । खून दा $g ऐ...। WAA 
बी आई सकदा ऐ। तूं ठीक होई जागी तां असें तुगी गै नर्स 
बनाई लैना ऐ। 

शालू : नेई डॉ० साहब नर्स नेई, में ते हून अगले जनम गै डॉ० बनना 
ऐ। 

Dr. : एह जनम अजें बड़ा लम्मा ऐ शालू....अगले जनमै दी गल्ल 
कु'न जाने ? 

शालू : “में जाननियां डॉ० साहून...। एह शरीर हुन पराना ते खराब 
होई गेदा ऐ तां गै अगले जनमैं दी हिक्खी ऐ। 

Dr. : पागल कुड़ी...बतोई दियां गल्लां करदी (इक चपत लाइयै 
उठी जंदा ऐ) 

शालू ; (अपन-आपै च) एह पागल सुनना किन्ना शैल लगदा ऐ। 

Dr. : हां, चेता आया तेरी इक चिट्ठी आई दी ऐ शालू-चिट्ठी नेई 


इक खत एऐ.....कोई “शिव” नांऽ ऐ ओहदा ओह बंबेई दा 
TÅ दिवखन ऐ आवा दा- 


शालू - : शिव... बंबेई दा ? 

Dr: : मैं तुगी हुनै चिट्टी पुजाई दिन्ना पर एह शिव कु'न ऐ ? 

शालू : जुगनुं...(अपने-आपे च) जुगनूं आहला लेखा इक झमाका 
देइयै फ्ही छप्पी जंदा। 

Dr. : शुक्र ऐ...ह नें द'ऊं म्हीनें च कोई ते तुगी दिकखन आवा 


करदा ऐ...। ओह्‌ बी बंबेई दा ऐड्डी दूरा ? अच्छा Sister 

में बड्डै पैहर Dr. कुमार गी लेइयै शालू गी दिक्खन आङ। 


नर्स : पर Dr. साहब मेरी duty ते हून off ऐ। 
Dr. : (जंदे-जंदे) ठीक ऐ दूई नर्स गी दस्सी दे (चली जंदा ऐ) 
Sister : (अपन-आपै च) पता नेई की अज्ञ मेरा बी मन घंरै गी जाने 


की नेई करा करदा- शालू...अज्ज में बी नेई जंदी...मन 
करदा ऐ जे में तेरे कोल गै बेठी दी र'मां...। कल्ल ते मेरी 
बी छुट्टी ऐ। 

शालू : नेई नर्स-तुस जाओ अपने घरै गी सब बलगै दे होने न। मिकी 
ते कोई नेई बलगेआ...नां कोई मेरे कोल बैठा। पर नर्स बौंहूदे 
लोक sÀ न जित्थैं रूवखैँ दी झौंगरी छांऽ होंदी ऐ। इत्थैं 
ते अपना परछामां बी गुआची गेदा ऐ। 


नर्स : तेरियां गल्लां किश समझा नेई औंदियां न। 

शालू : तुस केह मिकी हर बेल्लै पागल गलांदी रौंह॒दियां ते फ्ही 
पागलें दियां गल्लां कु'न समझी सकदा ऐ ? 

नर्स : तेरी इ'नें गल्लें करी गै सारा हस्पताल तुगी प्यार करदा ऐ। 

शालू : तुंदे सारें दा प्यार केह मेरे साह बनी गेदे न जेहड़े आवै जा 


करदे न। प्यार परमात्मा ऐ, अमर ऐ पर अजीब गल्ल ते 
एह ऐ जिस बेल्लै इसदी लोड़ होंदी ऐ उस बेल्लै ओह्‌ नेई 
मिलदा। पर जिस बेल्लै ओह्‌ हिरख-समोध कोला दूर जान 
लगदा ऐ तां... अजीव संसार ऐ। 


नर्स : ले थोढ़ा दुद्ध पी लै शालू 
शालू : नेई...नर्स...इस बेल्लै मन नेई करा करदा 
नर्स : अच्छा चाह बनाई लेई आनी आं ? 
शालू ¿Sister JÄ मेरा केहड़े जरमै दा कर्जा चुकाना ऐ। 
नर्स : इक्क गल्ल आखां, शालू ? 
शालू : हां-आखो। 

zi : शालू तूं मिकी नर्स नेई मासी जां मां आखै कर मासी ते मां 
च कोई फर्क नेई होंदा। 


शालू : (आह्‌ भरियै) मां ते मासी बड़े दूर रेही गेदे न एह रिश्ते, 
पर एह्‌ दऊं नांऽ अज बी फ्ही इन्नै कोल आई गेदे न, मां। 

नर्स : शालू, तूं मिको मां गलाया। 

शालू : हा....इस शब्दै गी सुनने आस्तै में तरसी गेदियां ते हुन बी 


तरसै करनियां। इक्क गल्ल दस्सो मिकी सचमुच माहनू मरदे 
बेल्लै जे किश सोचै, ओह्‌ उसी मिली जंदा ऐ? क्या ओह्‌ 


सच्च होई जंदा ऐ? 
नर्स : हर बेल्लै मरने मराने दियां गल्लां की करनी ऐं शालू 
शालू : उ'आं गै गल्ल मना च आई गेई सै पुच्छी लेआ। 
नर्स : लै तूं कोई होर गल्ल कर। 
शालू : PRA गल्ल करां? 
नर्स : शालू Dr. साहब आखै दे हे कोई शिव तुको दिक्खन आ 
करदा ऐ, तेरी चिट्ठी आई दी ऐ? एह शिव कु ऐ ? 
शालू : इक जुगनूं। आखेआ न न्हेरे च झलाका देइयै फही छप्पी जंदा 
TI 
नर्स : - लै बुझारतां छोड़ दस्स कु'न ऐ ? ते तेरा केह लगदा ऐ ? 
शालू : किश बी.नेई... ते सबै किश हा (हौका...बड़े दूर दा रिश्ता 


ऐ बेनामा हून शिव गी छोड़िये होर कोई नेई। कोलै दे रिश्तें 
बी बड़े दूर होई गेदे न, पर पैहलें... 
नर्स : हां हां दस्स पैहलें केह... अपने ख्यालें च गुआची दी। 

- शालू : में दस्सेआ जां जे मेरा इक ग्रां हा। घर हा, घरै च इक घर 
हा...ते साढ़े घरै दे पिच्छें इक होर घर हा...। साढ़े घरै गी 
लोक शाहें दी हवेली गलांदे हे। पर साढ़े घरै दे कन्नै गै इक 
घर हा जिस घरै दा कोई नांऽ नेहा। घर बी नेई इक कवखें 
दी कुल्ली ही ते उस्सै घरै च इक जागत शिव ते उसदी मां 

रौंहदी ही। 

नर्स : शिव तेरे बचपुने दा साथी ऐ नां ? 

शालू : हां बचपुने दा... नेई...नेई बचपुने शा बी पैहलें दा बड़े दूरै 
दा जनमै-जनमै शा बी पैहलें दा। 

नर्स : एह तां पागल-बतोई दी ऐ। में गलत थोढ़ा आखनियां जे तूं 
बतोई दी ऐं। भला बचपुनै शा बी पैहलें कोई जनम होंदा 
ऐ? ह 
( फ्लैश-बैक ) सोमा ते ठाकुर रामसिंह 

सौतेली मां. : कबूतर सांहीं अकखीं मिट्टने कन्नै कम्म नेई लगा चलन 


(मातरेआं मां) ठाकुर साहब जे किश अ'ऊं दिक्खा करनी आं ओह्‌ RI 
नेई होआ दा ऐ-होश करो, किश होश, थुआढ़ी धीऽ दे 
लच्छन ठीक नेई जे। 

ठाकुर रामसिंह : मेरी ते किश बी समझा नेई आवा करदा, तूं एह केह 
बकड़बास करी जा करनी ऐं। चाहन्नी केह ऐं तूं हर बेल्ले . 
तूतियां गै ला कर। 

सोमा . : में ते तूतियां लान्नी आं। तुसें ते अक्खीं मीटी दियां न पर 
में नेई मीटी सकदी। मातरेआं मां गै सेही पर फ्ही बी कुड़यें 
दी मां गै खुआना। कल्लै गी किश ऐहून-नैहूब होई गेआ तां 
खेह मेरे गै सिर पौनी ऐ। लोकें गलाना अंदर मां नेई ही 
मातरेआं गी केह ऐ ? 

रामसिंह : लै फुट्ट किश हून मूंहै चा-बोल चुप्प को होई गेई। 

सोमा : बोल्लां केह इस कुड्ये दे चेहन-चक्कर ठीक नेई जै सै तुस 
इसदी पढ़ाई-लखाई छुड़ाइयै घरै दा कम्म-काज सखाओ। 
पढाइयै केहूड़ी असें कमाई खानी ऐ इसदी। 

ठाकुर रामसिंहः मड़िये शालू दी माऊ दी बड़ी मजी ही जे उसदी कुड़ी पढी- 
लिखी वकील बने जां माश्टरनी लग्गै। ओह्‌ गलांदी ही जे 
जागतें कोला मती पढ़ाई कुड़ियें गी करानी चाहिदी। इक 

कुड़ी पढ़े ते सारा कुंभा शिक्षित होई जंदा ऐ-मेरी शालू बड़ी 
अफसर बने ते मेरा सिर बी उचड़ा होऐ। 

सोमा : माऊ दी गल्ल छोड़ो-मां जाई बस्सी सुरगै च, ते मत्तरेई धरती 
उप्पर ऐ। मेरा नांऽ सोमा ऐ, सोमा ते कन्न खोहल्लियै सुनी 
लैओ-शालू पढ़ने लेई बाहर नेई जाग। 


ठाकुर : R अन्याय ऐ सोमा, में शालू दी मां देवकी गी बचन दित्ता 
हा जे उसी खूब पढ़ांग। 

सोमा : ते तां तुस शालू दी माऊ गी अजें तक्कर भुलले नेई ? 

ठाकुर : जिसदे कन्नै में जिन्दगी दे 20 ब रें गुजारे उसी कियां भुल्लां 


इक मात्र नशानी ऐ उसदी ते ओहदे उप्पर. बी तृं पावंदियां 
लान्नी “ओह मड़िये घरै दा कुत्ता-बिल्ला मरी जा तां ओह्‌ बी 
नेई भुलदा पर ओह ते मेरी घरैआली ही। 


सोमा : जे इन्ना प्यार हा तां दूआ ब्याह रचाने दा सोआंग की रचेआ 
T si ; 
ठाकुर : (AÈ लैहजे कन्नै) मड़िये किश समझने दी कोशिश कर 


सोमू... शालू शैहर कालेज जंदी ऐ तां कोई नेहा कम्म नेई 
करदी जेहदे कन्नै कुलै गी दाग लग्गै। । 

सोमा ; में नेई...सारा ग्रां. आखा करदा ऐ तुस कोह्दी-कोह्दी जबान 

_  पकड्गेओ-अजें बी होश करो, होश...। 
ठकुर रामसिंह : तूं...तूं कुतै शिव दी गल्ल तें नेई करा करदी। शिव नुहाड़े 
` बचपुनै दा साथी ऐ। 

सोमा . : उःऐते मोआ बेड़ी च बट्टे पा करदा। इक दिन ऐसा औना 
ऐ जे तुसें हत्थ मलदे गै रेही जाना RI 

'ठा० रामसिंह: राम राम...एह तूं कनेहियां अनहोनियां गल्लां करा करनी ऐं 
सोमा। मेरी शालू नेही नेई ऐ-एह्‌ अनर्थ ऐ। 

सोमा . अनर्थं नेई। बेल्लै सिर चंकन्ना करा करनी आं तुसेंगी अजें 
किश नेई बिगड़ेआ | मेरी मन्नो ते इसी बन्नै लाओ ब्याहू करी 


| 

| 

'ठा० रामसिंह: 


सोमा 


ठाकुर 
सोमा 


शालू 


शिव 


शालू 
शिव 


शालू 


शिव 
शालू 


शिव 


शालू 


देओ इसदा। 


पर में आखना जे शिव नेहा जागत नेई ऐ। मेरा ते मन गै 
नेई मनदा। 


: उमरी दै कन्नै-कन्नै पता नेई मनुक्खै दी बुद्ध की मारी जंदी . 


ऐ। में आखनियां जे शिव नेहा नाग ऐ-जेहड़ा इस कुलै गी 
डंग मारने लेई त्यार बैठे दा ऐ। उस भुक्खे कंगालै दियां 
अक्खी साढ़ी दौलतै उप्पर न। 


: जा इत्थुआं, जा चली जा। मिगी सोचन दे किश। 
: सोचो...सोचो दब्बियै सोचो। मात्तरेआं कुलै दी मान-मर्यादा 


बचाने आस्तै सिद्धा रस्ता दस्सै तां ओह्‌ पुढा बझोंदा ऐ। 
अ'ऊं जा करनी आं। ओह्‌ दिवखो-पुज्जी गेई YA लाडली 
उस काले नागै कनै, गड़ाके मारदी 

(शिव ते शालू दमें गड़ाके मारा करदे न।) 


: शिव तूं ते दसमीं करियै मास्टरी करी लेई पर अ'ऊं तुगी केह्‌ 


दस्सां जे कालेज दी लाइफ केह होंदी ऐ? 


: हां शालू, देवकी मासी आखदियां हियां जे मेरी शालू नै पढ़ी 


लिखी बड्डा अफसर बनना ऐ ते में फसोई-फसोई पौना। 


: बङ्डा अफसर नेई-पर वकील जरूर बनना ऐ, शिव। 
: वकील ! वकील बनियै केह करगी ? 
: दालती च मुकदमे लड़गी ते भोले-भाले लोकें पर होऐ करदे 


अत्याचारं खलाफ अपनी बाज चुक्कगी। 


: इ'यै नेह वकीलें कोल पैसा नेई होंदा शालू | 
: शिव पैसा गै सब किश नेई होंदा। पैसे कोला बी उच्चा ओह्‌. 


सुख ऐ जेहड़ा दीन-दुखियें दी सेवा करिये असेंगी मिली 
सकदा ÙI 


: परमात्मा तेरी मनोकामना पूरी करै। 


मनोकामना ते मेहूनतै कन्नै पूरी होंदी ऐ शिव हत्थे उप्पर हत्थ 


118 
CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


धरिय बैठे रौहने YA किश नेई थ्होंदा। 


शिव : शालू तेरियें गल्लें च मिकी रोशनी दियां किरणां लभदियां 
न। 

शालू : शिव तु'की मेरे कन्नै इक प्रतिज्ञा करनी पौनी ऐ। 

शिव : ओह्‌ केह? है 

शालू : अग्गे बधने दी प्रतिज्ञा कर। 

शिव : ओह्‌ केह भला।. 

शालू : जीवन दी दौड़ च अग्गें बधने दी प्रतिज्ञा। न्हेरे आहलै पास्सै 


नेई दिक्खना। बस इस भरोसे अग्गै बधने दी सोचना ते मेरे 
FA गै अग्गै पढ्ने दी सोचगा। दिक्ख तूं ते Ist Division 


च दसमीं कीती दी ऐ। 
शिव : मेरे हालत बड़े सांगले न शालू। खबरे में करी सकां क नेई। 
शालू : शिव जिंदगी दी दौड़ च अग्गे निकलने आहले लोक R 


आहले पास्सै नेई दिखदे। न्हेरे दे परेंत्त गै लोड होंदी ऐ। तूं 
बड़ा विशाल TI तेरे Hg उप्पर एह कायरता मिकी जरा बी 
शैल नेई लग्गा दी। हालात अग्गै गोड्डे टेकी देना कायरता 


VI 
: शिव : तूं ठीक आखा करनी ऐ शालू। पर इक गल्ल ऐ, बापू हुंदी 
मिकी कोई संभाल नेई ऐ। मां कसरी रौंहदी ऐ। 
शालू : तां केहू होआ। तूं कमाई करनां ऐ। प्राईवेट पढ़िये बी अग्गे 


बधी सकना ऐं। शिव बगदा पानी अगर खड़ोई जा तां ओहदे 
च सड़न पैदा होई जंदी ऐ...बोल तूं अग्गे पढ़ाई जारी रखगा 


ना। 
शिव : मेरे पैरें च पेदियें सौंगलें मिकी जकड़े दा ऐ, शालू। 
शालू : तां त्रोड़ी दे एह सौंगलां। तूं इक दिन बड्डा अफसर बनना 


ऐ। तेरी कक्खें दी कुल्ली नेई हवेली होनी ऐ। सूहे रंगे दा 
- रैलीफोन, गड्डी सब्भे किश होने न तेरे कोल। पर मिकी 

शिव 


शालू 


'ठा० रामसिंह: 


शालू 


'ठा० रामसिंह: 


शालू 
शिव 


ठाकुर 


शालू 


रामसिंह 


शालू 


रामसिंह 
शालू 
रामसिंह 
शिव 
रामसिंह 


चेत्ता रक्खेआं, अपनी शालू गी। 


सब्भे किश चेत्ता रकखगा। एह्‌ तूं केह आक्खा करनी ऐ। तूं 
मेरी शक्ति ते प्रेरणा ऐं। तूं गै मेरी सब किश ऐं। भला कोई 
अपने आपै गी भुलली सकदा ऐ। एह प्हाड, ग्रां तेरे हिरखे 
दे दऊं बोल सब चेत्ता रकखङ। 


अच्छा। आ चल, अंदर मेरे कोल 7?.ए.८.दियां कताबां 
पेदियां न। ओह्‌ लेई जा ते अपनी पढ़ाई जारी रक्ख। 


शालू.........(आला मारदा Ù) 
आई, बापू... 
एह तेरे कनै कु'न गल्लां करा करदा ऐ ? 


: शिव एह बापू जी। 


चाचू....जै देवा। 


(रुक्खी ते त्रुटि दी बाज) YA बेल्लै तुस दोएऐ जने कुत्थुआं 
आवा देओ। 


शिव मिकी ख'ल्ल घराटै उप्पर लेई गेदा हा। उत्थै असें दौनें 
YA आहले गीत गाए बापू। | 


(अपने-आप च) सोमा ठीक चतेआ दी ही हून तुस निक्‍के 


नेई शालू जे कुतै बी बैहिये भाखां गाओ। 


बापू एह्‌ तुस केह आखा करदे ओ? गीत ते बापू अमर हुंदे 
न। 


: इस कलियुग बिच्च अमरत कुसै बी चीजे च नेई ऐ बची दी। 


बापू तुस अज्ञ किश बुज्झे-बुज्झे दे ओ केह्‌ गल्ल ऐ ? 

में बुज्झे दा नेई। अज्ञ में तेरे कन्ने इक गल्ल करनी ऐ। 
अच्छा तां अ'ऊं चलना, तूं कताबां कड्ढी रक्खेआं। 

जां नेई, बिंद तु'म्मी खड़ोई जा (Pause) शिव, शालू तुस 
दोऐ हून ज्याणें नेई, स्याने होई गेदे ओ। तुसें गी स्याने बनिये 

रौहना चाहिदा ऐ। 

शालू : में समझी नेई बापू। 

रामसिंह : तुस नेई समझी सकदे, में ते समझना सब किश पर लोक नेई 
समझदे। ओह्‌ गल्लै दा गलांङ बनाई छोड्दे न। 


शालू : पर तुस ते लोकें दियें गल्लें दी परवाह`नेई करदे बापू फ्ही 
बी नेहा केह होआ जे तुस बङ्डियां-बड्डियां गल्लां करा 
करदै ओ। 

रामसिंह : ठीक आखा करनी, नेई हां करदा परवाह, पर हुन अ'ऊं इक 


जुआन कुड़ी दा बब्ब आं। एहदे कोला पैहलैं जे कुलै दी 

कोई मान-मर्यादा गी कोई बाहमां लुआरी-लुआरी सिद्धा- 
[सिद्धा लांछन ला...में gA गी सचेत करा करना जे इक- 
. दूऐ कन्नै मिलना-जुलना छोड़ी देओ। 


शालू : (चीखियै) बापू तुस एह केह आखा करदे ओ। . -. 
ठाकुर : हां...हां में आखा करनां...अजै कोला इस घर आहले पास्सै 
WA कदें नेई फेरा पायां... चली जा इत्थुआं। _ 
` शालू : नापू...बापू एह तुस नेई...कोई होर गै बोलला करदा ऐ। शिव 


नेई जा...मेरे बापू दे मनै च अपनी बच्ची लेई...इ'यै जनेह्‌ 
बचार नेई जनम लेई सकदे न। 

ठाकुर : शिव...चली जा इसदी गल्लें उप्पर मत जायां। मेरी गल्ला दा 
ध्यान रक्खेआं...शालू छोडी दे शिव दा रस्ता होर सुन, इस 
हवेली थमां तूं बी बाहर पैर नेई रक्खी सकदी। एह मेरा हुक्म 
समझ जां फरमान। 
(शालू रोंदी ऐ ते ओहदियां सिसकियां ते रामसिंह दे gah 

दी गुड़गुड़ाहट उभरदी Èi 

सोमा : हून मन्नेआं तुसें गी, जे सच्चें गै ठाकुरें दा खून थुहाड़े च 
दौड़ा करदा ऐ.। परसूं ख'लके ग्रां दी नरातू ही गलाऽ करदी 
जे साढ़ी शालू ते शिव दौनें गी पुराने तलाऽ दे he बेहिये 

qai लांदे दिक्खेआ। 


रामसिंह : सुनी लेआ भाई... शिव हून हवेली चे नेई लगा पैर रक्खन। 

सोमा : (आला मारदी) खुशिया-जा दुद्ध लेआ ठाकुर हुंदे आस्तै। 

रामसिंह : नेई रोहन दे-मेरा मन किश ठीक नेई ऐ। 

सोमा : तुसें गी मेरी सगंध लग्गै जे तुस जरा बी मन कच्चा करदे 
होवो। 

रामसिंह : सगंधां नेई पा कर सोमा मनै च इननें सगंधें मिकी ब*न्ने दा 
हा। 

सोमा : कियां नेई पां-दिक्खो हा नुहार कनेही होई गेदी ऐ। 

रामसिंह : सट्टेंदे नेड़े पुज्जी पेआं। हून नुहार तुगी इ'ये जनेही लब्भनी 
VI 

सोमा : कु'न आखदा? तुसेंगी सट्ठें दा ? 

रामसिंह : मेरा टिबड़ा.... 

सोमा : (हसदी) लैओ हून पी लेओ दुद्ध।। (घुट भरने दी बाज) 


. सच्चें इक गल्ल आखा तुसेंगी जे माड़ा नेई बुज्झो तां। 
रामसिंह : (हुक्के दी गुड़ गुड़ दी बाज) हूँ. 


सोमा : हरी पुरै दे जैलदारा दे जागते दे बारे च केह ख्याल ऐ ? 

रामसिंह : हां....भाई जागत ते खरा ऐ। 

सोमा : घर बी बड़ा रसदा बसदा ऐ.... बड़ी मालदार सामी ऐ : 
जेकर तुस आखो तां प्रतापु कन्नै शालू दे ब्याह दी गल्ल 
ल्हांऽ। 

रामसिंह : ओह्‌ ते तेरी गल्ल ठीक ऐ पर जागत किश अक्खड़ सभाऽ 
दा ऐ ते शालू कन्नै मेल नेई खंदा ते शालू नै अजें पढ़ाई बी 
ते करनी ऐ। 

सोमा : ऐ नी मत्त मारी दी... अजें बी तुसें गी किश नेई लब्भा दा। 


पर इक गल्ल मेरी सुनी लैओ जिन्ना चिर में इस घरै च हां 

उन्ना चिर A'S शालू गी पढ़न शैहर नेई जान देन लगी। 
कल्लै गी कोई ऐहूब-नैहून होई गेआ तां लोकें गलाना मां 
मरी गेदी ही...ते मातरेआं गी केह्‌। 

ब्याह ते ओह्दा करना गै पर, पढ़ाई बास्तै नेई ठाकेआं। तूं. 
गलाऽ करनी शिव कन्नै ओहदा साथ ठीक नेई, सै में शिव 
गी मना करी दित्ता... ओह्‌ नेई औन लगा हुन इस हवेली 
च। 

ओह्‌ मेरेआ भोले ठाकुरा शालू पढ़ी-लिखी जाग तां केह्‌ 
ओह्‌ साढ़ी गल्ल मन्नी लैग, कदें नेई उसने शिव दे होर बी 
कोल होई जाना ई। जे बुद्ध पुड़ी फिरी तां उस्सै कन्नै नीं 
मूंह काला करी लै! एह ठाकरें आहूली आन-बान धरी दी 


धरी रेही जानी आ। ते में नेई चांहदी जे गरीब घर दा जागत _ 


राणें दी पग्गै गी हत्थ पा-- 

मेरा यकीन कर शिव ऐसा कम्म नेई करन लगा। 

हून सत्त युग नेई...कलयुग ऐ लग्गे दा। ओह्‌ पैहले आहूला 
लेक्खा जवानी दे पक्के ते सच्चे मनुक्ख नेई रेह्‌ हून...। अक्खीं 
खु'ल्ली दियां रकखो। 

तां फ्ही में केह करां? एह बड़ी भारी बे-इन्साफी ऐ सोमा- 


तुसें हून करना किश नेई...। मेरे उप्पर सुट्टी देओ..। में बी 


मां आहूला कालजा रक्खनियां। 

(उदासी च अपने आपै कनै) हे प्रभु...शिव मिकी दिक्खे 
बिना इक दिन बी नेहा रौँहदा...अज्ज कुसै नै उसी मेरे 
खलाफ करी ओड़े दा ऐ। अज उनै गैल्ली चा लंघदे होई 
मेरे बल्ल दिक्खेआ तक्कर नेई। 

केह्‌ गल्ल धीए इ'यां चुपचपीती ते दुआस की ऐं ? बच्चुआ 
मन्नेआं जे तेरी मां मरी गेदी ऐ पर अऊं जे अजें जींदी आं। 
तुसें मेरे बापू गी केह्‌ करी टकाया। पैहलें ते कदें बी मेरा 
बापू इये जेहा नेई हा....। 


| 


सोमा : शाबाश, इ'यै सिला देआं मिकी, अपने बापू गी पुच्छ जिन्ने 
बुड्ढे बार इक जुआन कुड़ी कन्नै ब्याह करियै मत्तरेआं दा 
शर्मनाक टिक्का मेरे मत्यै पर लाया कोई दुहाल लेई आंहदे 
जेहड़ी मां-बब्बै धीए दी सेवा करदी मिगी बी शिव सांहीं 
कोई सुन्हाकड़ा जागत लब्भी सकदा हा। 


शालू : मां-जी... 

सोमा : मत आखेआं मिगी मां... तेरे मुहं चा मां शब्द सुनियै मनै च 
सूइयां चुभदियां न। में तेरे कशा कोई दऊं ब रें गै बड्डी आं। 

शालू : नेई आखदी मां, कदें नेर आखङ पर मेरी पढ़ाई नेई छुड़ाओ। 


मिगी पढ़ने लेई शैहर जान देओ। एह मेरे भविक्ख दा सुआल 
ऐ। में थुआढ़े पैरें हत्थ लानियां....। छंदे मिगी पढ़न देओ। 

सोमा : एह्‌ फफ्ड्ताल मिगी नेई दस्स। अ'ऊं थुहाड़े राणे परिवार दी 
रग रग गी जाननियां। जाननियां बड़े-बड़े पग्गें आहले दियां 
करतूतां पैसे दे बलबूते उप्पर कियां खरीदो-फरोख्त होंदी ऐ 
ते उंदियां धियां जेहड़ियां घरै दै गै काम्में कनै मूंह काला... 

शालू : बस... 'बस करो, नेई ते मेरे कन्न YA जाङन इ'यै नेहियां 
गल्लां करियै तुस मेरा मन नेई बदली सकदियां। में पढ़गी ते 
पढ़िये दसगी जे मेरी पढ़ाई च बिघन पाया तां मैं फाह्‌ लग्गियै 
मरी जाङ। 


सोमा : एह धमकियां तूं कुसै होर गी देआं जां अपने बुङ्ढे-बब्बै 
गौ देआं। अ'ऊं डरने आहली नेई। तुगी हून में इस घरा दा 
विदा करियै गै साह्‌ लैना ऐ। पढ़ाइयै तुगी कनूनी दाऽ-पेच 
सखाने न केह खुआन बी ऐ नां-जे घम्हैरा-घम्हैरा केह्‌ 
घड़ेआ, अट्टे हड्डें दी कान (सोमा रोन लगदी ऐ ते बारी कोल 
आइये शिव कुआलदा ÙI). 

शिव : शालू...शालू... चुप्प...तुगी R दिकखी मिगी बड़ा दुक्ख 
होंदा ऐ। तूं ते गलांदी ही जे रोना कायरता ऐ बुझदिल लोक 
W न... पर अज तूं. ; 

शालू : शिव... (सिसकदी ऐ) मेरी दशा उस पखेरू सांहीं ऐ जिसदे 
फंघ पिंजरें दे बिच्च कट्टे दे नेई ब'ननी दित्ते दे न। फंघ कटोऐ 
दे होन तां सब्र होई जंदा ऐ पर मेरे फंघ ते ब'ने दे न। सत्र 
कियां करां। कु'न खोड़े इ'ें गी तां जे खु'ल्ले अंबरै उप्पर 
डुआरी भरां। मिगी किश समझा नेई आवा करदा जे में करां 
ते केह करां। में...में... शिव पढ़ना चाहनियां...अग्गें पढ़ना... 


शिव : कोई रस्ता कड़ शालू...अपने बापू गी मनाऽ... 
शिव : सब्भे रस्ते बंद होई गेदे न कियां मनांऽ मेरी मां गै मेरे रस्ते 


च खड़ोई गेई ऐ... ओह्‌ अपनी होली बरेसै दा दुक्ख ते बापू 
कनै अपना बदला लेने लेई-पारले ग्रां दे चौधरी दे अक्खड़ 
शराबी जागतै कन्नै मेरे ब्याह दा मनसूबा बनाऽ दी ए ते मेरा 
बापू अन्ना ते गूंगा होई गेदा ऐ। ओह्‌ उ'ऐ बोल्ली बोलदा 
ऐ जेहड़ी एह मां रूपी नागन बोलदी ऐ। 

शिव : RS मैहनें च एह तेरी मां नेई, कोई पिछले जनमै दा बैर- 
बदला हा जेहड़ा तेरा बापू इसी खरीदी लेआया। 8 घमांऽ 
जमीन माफ कीती ही इंदी तेरै बापू नै। कोई मुफ्त नेई ऐ 
आई दी। कोई इसदा भ्राऽ बी नेहा जे दोहरी गै ब्होंदी। ते 
केहरे गी कु'न ब्यांहदा- (शिव बारी कोल न्हेरे च खड़ोते 
दा बल्लें नल्लें बोलदा ऐ) । 

शिव | : अच्छा लै...तेरे आस्तै में रुट्टी ले आंहदी दी ऐ, तूं ते भुक्ख 

l हड़ताल उप्पर बैठी दी ऐं। पर मेरे घर दे दऊं ढोड्डे ते ज़मीकंदै 

दा ते कसरोड़े दा अचार खाई लै तुगी सगंध मेरी, जे नेई खाएं। 


शालू : नेई..., मिकी भुक्ख नेईं...। में मरी जाङ शिव ते मरने छुट 
हून होर कोई रस्ता बी नेई ऐ। 

शिव : अच्छा जे तूं रुट्टी नेई खादी तां में बी अन्नजल नेई लगा 
-चक्खन...1 दिकखी लैआं तूं, बचने दा में बड़ा पक्का आं। 

शालू : शिव जिशयां कियां होंदा तूं मिगी इस कोठरू चा बाह्र कड्ढ 


ते कुतै दूर लेई चल 

शिव : पर कुत्थै लेई जागा, एह लोक, YA समाज-ग्रां केह आखग... 


शालू : मिकी कुसै दी परोआह्‌ नेई...शिव तूं मेरे बचपुनै दा साथी 
मेरे उप्पर इक उपकार कर...। मिकी PSS इत्थुआं दा....। 

शिव : मिको किश बी समझा नेई आवा दा ऐ, सोचन दे... 

शालू : शिव त्रकालें मेरी मात्तरेआं मंदिर जंदी ऐ शनि दे दीआ बालन 


बापू होरे बी घुट्ट लाएदा होंदा ऐ, दिवान खानै उस लै ओह्‌ 
ताश खेढदे न उ'ऐ बेल्ला ऐ तूं मिकी कड्ढी सकना ऐ। 


शिव : अच्छा सं'ज घरोंदे गे में आङ पर एह इस बारी दियां सीखां... 

शालू : त्रोड़ी दे इ'नें सीखें गी...। ते अपनी शालू दे फंघ खोहड़ी 
दे अगर बाहर जंदरा लग्गे दा ऐ तां भन्नी सुट्ट जंदरे गी। 

शिव : खरा...तूं जि'यां आक्खगी उ'आं गै होग में तौले गै परतोई 
आगा। (संगीत दी लैहर) । (निक्की आरी कनै सीख करदा 
ऐ।) 

शिव : ननल्लें बल्ले बोलदा ऐ श...शालू तूं तांही-तुआंही दिखदी रोहू 


बस सीख उठली गै समझों,...आ...हा...्रुट्टी गेई। लै लै 
पैहलें आ-बाहूर... 


. शालू : लै तूं पैह्लें मेरियां कताबां ते फड़-लै फड़ में अपनियां ते 
तेरियां सारियां कताबां इस झोले च पाई दियां न। 
शिव : तूं पैहलें आपूं ते निकल... 
शालू : लै में झोला ख'ल्ल सुद्दनियां...। तूं फड़ मेरा हत्थ, बस 


एह्‌...आई गेई...(छलांग दी बाज) 


इक आदमी : ओह्‌ कु'न ऐं तूं ? शाह हुंदे घर स'न्‍न ला करना AR 
दिवखी) ओह्‌ पकड़ो-पकड़ो कोई सांसियां स'नन ला करदा 
ए 

शालू : शिव झोला पकड़ तूं घर जाइये पचुआड़ बलगेआं मिकी, 


अ ऊं झट्ट आई तेरे कोल..., नस्स, मिकी ते कोई किश नेई 
लगा आखन पर तूं हत्थ आई गेआ तां नर्थ होई जाग 

शालू 

जा...जा...जा तुगी मेरी सगंध ऐ शिव... (शिव दे नस्सने दा 
स्वर) (शालू बी नस्सदी रस्ते च सोमा कन्नै जाई टकरांदी 
ऐ ते ओहदा करन्डू जोतां सब किश हेठ पेई जंदा ऐ।) 
मरो मोयो दिक्खियै नेई चलन होंदा...कालू फड़ इसी। 
(पकड़दा ऐ) शाहनी एह्‌...रानो होर न। 

(बतोए दा) रानो कुत्थें...ऐं (कमजातै तूं-तूं कोठ्यै चा कियां 
निकली। कुस खोहड़े भित्त हैं ते नट्ठदी-नट्ठदी अपने यांरै 
कोल जा करनी ऐं। मूंह्‌ काला करन...लेई चल इसी इसदे 
Ja कोल लत्तां नेई त्रडोआइयां तां मेरा नांऽ बी सोमा नेई 
(अपने-आप च) हून तुगी नेह पिंजरे च सुट्रंग जे कोई 
कड्ढ़ग तां बी नेई निकलगी (ठाकुरै दे अग्गे सुट्दी) लैओ 
जी सम्भालो अपनी लाडली गी, चली ही थुहाड़ा नांऽ उच्चा 
करन ग्रां च मूंह कङ्ढने जोगा नेहा रौहना तुसें आई समझ। 

द्विशश परिवर्तन 

(ब्याह दी रौनकां, संगीत..., ते बैंड-बाजे दियां अवाजां ते 
कन्नै शालू दियां सिसकियां..., सौहरे घरा दा द्रिश्श..., बाहर 
स्यालकोट दा आई दियां नच्चने आहलियां..., जनानियां झरो खें 
चा दिक्खी-दिक्खी खुश होआ करदियां न।) 

(हौके भरदी) रोंदी ऐ...सच्चे गै मां, दूं नागन बनिये डसी 
गेई ऐं, मिकी मेरे सुखने, मेरी हिक्खी, मेरी सोच ते अग्गे 
बधने दी तांहग सब किश इस सूहे दे रंगै दे सूटै दियें मशीनी 
सींतरे च खपी गेआ। एह हवेली ऐ जेहड़ी बाहरा दा .किन्‍नी 
शेल ऐ ते अंदर सीलन लग्गी दी ऐ। बाहर मकेशी खु'ल्ले ` 
च बज्झे दे ते अंदर सुन्ने-चांदी दियां बेड़ियां पेदियां न। 
जनानियां बाहर स्यालकोट दा नच्चने आहूलियां आई दियां 
न-शराब ते मांस दे दौर चला दे न, नाच दिक्खदे आदमी 
बराबर साथ देआ दे। जनानियां बी अंदर झरोखें चा दिक्खी- 
दिक्खी खुश होआ दियां न, पशु अजाद न ते औरतां कैद... 
तां गै इ'नें गी पीलिया बी ते टी.बी. होई जंदा ऐ ते आखर 

प्रताप (नशे च): 


शालू 


कमलो 


शालू 
कमलो 


शालू 
'कमलो 


च मरी जंदियां न। इं'दी आत्मा मरी गेदी ऐ... पर मेरी नेई। 
क्या...में बी अज्ज सलाखें दे पिच्छे इन्दी रींह्गा (कतारं च 
लग्गी जागी...इंदी गिनती च अज् में बी जुड़ी गेई आं-क्या 
में एहकड़ा जीवन जी सकङ नेई-में मरी जाङ।) 

नां-नां मेरी छमक-छल्लो मरन तेरे दुश्मन-एह दुनिया बड़ी 
खूबसूरत ऐ...में ते बार-बार जनम लैना चाहून्ना ते तूं अजें 
जीने दा मज़ा बी नेई लेआ ते मरने दी गल्ल करा करनी ओह्‌ 
बी अज सुहागरातै आहूले दिन...। (पलंगै उप्परा डिग्गने ते 
खर्राटें दी बाज औंदी ऐ।) 

कमलो....दिक्‍्ख हां ठाकुर साहब कुत्थें न भला रुट्टी खाई 
लैन। 

शाहनी निक्‍का मूंह्‌ ते बङ्डी गल्ल। 

केह गल्ल ? . 

शाहनी, तुस रुट्टी खाई लैओ,...शाह्‌ होर कुतै जाने दी त्यारी 
च न तंदूरे च ते कुक्कड न भुज्जा करदे घोड़े उप्पर काठियां 
न पवा दियां...शाहनी कुतै शाह्‌ हुंदे कन्नें च नेई पवै 
गल्ल...मिगी मरवायो नेई। 


: नेई कमलो में नेई सुनांदी,...सगुआं इ'नेंगी समझांग। 
: शाहनी कोहदियां गल्लां करा करादियां ओ। पोतड़े दे बिगड़े 


दे बी कदें सुधरे न। जदूं दी में इत्थे आई दियां इ'यै किश 
दिक्खा करनी, बड्डी ड्योढी आहले शाह्‌ दे अपने 7 ज्यानें 
हे पर अद्धी-अद्धी राती सुन्तरे ग्रां कास्तू कश जाना ते 4 बजे 


` बङ्डलै घर परतोना। चाचू दी शकली दे केई जागत नुआड़े 


शालू 
कमलो 


उस ग्रां च पर नांऽ नेई लेई सकदे। 


: एह्‌ जनानियां किश नीं गलांदियां चुपचाप जरी लैंदियां। 
: शाहनी...केह करना कुत्थें ही ओहदी सुनवाई। केइयें मोहरा 


चट्टी अपनी जान गुआई। शैंकरी ताई लगी ही सिद्धा करन। 
बड़ी रोक-टोक करदी पर इक दिन ओह्‌ प्योकै गेई तां चाचू 

कमलो 


शालू 
प्रताप 


शालू 
प्रताप 


शालू 


प्रताप 


शालू 


प्रताप 


शालू 


पिच्छुआं इक कुड़ी गी ब्याहियै घर लेई आया। आपूं ते चाची 
नै जम्मेआ किश नेई पर उसदे औंदे गै दऊं जुड़बां जागत 
जम्मे ते राज करै करदी ऐ सै चाची रेही गेई जागतें दी पालना 
करने ते घरै दा सारा कम्म-काज करना ते माल-डंगरै दी 
सेवा बक्ख करनी। 

(È... दी बाज... प्रताप दा औना।) 

शाहनी सेही होंदा ऐ जे...शाह होर तांहीं गै आवा करदे न 
अ'ऊं चलनियां... 

तुसें...कुतै जाने दी त्यारी ऐ केह्‌...। रुट्टी बी नेई खाद्दी। 

मिकी yra नेई ऐ...। 

पर जाना कुत्थें ऐ ? 

तुगी किन्नी बारी गलाया जे जंदे कुंत्थां नेई पुच्छै कर ते 
टोका-टाकी बी नेई करे कर। आदमी गी बाहर सौ कम्म 
होंदे न। 

इक दिनै दी गल्ल होऐ तां...फ्ही रोज गै कोई नां कोई 
ब्हान्ना बनाइयै चली जंदे ओ। फ्ही अद्धी-अद्धी रातीं घर 
परतोंदे ओ ते केह अ'ऊं पुच्छी बी नेई सकदी गे। 

नेई ते केह्‌ करां...तेरी गीता दा ज्ञान सुनां ते घैंटियां बजांऽ। 
अस ठाकुर आं साढ़ी अपनी आन-बान ते शान ऐ-साढ़े 
दादें-परदादें दियां केई दास-दासियां हिंयां। 

में ते नेई दास दासियें दी गल्ल पुच्छी अगर उंदियां दास 
दासियां हियां ते जरूरी नेई एहू रीत आग्गें बी चलै...में तुंदी 
धर्म पत्नि आं ते पत्नि उ'ऐ होंदी ऐ जेहूड़ी पति गी धर्म दे; 
मार्ग उप्पर AAS... l 

बाह-क्या बात ऐ...तूं असें गी धरमै-पुन्नै च लान लगीं ऐं...। 

हसदा-हसदा जान लगदा ऐ.। 

में तुसेंगी "नेई जान देन लगी (रस्ता रोकदी ऐ) 

प्रताप 


शालू 


शालू 
'कमलो 


शालू 
प्रताप 


THAT 
प्रताप 


कमलो 
प्रताप 


शालू 
प्रताप 


शालू 
प्रताप 


शालू 


प्रताप 


प्रताप 


ठीक ऐ। नेई.जागे। कदें नेई जागे। 

खुशी मसूस करदी ऐ...शुक्र ऐ. परमेसरा दा। 

कंमलो-हे कमलो। 

जी मालकन 

YA लेई आ 

ठैहरी जा...जा रसोई चा पानी लेई आ ते कन्नै इक प्लेंटै च 
तंदूरी कुक्कड़ बी लेई आं ते इक गलास बी। 

जी, शाह्‌ जी। l 

शराबै दी बोतल खोहलदा ऐ ते 2-3 पैग्ग सुक्के गै पी जंदा 
ऐ। 

लैओ मालको। 

इक होर गलासै च शराब पांदा ऐ. लै मेरी छम्मक-छल्लो लै 
पी थोढ़ा सारा...दिक्खेआं कियां सुरगै दे लोआरे आंदे न-लै। 
नेई...एह्‌ तुस केह करे दे ओ? में...में ते...ऐ 

ए-ए-में-में केह मेमने सांहीं लाए दा ऐ। लै मड़ी इसी गंगा 
जल समझी पी जा... 

नेई-नेई-मेरे मुहँ च नेई पाओ तुसेंगी मेरी सगंध लग्गै? 
लै...लै... तंदूरी मुर्गा बी खा...खा... मेरे कन्नै तूं रुट्टी खानी 


ही ना...तां लै हून नवेद बी लै इस इक घुट्टे कन्ने...लै...मूंह्‌ 
च पांदा ऐ। 


हत्थ मारियै बोतल ते गलास भन्नी दिंदी ऐ...। उसी उल्टी 
आई जंदी D... 


साली, पूरी बोतल भन्नी टकाई। बालें दा पकड़िये घसीटदा- 
मारदा-मारदा चीखां उब्भरन लगदियां न। 

(हफे दा) रोकेआं मुड्यि असें गी (साहू चढ़े दा) बङ्डी 
आई धर्मे दी पत्नि...(जाने दा स्वर) 

शालू : रोंदे-रोंदे...हे परमेसरा कनेहा लेख लिखेआ मेरे उस चाकै 
साहीं जिसी घोटिये लिखो तां ज्रुटूटी जंदा। मेरा. अपना कोई 
नेई ऐ जेहड़ा मेरे इस उधड़े दे शरीरै उप्पर मरहम-टकोरां 
करै। मां-बापू-पति एह सब मेरे अपने रिश्ते न। हा... नफरत . 
होई गेई ऐ मिकी YA रिश्तें कन्नै...। बस..., में अपनी 
आतमा मारियै नेई जी सकदी (नीम शुदाई) हून में...इ'नें 
पिंजरे च कैद नेई रेही सकदी नां गै इस घर रूपी पिंजरे च 
नां गै इस शरीर रूपी पिंजरे च...। में मरी जाङ ते मरियै 
अजाद होना चाहनियां... इ'नें पिंजरें चा...। दूर-दूर गासै 
उप्पर जाना चाहनियां...उ...स चमकदे तारे कोला बी दूर-दूर 
उस शुन्य तककर जाना चाहूनियां। 

कमलो : हे माए... एह शाहनी होरें गी केह होऐ करदा...रोज मारां खाई- 
खाईयै इ'यै हालत होनी ही। ठाकेआ हा शाह्‌ उदे अग्गें नेई 
बोल्लेओ किश...पर...हून में केह करां कुसी सनांऽ। ....शाहनी 
होर कुतै बतोई नेई जान! केह्‌-डाऽ-बड़ाऽ अपने-आपै च 
बोल्ली जा करदियां न कुतै मता ताप ते नेई चढ़ी गेदा। 

शालू : मता ताप होने करी बुड़बुड़ांदे होई बोलला दी ऐ। शिव...नस्स 
इत्थुआं दा नेई-नेई शिव...तूं मेरी फिक्र नेई करेआं...नेई-नेई 
में नेई पीनी शराब... नेई मिकी नेई मारो....नेई मारो...मिकी . 


शिव...शिव तूं। 
(CRAFT बैक खतम ) 
नर्स : शालू...शालू...)....शालू-बेहोश होई गेई 
Dr. : Sister-Injection लाओ फोरन... 
नर्स : 0: इसदी हालत मती खराब होआ करदी ऐ। 
Dr. : LCU. च लेई चलो...फौरन 
नर्स : हे परमेसरा-दुखें दी मारी दी गी थोढ़ी सारी जिंदगी देई देओ 


प्रभु...मेरे नसीबें च गै लुआद नेई ऐ में सोचेआ हां जे ठीक होंदी 
ऐ तां इसी में अपनी गै धीऽ बनाइये घर लेई जाना पर नेई। 

शिव . वार्ड नं० दो... Bed no-18...Sister YA शालू नांऽ दी इक 
कुड़ी ही...३९4 खाल्ली Ù कुतै छुट्टी ते नेई होई गेई मतलब 
घरै गी ते नेई चली गेई.... 

नर्स : मेरी इस बेल्लै duy ऐ पर मेरे शा पैहलैं आहली नर्स गी 
पता होना ऐ रातीं ते ठीक ही अजें छुट्टी इन्ने तौले YA 
ठैहरो में पता करी दिन्नी। 

शिव : (अपने-आप च) शालू में बड़ी देर करी छोड़ी औने च। में 
सोचेआ हा जे Surprise देङ तुगी...तेरा शिव वकालत दी 
डिग्री लेइयै आया ऐ...बकील बनी गेआ हून तेरियां सदरा 
पूरियां होई गेइयां न। 


Dr. $ , हि 

नर्स : 01. शालू गी थोड़ी होश आई ऐ ...शिव...शिव गै गला$ 
करदी I 

Dr. : शिव, कु'न शिव! 

शिव : शालू में आई गेआं...। तु'गी किश नेई होन देन लगा...। में 


आई गेआं शालू..तेरा...शिव... तेरा शिव वकील बनी गेआ 
ऐे...। एह दिक, ...मेरी वकालत दी डिग्री... तेरे हत्था गै 
लेनी ए। अज में जे किश एं इंदे पिच्छे तूं गै ऐं। ...शालू...होश 
कर, ...दिक्ख मिगी में आई गेआं...शालू...शालू...श..। 


Dr. : शिव.. होश करो...शालू असें सब्भनें गी अलविदा करी गेई ऐ। 
शिव : नेई -डाक्टर नेई...शालू इ'यां मिगी मिले बगैर नेई जाई 


सकदी... रोंदे होई आखदा ऐ। ...अज् में नेई तूं बकील बनी 
W ऐं बरना में दिल ढाई बैठे दा हा। तूं मिकी प्रेरणा दित्ती 
ते अज में इस डिग्री दे काबल बनेआं...इस डिग्री दी हक्कदार 
तूं ऐ मैं नेई... शिव रोआ करदा ऐ ते नर्स बेबसी दी नजरें 
HA उसी दिवखा करदी ऐ। 


N 

पात्र 


प्रकाश 
जॉनी 
प्रकाश 
जॉनी 


प्रकाशः 


जॉनी 
प्रकाश 

ब'रा ध्याड़ा 


प्रकाश - 45 बरें दा 
सुशील - 40 बरें 

जानी - 14-15 बरै दा ` 
सजंना - 12-13 बरें दा 
शंकर - 40 बरें दा 

शुभ - 45 बरें दा 


(इक साधारण नेहा घर। समां सवेरे .दा। प्रकाश शीशे दे 
सामने कंघी बाह करदै। ओहदा 14-15 बरें दा मुडा तौलिये 
FA सिरा दे बाल पूंझदा पूंझदा औंदा ऐ।) 


: ओह्‌ शाबाशै जॉनी, न्हाई लैता ? 
: हां डैडी। हैपी दीवाली। 
: ओए हैपी दीवाली भई, हैपी दीवाली। एह्‌ संजना कु'त्थे ऐ। 


बुलाऽ उसी बी। 


: संजना मंद्र ऐ गेई दी। आई जंदी ऐ आपूं केह कम्म हा ? 
: कम्म ते है भई! अ'ऊ जा'रना बाजार। दियाली ऐ, किश 


सौदा-पत्तर ते आहनना गै पोना ऐ। अच्छा दस्स तेरे ताई केह 
आहन्ताँ ? 


: किश छुरछुरियां ते दीपमाला आस्तै मोमबत्तियां। 
. मोमबत्तियां ते अ'ऊं आहनियां गै हियां पर तूं पटाके ते 


हवाइयां नेई मेगियां इस बारी ? 

जॉनी : साढ़े मास्टर होर गला'रदे हे जे पटाकें ते ब्हाइयें कन्नै ब्हाऊ 
'च प्रदूशन फैलदा ऐ उ'आं प्रदूषण ते छुरछुरियें दा बी ऐ पर 
दियाली दी राती ते थोड़ी ते करनी गै चाहिदी। 
(भैन संजना बाहरा औंदी ऐ।) 

संजना : बीर ठीक आखा 'रदा ऐ डैडी जी! खुशी मनाने दे होर बी 
ते तरीके होंदे न। नमं शैल कपड़े पाने मेठाआइयां ते फ्रूट 
बंडना, घरा-दी सजावट ताई चीजां -आहननियां। 


प्रकाश : ओह तां ठीक ऐ पर तूं एह दस्स तेरे ताई केह आहनां ? 
संजना : मेरे ताई तुस फ्रूट आहनो, घरा गी सजाने ताई खडौने आहना, 
मूरतियां आहनो। 
(पत्नी सुशीला नाश्ता लेइयै औंदी ऐ। प्लेट प्रकाश गी दिंदे 
होई) 
सुशीला : इंदियां फरमाइशां बाद 'च सुनेओ, पैहलें नाश्ता करी लैओ। 
प्रकाश : (परोंठी दी ग्राही ASÀ) नाश्ता ते अ'ऊं करी गै लैगा, पर 


हूनं तूं दस्स भलिये लोके! तेरे ताई केह आहनना ऐ ? 
सुशीला : ऐहमें ज्यादा किश बी नेई आहनना, बस थोहड़ा पूजा दा 


सम्यान लेई आवेओ। 

प्रकाश : केह्‌ गल्ल, तूं कोई खास फरमैश नेई कोती ? 

सुशीला : घरा 'च इकल्ला बंदा कमाने आहला होएऐ तां घरेआली गी 
पता होंदे जे नुहाड़े बोहज्जे 'च केह ऐ ? 

प्रकाश : सच्चे बोहज्जा ते किश ढिल्ला गै ऐ। इस बारी त'नखाह बी 


लेट ऐ। पर तूं चिन्ता नेई कर अज्जा दा तेहार ते निकली गे 

जाना। पिछली तनखाही दे त्रै नोट न बचे दे सौ-सौ आहले। 
Scene -2 

(पटाखें दी मारकिट। समां दिन दा कैमरा हत्था 'च ताशा 

दे पत्ते आहूला लेखा फड़े दे सौ रपेंऽ दे नोटा पर खु'लदा 

ऐ, जिसी प्रकाश दुए हत्था कन्ने ताशा आहला लेखा खोहल्लियै 
तै नोट बनांदा ऐ।) 
प्रकाश : त्रै सो! चल भई प्रकाश! दिखचै इन्हें Ti सवें दा केह-केह्‌ 
आई सकदा ऐ। 
(ओह्‌ नोट बोहज्जे 'च पाई लैंदा ऐ। ओह्‌ अग्गें बधदा Ù 
ते कमरे 'च उसदे दो पुराने साथी नजर औंदे न जेहड़े अक्खीं 
च भुट्ट फसानें दे इशार करदे न ते प्रकाश दे मगर-मगर टुरी 
पौंदे न।) 
Scene 3 
(प्रकाश दा भा पुच्छने दा ते मैहगाई पर रहान होने दे इक 
मोंटाज। इस कन्नै दोस्तें दा उसदे पिच्छें लग्गे रौहणे दे बी 
द्रिश्या। अखीर ओह्‌ इक पास्सै खड़ोइयै स्हाब लांदा ऐ।) 
प्रकाश : छुरछुरियें दा पैकट पंजाहें रुपेऽ दा मटेआई दा डब्बा सौ रुपेऽ 
दा, पिच्छे बचेयां डेढ सौ। सजना ने फ्रूट ते खड़ौने आखे 
हे त्रीहें चालियें दा फूट आई जानै ते सौ रुपए दे खिंडोणे 
पिच्छे बचे दस रुपे-फ्ही एह पूजा दा सम्यान, मोमबत्तियां- 
एह. तां मुश्किल होई जानी ऐ जे एहकड़ा सारा समेयान अद्धा 
अद्धा करी लैं तां फ्ही गल्ल बनी सकदी ऐ। (ओह्दे इक 
पासेआ शंकर फ्रेम उदे कन्ना कोल दाखल होई ऐ) 


शंकर : जे बच्चें दी खाहिशें दा गला अद्धा अद्धा घोटी ओड़गा तां 
गल्ल सोआह्‌ बननी ऐ। 
(दूसरे पासेया उस्सै चालली नै शंभू दूए कन्ना कश फ्रेम च 
दाखल होई ऐड) 

शंभू . गल्ल तां, तां बनदी प्रकाश जी, जे जिन्ना घरे आहले मंगे 


दा उसदे कोला बद्ध घर लाइयै जाओ तां। पर एहू नेई होई 
सकदा, मित्रो! मेरी जेब इस गल्ला दी इजाज़त नेई दिंदी। 


शंकर : दिक्ख भई! अज सवेरे गै अपना जोतशी मिलेआ हा। 

: जोतशी ? 
: अपने शैहरा दा मशहूर जोतशी, जिसदा जागत साढ़े कन्नै 


पढ्दा होंदा हा। 


: तुगी ते पता गे ऐ असें गी पत्ते लाने दी आदत ऐ, उस करी 


पुच्छी बैठे जे पत्ते लाने ताई अज्जा दा ध्याड़ा कु'दे ताई शुभ 
रौहग। तां उ'नें पता केह आखेआ ? 


: (उत्सुकता कन्नै) केह्‌ आखेआ ? 
: उ'यै जे जिस माहनूं दी जेब 'च सौ-सौ दे सिर्फ त्रै नौट 


होङन उपऐ जित्ती सकदा ऐ अज्जा दियां बाजियां 


: सच्च गला'रदे ओ ? 
: लै, इयां पुच्छा'रदा जि'यां आवखो इदे गोजे 'च गै सौ आहले 


त्रै नोट न ? 


: कन्नै, तेरे कन्नै झूठ गलाइये असें गी केहड़े गफ्फे लब्भी . 


जाने न। चल यरा मिगी जोतशियें पर कोई जकीन नेई ऐ। 
अ'ऊं ते अज ताश खेढनी गै खेढनी ऐ। 


: फ्ही तेरा केह ख्याल ऐ ? तूं ते जोतशियें-जातशियें गी बड़ा 


मंनदा हा। पर लगदा तेरे कश सवै-सवै YA शा घट्ट जां बद्ध 
नोट न तां गै सोचें पेई गे दा एं। 


: (Inner Voice) जे अ'ऊं उ'नें गी दस्सी ओड़ेया जे मेरे 


कश सवै-सवै आहले त्रै नोट हैन तां इ'नें मिगी कन्ने नेई 
खढानां, पर अ'ऊं केहड़ा इ'नें गी दस्सना ऐ। (बोलदे 
होई) सोचना केह्‌ ऐ मित्तरो! जोतशियें-जातशियें गी 
अ'ऊं बी नेई मनदा। चलो फ्ही लाई AA आं दाऽ अज्ज 
तुं'दे कन्नै बी। 

(प्रकाश फ्रेम शा बाहर होंदै तां शंकर-शंभू हत्थ मलांदे न 
ते ओह्‌ बी फ्रेम शा बाहर होई जंदे न) 


प्रकाश 


सुशीला 


Scene-4 . 
(त्रैव इक पास्से जाईयै बोहंदे न ते पत्ते फैंटदे न ते त्रै-त्रै पत्ते 
बंडदे न। प्रकाश इक-इक करिये पत्ते चुकदा ऐ। दो दैहले 
ते इक यक्का। 


: (Inner Voice) ताशा दे पत्ते तां कमाल दे आए न। दैहलें 


दी जोड़ी ते यक्का। जोतशी होरें शंकर शंभू गी ठीक गे 

गलाहा हा सवै-सवै सोआ दे त्रऊं नोटें आहले ने गै जित्तना 

ऐ। अज्ञ में दूना-चरूना सम्यान लेइयै घर जाना ऐ सुशीला 

ते बच्चें WA रेही जाना ए इन्ना सम्यान दिक्खियै। 
Scene-5 (Dream) 

(प्रकाश दे घरा दा बरांडा। प्रकाश ढेर सारा सम्यान लेइयै 

फ्रेम 'च दाखल होंदा ऐ। सजना रहान होइयै) 


: इन्ना सारा सम्यान। मठिआइयां, फ्रूट, छुरछुरियां, खडौने नमें 


सूट 


: (रहानजन फ्रेम 'च दाखल होंदा ऐ) आतिश बाजी दा उन्ना 


सम्यान। मम्मी मम्मी, आवेआं, दिक्खेयां डैडी किन्‍ना किश 
लेई आए न। 


; आइयै इन्ना किश! तुस ते आखा 'रदे हे अजे तुसें गी तनखाहू 


नेई थ्होई ? 


: ओह्‌ ते में सच्चा गै गलाया हा। 
: फ्ही एह सब ? i 
; केह गलाया हा तूं सवेरे ? घरा 'च इक्कला बंदा कमाने | 


आहला होऐ तां घर आहलें गी पता होंदै जे नुहाड़ी जेहबा 
च केह ऐ.। 


: हुन मिगी केह्‌ पता हा जे तुसें किश पैसे जोड़िये बी रक्खे 


दे न। 

प्रकाश : एह लै तेरे आस्ते एह्‌ नमां सूट, ते एह जॉनी ताई, ते TE. 


संजना ताईं। 
संजना - : मेरे ताई बी। 
जॉनी : चल संजना मोमबत्तियां ते दीए बालने आं। (इक लफाफा 
लेइयै जंदे न) 
प्रकाश : अ'ऊ बी न्हाइयै फ्रैश होई जननां फ्ही पूजा करने आं। तूं बी 
त्यार होई :जा। 
(उठियै जंदा ऐ।) 
Scene-6 
(जॉनी ते संजना बनेरे पर मोमबत्तियां ला करदे न।) 
जॉनी : मोमबत्तियां ते दीए सारे बाली लैते न, हून चलियै छुरछरियां 
बालने आं। 
संजना : अ'ऊं ते अनार बालङ। 


(दवै आतिशबाजी आहूला लफाफा लेइयै अनार ते होर 
चरखड़ियां चलांदे न। माता-पिता बी शामल होंदे न पिता ते 
माता दी ड्रैस बदली दी ऐ।) 


 Scene-7 


(कमरे अंदर लक्ष्मी दी मूरती अग्गें सारे बैठे दे। सुशीला ते 
प्रकाश पूजा करियै बच्चें गी प्रसाद्‌ दिंदे न।) ; 
संजना : मम्मी, दियाली ते तेहार ऐ राम चन्द्र जी दे अयोध्या परतोने 
दी खुशी दा पर, इस दिन अस लक्ष्मी दी पूजा की करने आं ? 
सुशीला : बच्चे राम चन्द्र जी जदं अयोध्या परतोए हे तां लोकें बड़ियां 
खुशियां मनाइयां हियां, घरें दी साफ-सफाई कीती ही दीप 
माला ते दीए जगाए हे ते आखेद न जित्थे सफाई होऐ रोशनी 
होऐ उस घर लक्ष्मी दा प्रवेश होंदा ऐ। इसै करी अस लक्ष्मी 


दा पूजन बी करने आं। लक्ष्मी धन दा रूप लेईयै घरा 'च 
प्रवेश करदी ऐ। 

Scene-8 (Dream Ends) 
(ताश खेढा करदे प्रकाश, शंकर ते शंभू) 
शंकर : दो दैहले ते यक्का केह दस्सा'रदे ओ प्रकाश जी, इद्दर दो 


Ami ते इक यक्का आए दा ऐ। खाल्ली हत्थ जाना गै ऐ। 
ला इसी बी दाऽ पर तेरा सौ रपेआ ते मेरे त्रै सौ। 


शंभू : ते तरै सौ मेरे बी! जे जित्ती गे प्रकाश जी इस इक सवै कन्ने 
सतं सौ बनी जाना तुंदा! केह गलांदे ? 


प्रकाश : चलो यरा! तुस आखदे ओ तां लाई गे लैन्नां दाऽ। 
शंकर : एह होई नां गल्ल! (पत्ते फैटियै बंडदा ऐ।) पत्ते चुकदे न 


तां प्रकाश सौ रपेआ बी हारी जंदा ऐ। दवैं शंकर शंभू गड़ाका 
मारियै हसदे न। प्रकाश उदास जेहा उठदा ऐ। फ्ही हौली 
मायूस जेहा पटाकें दियें दुकानें सामनेआ लंघदा ऐ। उसी 
लगदै जि'यां दुकानदार उसी सम्यान दस्सी दस्सी HA चढ़ा5 
करदे होन। 
Scene-9 

(प्रकाश दा घर। समां तरकालें दा। प्रकाश दोआस, निमोझान 
जन घर 'च दाखल होंदा ऐ) 


संजना . जॉनी बीर! डैडी आई गे। (जॉनी बी दोड़दा ओंदा ऐ। पर 
डैडी दी अक्खीं 'च अत्थरू दिकिखियै रूको जंदा ऐ।) 
जॉनी : केह होआ, डैडी जी। 
(पत्ते दस्सिये सामने पए, दे पैसे gami लैंदा ऐ।) 
प्रकाश . कमाल ऐ, इवको झटके 'च दो सौ रपेऽ गे। 
शंभू डे तदे गे नेई गेऐ मेरे बी दो सौ रपे गे। पर जे अस जित्ती 
जंदे तां असें गी बी चार-चार सौ रपेंऽ दा फायदा होना हा। 
प्रकाश : (जेब 'च बच्चे दा सौ रुपे दा नोट कड्ढियै हून ते इ'यै इक 
; नोट बचे दा ऐ।) : 

शंकर : ला फ्ही एह बी दाऽ पर। 


प्रकाश. : नेई नेई! एहदे FA पूजा दा किश सम्यान ते थ्होई गै जाग। 

शंभू : सौ रपेऽ दा किश नेई थ्होंदा अजकल। ला उसी दाऽ पर केह्‌ 
पता इस बारी किस्मत चमको गे जा। 

प्रकाश : जे चमकनी होंदी तां पैहले गै चमकी पौनी ही। पर हून 
एहका नोट नेई गोआना। 

शंकरै : एह्‌ ताश दे पत्ते कुसै दे सक्के नेई होंदे यरा। पैहली बारी 
मेरे FA हे तां अगली बारी एहू तेरे कन्नै बी होई सकदे न। 
हून घर ते 

प्रकाश : किश नेई पुत्तर। 

संजना : फ्ही तुस रोआ दे की ओ ? 

प्रकाश : अज्ञ दियाली दे दिन अ'ऊं इन्ना डिग्गी पेआ जे मेरे सारे पैसे 

गुंआची गे। 

जॉनी : असें गी किश बी नेई चाहिदा, डैडी जी। जे पैसे गुआची गे 
तां कोई गल्ल नेई। 

प्रकाश : हून में तुसें गी किस मुहा कन्नै दस्सां! में बड़ा शर्मिंदा। मिगी 


माफ करेओ मेरे बच्चेओ। मिगी माफ़ करेओ। 


दौवें बचें गी गलै कन्ने लाईयै रोदा ऐ। कैमरा हौली-हौली 
पैन करदा है दरवाजे के पास खड़ी सुशीला को फ्रेम में लेता 
है। और उसके रोते हुए चेहरे को Charge करता है।) 

पिता दा नां5 - पं. देवदत्त शर्मा (Ex. M.L.A.) 
पति दा नां5 - श्री हरबंस लाल सांगड़ा (C.G.W.B.) 
(Retd. Director) 


पता - 25 ॥ शास्त्री नगर, जम्मू Aí 
शिक्षा - ग्रैजूएशन za I 
संतोष सांगड़ा 


अभिनय खेतरा च सिद्ध हस्त कलाकार 


1. 1976थमां रेडियो कश्मीर जम्मू थमां नाटकें दा अभिनय करा करदियाँ 
न। इसलै तगर 1200 नाटकें गी वाचिक अभिनय रहें श्रोताएं तगर 
पजाया ऐ। 

2. 1982 च श्रीनगर दूरदर्शन थमां केई सीरियल ते 50 T.V. फिल्में च 
कम्म कोता। 

3. बड़े पर्दे पर लकीर, घुग्गी मार डुआरी, चंचलो, जिदूदी माही च सक्रिय 
भूमिका नभाई। 

` 4, जेएंड के अकैडमी ऑफ़ आर्ट कल्चर ऐंड लैंग्वेजिज्ञ च 1980 थमां 
रंगमंची नाटकें दे अभिनय च सक्रिय भूमिका नभाऽ करदियां न। 
हिन्दी, उर्दू, पंजाबी, पुंछी, डोगरी, बंगाली नाटकें च कोई 100 नाटकें 
दा मंचन कीता। 
+ 20 रंगमंची नाटकें दे अभिनय आस्तै पुरस्कृत कोता गेदा ऐ। 
लेखन खेतर च- 
प्रकाशत रचनां 

1. काली गंगा, अंतःकरण दी कैद, विचार औषध (हिन्दी) ते दूरे दा रिश्ता 
नाटक संग्रैहतुंदे हत्यै च ऐ- 
कई कहानियां, कवितां ते नाटकें दी रचना-शीराजा डोगरी, अंग्रेजी 
शीराज़ा, नमीं चेतना, गंगा संग्रैह्‌ पत्रिकाएं च प्रकाशत न-साहित्य 
अकादमी दे इंडियन लिटरेचर च अनुवादक कहानी Deepwell छपी ऐ.। 
अपनी अपनियें रचनाएं पर अधारत, लम्मी डुआरी ते “इक परछामां 
बदली दा'' नांऽ दे दो Episode आहले नाटकें दी रचना, जेहड़े जम्मू 
दूरदर्शन थमां प्रसारत होई चुक्के न। 


ISBN 978-93-82670-96-4 


B 
E 
FE 
Highbrow Publications 
7895 


Bari Branamana, Jammu 9 821670964 


CC-O. Nanaji Deshmukh Library, BJP, Jammu. Digitized By Siddhanta eGangotri Gyaan Kosha 


परिचय की मोहताज नहीं है संतो 
जम्मू-कश्मीर कला के क्षेत्र में किसी प्रदेश से पीछे भी नह 

